
BEVEZETŐ 


A hétköznapok tényei alkalmanként 
valamennyiünket elkedvetlenítenek. 

Csodák nélküli világ a miénk, azaz 
pontosabban valódi, VALAMIRE VALÓ 
csodák nélküli világ, olyan, amely hajlamos 
gátakat szabni a fantázia szárnyalásának. 
Pedig az emberek szeretik és áhítják a 
csodákat, örömüket lelik a fantázia 
játékaiban, s tudván tudják, hogy az 
álmokról való lemondásért a halálnál is 
rosszabb UNALOMMAL kellene fizetniük. 
Örömmel tudatjuk, hogy most mégis csoda 
történt: újra itt van Atlantisz! 

A csodák kontinense, a bátrak, 
elvetemültek, dúsgazdagok, 
fegyverforgatók, kalmárok és mágusok rég 
eltűnt hazája ezúttal egy új, havonta 
megjelenő magazinnak kölcsönzi nevét, s 
reméljük, az idők folyamán átruház majd rá 
valamincskét dicsfényéből is. 

Lapunk hasábjain — testvérlapunk, a 
GALAKTIKA legjobb hagyományainak 
szellemében — friss és klasszikus 
fantasy-történeteket, folytatásos regényt lel 
majd az Olvasó; az irodalmi alapanyagot a 
műfaj legihletettebb hazai 
grafikusművészei illusztrálják. Ezúton 
szólítunk — ismét — nyeregbe mindenkit, 
induljunk útnak, kalandozzuk be együtt 
Fantázia ezer veszéllyel teli, izgalommal és 
szépséggel mégis hívogató tartományait. 
Atlantisz meghalt — sokáig éljen az 
Atlantisz! 

A szerkesztőség 


TARTALOM 


Bevezető... 1 

Paul Spencer 
A sírbolt őrzője 

Hajdú Gábor fordítása . 3 

Lin Carter 
A fekete holdfény 

F. Nagy Piroska fordítása . 8 

Susan Schwartz 
A tőr tavasza 

Morvay Nagy Péter fordítása . 18 

Tanith Lee 
A gonosz tündér 

Hajdú Gáborfordítása . 24 

Marion Zimmer Bradley 
A hasznavehetetlen varázsló 

Morvay Nagy Péter fordítása . 30 

Carol Severance 
Az elvarázsolt sziget 

Hajdú Gáborfordítása. . 39 

Fantasztikus lexikon.47 


ATLANTISZ FANTASZTIKUS MAGAZIN 
1990. I. évf. 1. szám 

A borítón Rowena festménye 

Főszerkesztő: Baranyi Gyula 
Szerkesztőség és kiadó: 

Móra Könyvkiadó — Jókai Egyesület 
1013 Budapest, I., Attila út 35. 

Felelős kiadó: 
a Jókai Egyesület elnöke 

Terjeszti a Magyar Posta 
Előfizethető bármelyik hírlapkézbesítő 
postahivatalnál, a hírlapkézbesítőknél, 
a Posta hírlapüzleteiben és Hírlapelőfizetési 
és Lapellátási Irodánál (HELIR), 

Budapest, XIII., Lehel u. 10/a 1900 
közvetlenül vagy postautalványon, valamint 
átutalással a HELIR 215—96162 
pénzforgalmi jelzőszámra. 

Előfizetési díj: fél évre 249 Ft, 
egy évre 498 Ft. 

Egyes szám ára: 41,50 Ft 

Készült a Somogy Megyei Nyomdaipari 
Vállalat kaposvári nyomdájában — 192255 
Felelős vezető: Mike Ferenc igazgató 
ISSN 0865—3895 

Kéziratokat és képeket nem őrzünk meg és 
nem küldünk vissza. 
















Paul Spencer: A sírbolt őrzője 
The guardian of the vauit 
© 1976 by DAW Books Inc. 

Lin Carter: A fekete holdfény 
Black moonlight 

© 1976 by Ultimate Publishing Co. Inc. 

Susan Schwartz: A tőr tavasza 
Dagger Spring 

© 1983 by Marion Zimmer Bradley 

Tanith Lee: A gonosz tündér 
The Demoness 
© 1976 by DAW Books Inc. 

Marion Zimmer Bradley: A hasznavehetetlen varázsló 
The incompetent magician 
© 1983 by Marion Zimmer Bradley 

Carol Sevenance: Az elvarázsolt sziget 
Isié of lllusion 
© 1989 Pan Books Ltd. 




Narac még mindig reszketett, amikor felért a tetőre. Re¬ 
megő kézzel kapaszkodott meg a párkány egyik kiszögellé- 
sében; megnyugtatta a kő érintése és a nap melege. A sza¬ 
bad égbolt s a Poseidonis városa felé elnyúló hatalmas, 
nagy néha erdőfoltokkal tarkított síkság látványára idegei 
megnyugodtak; így is remélte, amikor felsietett a lépcsőn, a 
torony sötétjéből. Pulzusa egyre lassult. Megkönnyebbülten 
felsóhajtott és megfordult; a falhoz támaszkodott. A torony 
túloldalán síkság nyújtózott a tenger felé, s ezüstös párába 
veszett a láthatár. 


Aztán újra végigfutott rajta a hideg. Alig ötlépésnyire tőle, 
a tető közepén nyitott csapóajtó ásított, s az alatta lévő mély¬ 
ség titkára terelte gondolatait: eszébe jutott az a váratlanul 
felharsanó bömbölés, az, hogy időről időre nekicsapódik va¬ 
lami az aknát lezáró, képírással borított kőlapnak, s rettegett 
attól, hogy a Rém újra betör az emberek világába. 

Keroth halálát megelőzően a két őrző kölcsönösen erősí¬ 
tette egymás bátorságát, ha másért nem, hát azért, mert vo¬ 
nakodtak kimutatni egymás előtt a félelmüket. Most viszont, 
gondolta Narac savanyú képpel, semmiféle szégyenérzet 
nem akadályozta, hogy engedjen menekülési vágya kész¬ 
tetésének. Nem mintha bármiféle oltalmat nyújthatna neki a 
tető akkor, ha a Rém feljön a börtönéből... 


Narac hátat fordított Poseidonisnak, és a láthatárt kémlel¬ 
te. Valószínűleg korai volt még Keroth helyettesére várnia. 
Még csak néhány óra telt el azóta, hogy Keroth halotti mág¬ 
lyája nyomán elfeketedett a tető, s tűzjel adta hírül egy őrző 
halálát, s azt, hogy újabb Kiválasztottat kell küldeni. A látó¬ 
határ csakugyan üres maradt. Naracnak összeszorult a szí¬ 
ve a gondolatra, hogy esetleg még egy éjszakát el kell töl¬ 
tenie odalent egyedül. 

De mégis, emlékeztette magát, mégiscsak a bátorsága 
volt az egyik olyan tulajdonsága, amiért a iválasztottak kö¬ 
zt^ került. És józan ésszel nézve a dolgot, nem volt más vá¬ 
lasztása. Máris túl soká maradt távol őrhelyétől, s ezzel csak 
közelebb csalogatta legfőbb rettegése tárgyát. Hátat fordí¬ 
tott a csapóajtónak. 

Csakhogy a tenger felé nézve most már nem kihalt táj tá¬ 
rult a szeme elé. Apró alakok csoportját pillantotta meg a 
messzeségben; különös hangyamozgással haladtak. Amint 
Narac megtorpant, és tanulmányozni kezdte a távoli alako¬ 
kat, úgy vette ki, hogy kifelé tartanak a ködből, a torony irá¬ 
nyába. Még mindig túlságosan távol voltak tőle ahhoz, hogy 
bizonyos lehessen ebben. Különben sem őrá tartozott a do¬ 
log; a toronyba csak a város felől érkezhettek látogatók. 

Még mindig vészesen vesztegette az idejét, s halogatta 
az alászállást. Egy részben önmegvetést, részben pedig 
rossz előérzetet kifejező fintorral az arcán, átpréselte magát 
a csapóajtón, s lesietett a lépcsőn. 

A kőlap még a helyén volt. Most, hogy Narac visszatért, 
nem fenyegetett már semmiféle veszély. Jól tudta ezt, de 
idegeit még nem sikerült legyőznie. 

Majd megtanulják. Narac szándékosan hátat fordított a 
nagy kőlapnak, s azt a felfordulást szemlélte, amit akkor 
okozott, amikor pánikba esve felpattant, feldöntötte az asz¬ 
talt és kiborította az ételét. A pörkölt jókora foltot hagyott a 
kőpadlón. Narac azon igyekezett, hogy visszakanalazza 
maradványait a tálba. 

Fülsértő robaj — s már talpon is volt. A pecsétkőhöz ug¬ 
rott. A helyén volt. A zajok folytatódtak, hangosabban, gyor¬ 
sabban követték most egymást, s nem az aknából, hanem 
a háta mögül érkeztek. Az ajtón dörömböltek. 

Narac elfordította tekintetét a kőről, s a fémmel megerő¬ 
sített ajtó felé indult. Most még egy hangot hallott: a fa dön- 
getésébe vegyülő érthetetlen sikoltozást. Egy nő. 

Azok a rohanó alakok a távolban... 

Narac előrántotta a kardját, a másik kezével pedig hátra¬ 
húzta a reteszt. Lenyomta a kilincset, és kitárta a befelé nyí¬ 
ló ajtót;'vörös hajú, fehér ruhás nő esett át a küszöbön. Mö¬ 
götte több fegyverest is megpillantott Narac, láncokkal, rikí¬ 
tó tolldíszes sisakban. 

Lehajolt, s egyik kezénél fogva megragadta a nőt, s ad¬ 
dig húzta, míg mindkét lába belül nem került a küszöbön; 
aztán egy mordulással becsukta az ajtót. Abban a pillanat¬ 
ban, amikor a helyére csúsztatta a reteszt, újra rázkódni kez¬ 
dett az ajtó, megsokasodott a döngések száma, s dühödt 
szitkozódás tompa lármája szűrődött be odakintről. Narac 
hátát az ajtónak vetette, s ügyet sem vetett a ricsajra; a nőt 
figyelte, aki előbb feltérdelt, aztán feltápászkodott. Megfor¬ 
dult, kezével hátrasimította hosszú, vörös haját, s a férfi sze¬ 
mébe nézett. 

Magas volt és karcsú; zöldes szemei egy vonalban voltak 
Naracéval, s arcvonásai is gyönyörködtették a férfi szemét. 
De Narac a hajára figyelt fel a leginkább, melynek bodor zu- 
hataga csaknem derékig ért. Színe pedig annyira közel állt 
a skarláthoz, hogy a férfi még sohasem látott emberi fejen 
ehhez hasonlatosat; a homlok felett két szemközt ívelő fürt 
találkozott egy csúcsban. 

A nő idegenségét felül bő, válltól magasan vágott ruhája 
jelezte: aranyzsinór fogta át a derekát, alja pedig redőkbe 
hajtva hullott alá csaknem egészen a lábfejéig. Elegáns egy¬ 
szerűsége magas rangot sejtetett, még ha hiányoztak is ró¬ 
la az Atlantisz arisztokratái által olyannyira kedvelt színes 
díszítések. Ahogy ott állt levegő után kapkodva, egyik kezé¬ 
nek karcsú ujjait a mellén nyugtatta, mintha csak így próbál¬ 
ná csillapítani szíve vad dobogását. Szemmel láthatóan 
nem jutott elég lélegzethez ahhoz, hogy beszéljen. 

Odakint abbamaradt a dörömbölés és a kiabálás. 

Narac visszacsúsztatta kardját a hüvelyébe, s összefon¬ 
ta a karjait. — Ki vagy te, és kik azok a férfiak? Miért üldöz¬ 
nek téged? 

A nő éppoly fürkészően tekintett a férfira, mint amaz őrá. 
Aztán lesütötte a szemét, és leengedte a karját, vállai is be¬ 
süppedtek. Felsóhajtott, majd ismét kiegyenesedett, a férfi 
szemébe nézett — Aelitha a nevem. Apám a Lángoló Szi¬ 
getek királya, messze, túl a tengeren. — Lassan beszélt, s 
idegen ízzel formálta a szavakat. — Azok az emberek arról 
a hajóról jöttek, amelyik megtámadta apám gályáját. Éppen 
Borealisba tartottunk a Flaemestes királlyal kötendő eskü¬ 
vőmre. Ehelyett magának követelt a kalózok királya. Amikor 
kikötöttek, hogy vizet és lőszert vegyenek fel, megszöktem. 
Ők meg üldözni kezdtek. 

Megfordult, s körbejártatta szemét az egyetlen helyiségen 
— az asztalon, a szekrényeken, az ágyakon, a kéziratteker¬ 
csek állványán, a tűzhelyen s a felette lógó edényeken, a 
falra akasztott fegyvereken. Aztán észrevette a jókora, dom- 
bordíszes kőlapot a padlón, a szoba közepén, s értetlen arc¬ 
cal ismét Naracra nézett. — Miféle hely ez itt? 

Eltelt egy kis idő, amíg a férfi válaszolni tudott. — Neked 
csakugyan messzire kellett járnod innen! — Habozott; csá- 

bította a társalgásra adódott lehetőség. De mi lesz a veszél¬ 
lyel? 

Felsietett az ablaknyíláshoz vezető néhány lépcsőfokon 
az ajtó mellett. Óvatosan kitekintett, s azt látta, hogy a fel¬ 
fegyverzett kalózok keresztbe vetett lábbal üldögélnek né¬ 
hány lépésre az ajtótól, míg vezetőjük karba tett kézzel áll 
fölöttük, s a tornyot kémleli. Úgy tűnt, hosszas várakozásra 
rendezkedtek be. Talán erősítést vártak a hajóról. 

Narac elgondolkodva jött le a lépcsőn. — Nem fenyeget 
közvetlen veszély, de lehetséges, hogy később megroha¬ 
mozzák a tornyot. Elképzelhető, hogy úton van már a segít¬ 
ség Poseidonisból — talán időben érkezik, talán túl későn. 
Addig is: az ajtó el van reteszelve, és készenlétben állnak a 
fegyverek. Úgy látszik, van időnk beszélgetni. — Intett; hely- 
lyel kínálta a nőt az asztalnál. Az le is ült, s akkor villant Na¬ 
rac eszébe a tetőre vezető csapóajtó; felrohant a lépcsőn, 
hogy rátolja a reteszeket. Bizseregtető, csaknem örömteli 
izgalom szállta meg. Az emberi eredetű veszély meg¬ 
könnyebbülést jelentett idegei számára. 

— Flamarosan itt lesz az, akit a tegnap meghalt társam 
helyett küldenek — magyarázta, miközben újra lefelé lépke¬ 
dett a fokokon. — A Kiválasztottakat mindig egy fegyveres 
őr kíséri. Drága a Kiválasztottak élete, vidéken pedig sokan 
nem tisztelik a törvényt. Várnunk kell; nem tehetünk mást. 
A falak olyan vastagok, amilyen magas egy férfi, az ajtók pe¬ 
dig súlyosak és erős a zárjuk. Kérsz bort? 

A nő elmosolyodott, és elutasítóan lobogtatta karmazsin¬ 
vörös haját. 

Narac szemben ült vele, s ügyelt arra, hogy fenntartsa a 
bizalom légkörét. Sok múlott azon, miféle erősítést kapnak 
a kalózok az atlantiszi őrök megérkezése előtt, de ez nem 
olyasfajta gond volt, amit meg kellett volna osztania a nővel. 
Semleges téma felé tapogatózott, mialatt jobb kezét auto¬ 
matikusan kardjának markolatán tartotta. - 

— Nem hallottál még erről a toronyról? Elmagyarázzam 
a jelentőségét és a küldetésem fontosságát? 

Most bólintott a nő. — Megkérlek rá. — Kezeit az ölébe 
ejtette, de szépséges zöld szeme élénken tanulmányozta a 
férfit, aki mesélni kezdett, rákezdett a betanult, papos szö¬ 
vegre. 

— Atyám atyjának atyja idejében két nagy varázsló élt Po- 
seidonis városában, Atlantisz birodalmában. Mindketten rej¬ 
tett tudás, emberfeletti erők után kutattak. Egyikük, Agastor, 
istenkáromló volt, aki démonokkal akart kapcsolatot terem¬ 
teni; olyanokkal, akikről úgy vélte, az istenek uralta világon 
túl találja őket. Numidon, a másik varázsló, az igazságot 
szerette, s az isteneket hívta segítségül, hogy nagyobb erő¬ 
re tehessen szert, s azt a jó ügy szolgálatába állíthassa. 

Numidon istenfélő kutatása gazdag jutalmat nyert. Fiatal- 
ma volt a madarak és a vadak felett, s a saját hangján üzen¬ 
hetett általuk. Hatalma volt a fájdalom és a betegség démo¬ 
nai felett, s gyógyulást adhatott a betegeknek. Hatalmában 
állt elűzni a rossz szellemeket, akik romlást hoznak az em¬ 
berre. De Agastor istenkáromló erőfeszítéseinek gyü¬ 
mölcse... 

Lentről harsogó üvöltés szakította félbe a mondatot; a leg¬ 
mélyebb bömbölés és a legvelőtrázóbb sikoly dermesztő 
egyvelege volt ez a hang, mellyel a Rém tiltakozott bebör¬ 
tönzése ellen. Narac megmarkolta az asztal szélét, és 
összecsikorította a fogait, míg a rémület hulláma végigteker¬ 
gőzött a gerincén. Aelithának tágra nyíltak a szemei, ökölbe 
szorult a keze. Egy pillanatra egymásra néztek Narackal. 


A SÍRBOLT ŐRZŐJE- 

Narac kifújta a levegőt. — Erre is magyarázatot ad majd 
a történet. — Összedörzsölte izzadt tenyerét, s folytatta: 

— Sokévi titkos kutatás után, melynek során Agastor — 
a koboldok és alacsonyabb rendű szellemek megnézésé¬ 
vel kezdve — eljutott addig a pontig, ahol már hatalmas 
erőkkel is kapcsolatba tudott lépni, s végül sikerült beszél¬ 
nie egy olyan lénnyel, amely egy, az istenek uralmán kívül 
eső birodalomhoz tartozott. A varázsló egyik segédje, aki 
fejvesztve, a bűntudattól űzve menekült a színről, nagy fe¬ 
kete füstről zagyváit valamit, ami egyben kapu is volt vala¬ 
hová, egy nem emberi hangról, mely egyszerre volt elkép¬ 
zelhetetlenül távoli és elviselhetetlenül hangos, Agastorról, 
aki valami földöntúli nyelven üzletelt, meg valami alaktalan 
mozgásról a sötétségben; beszéd közben érte a halál. 

Senki sem tudhatja, miféle alkut kötött Agastor, sem azt, 
él-e még a mágus ebben vagy valamelyik másik világban. 
Senki sem látta a segédje menekülése óta. De házából új 
lény lépett a helyébe, a legeslegfeketébb napon. Lépett, de 
nem a lábain járt, s minden lépéssel növekedett, minden lé¬ 
péssel magasabbra és szélesebbre dagadt, míg végül min¬ 
dent felmarkoltak és összezúztak egyre növekvő karjai; fér¬ 
fiak, nők és csecsemők táplálták egyre növekvő szájait, s 
még a lába alá került épületek köveit is felfalta, két rágás kö¬ 
zött pedig egyszerre bömbölt és sikított kozmikus diadal¬ 
érzetében. 

Addig növekedett, míg végül magasabb lett Poseidon ha¬ 
talmas szobránál is; addig növekedett, míg fénylő csúcsa 
végül a felhőket súrolta. Azután ráhágott Poseidonis váro¬ 
sára, porig rombolta a hátakat és a templomokat, a raktá¬ 
rakat és a palotákat, elsöpörte a város falait és embereink 
tetemét szétkente az utcákon. A levegő beleremegett a 
bömbölő sikolyba: olyan volt, mint amilyet most is hallottunk, 
csakhogy az még csupa örömhang volt. 

Aelitha összevonta a szemöldökét: a kőlapot nézte a pad¬ 
ló közepén. 

— Kész szerencse — folytatta Narac —, hogy Numidon 
háza olyan környéken épült, ahová a Rém még nem jutott 
el. Numidon volt Poseidonisban az egyetlen, aki ismerte a 
démon nevét és természetét, s tudta, milyen erőkben bíz¬ 
hat. Az istenek barátsága erővel töltötte meg gondolatait és 
cselekedeteit, s mágiája segítségével szembeszállt a dé¬ 
mon hatalmával. 

Villámokat küldött ellene, s ezek megingatták a szörnye¬ 
teg erejét és megállásra késztették. De még akkor is, ami¬ 
kor gyengeségében megfagyva állt ott, üvöltő, toporzékoló 
hasonmásai pattantak elő mellette a levegőből, s ezekben 
az ikertestvéreiben ő sokszorozódott meg a város még élő 
lakosainak a szeme láttára. A pillanatnyi remény nyomában 
mindenki szívébe elkeseredés költözött, Numidon volt az 
egyetlen kivétel. Újabb, erősebb villámok segítségével le¬ 
győzte az első szörnyet. A Rém visszahúzta valamennyi 
szemét, s összes végtagját elhagyta az erő. Úgy állt ott Nu¬ 
midon isteni erejétől lenyűgözötten, mint valami hatalmas, 
félresikerült szobor. És eltűnt minden ikertestvére, mert fan¬ 
tomok voltak csak, melyeket saját akaratának erejével te¬ 
remtett. 

— És ez az alattunk lappangó valami? — suttogta Aelit¬ 
ha. 

Narac bólintott. — Numidon varázserejével aknát nyitott, 
s olyan áthatolhatatlan anyaggá olvasztotta a Rém körül a 
sziklát, amilyen anyag sehol sem létezik a természetben. 
Ugyanebből az elvarázsolt sziklából formázta meg az aknát 
lezáró kőlapot is. Amikor pedig istenektől kapott hatalmával 


összezsugorította s az akna mélyére vetette a démont, va¬ 
rázsereje lezárta a szörnyeteg börtönét a kővel, melynek 
lapjára az örök rabság pecsétjét véste. 

A nő hátratolta a székét, és odament a kőlaphoz. — Tény- 
leg furcsák ezek a jelek. Mintha ugyanúgy ott lennének a kő 
belsejében is, mint a felszínén. Tehát nem tud feljönni a dé¬ 
mon, akárhogyan üvölt és hadakozik is? 

Narac felállt és odament mellé. — A pecsét önmagában 
nem elegendő ahhoz, hogy visszatartsa, az akna sem, leg¬ 
alábbis nem sokáig. Nincs ember, aki felfoghatná Numidon 
bölcsességét: ő egy kozmikus törvényről beszélt, ami elsö¬ 
pör minden mágiát, sőt még magukat az isteneket is. Min¬ 
den kötőerőnek, mondta, megfelel egy másik, bontó erő, s 
az évek múltával a démon rábukkanhat az ellenszerre. De 
úgy gondolta Numidon, hogy a kőlapot a helyén tartó varázs 
kitart, ha a kő állandó őrizet alatt áll. Valakinek őrt kell állnia 
minden nap és minden éjszaka minden órájában, máskü¬ 
lönben a démon megtörhetné a varázst. 

— És te...? — A nő megérintette a mellkasán., 

— Én Narac vagyok, az őrző, a Kiválasztottak egyike. — 
Büszkeség csendült ki a hangjából. — Minden évben kivá¬ 
lasztanak nyolc őrzőt Atlantisz ifjai közül. Próbára teszik ér¬ 
telmüket, jámborságukat és becsületüket. Két páros szolgál, 
s havonta váltják egymást. A másik négyes készen áll arra 
az esetre, ha betegség, baleset vagy akár a rátermettség hi¬ 
ánya miatt szükségessé válik az őrzők váltása. Ellenkező 
esetben a következő évben szolgálnak. 

Embert próbáló feladat a pecsétkő őrzése. A démon nem 
jöhet ugyan fel addig, míg mi virrasztunk, de üvöltése és a 
kőre mért dühödt csapásai megingatják az őrzőnek a Numi¬ 
don varázserejébe vetett hitét, s elhitethetik vele, hogy őr¬ 
jöngő haragjában a démont semmi sem tartóztathatja fel. 

Az idő nagy részében minden csendes. Gyakorlatozunk, 
beszélgetünk, játszunk, olvasunk és imádkozunk, sokat 
imádkozunk. De fárasztó lassúsággal telik csak az idő, s lé¬ 
nyünk egy része folytonosan a következő üvöltéstől, a tor¬ 
laszra mért következő csapástól remeg. 

Mindig ébren kell lennie legalább az egyik őrzőnek, így 
hát virrasztunk, míg a másik alszik, s ekkor is van a legna¬ 
gyobb szükség az éberségre. 

Tegnap éjjel Keroth és én már havi szolgálatunk vége felé 
jártunk; Keroth megcsúszott a tetőre vezető lépcsőn, lezu¬ 
hant és szétzúzta a koponyáját. — Szünetet tartott, felidéz¬ 
te magában a hangot és a látványt. — Alig ért még a 
mennyekbe Keroth máglyájának a füstje; egyedül várom 
most a Kiválasztottat, aki katonák kíséretében megérkezik 
majd, hogy a helyébe lépjen. 

Elmosolyodott; élvezetet okozott számára a nő szépsége 
és odaadó figyelme. — Beláthatod hát, hogy a jelenléted kí¬ 
vánatosabb most, mint bármikor. 

Válaszként mosolyra kezdett húzódni a nő szája, amikor 
egy csattanás nyomán mindketten megmerevedtek: nem a 
kőlap, hanem a kapu irányából jött a hang. Narac érezte, 
hogy a kezébe ugrik kardja markolata, ahogy megfordul, 
hogy szembenézzen a rohammal. 

Újabb robaj, mennydörgőbb az előzőnél is. — Valami fal¬ 
törő kos! — morogta Narac. 

Felnézett a csapóajtóra, és számba vette a lehetősége¬ 
ket. Ha kitárná a csapóajtót, azzal utat nyitna a tetőn lévők¬ 
nek, akik esetleg létrán feljutottak a toronyba. De a Kiválasz¬ 
tottaknak igen jók a reflexeik, s Narac bízott abban, hogy a 
megfelelő pillanatban képes lesz becsapni és eltorlaszolni 

a csapóajtót. Aelithához fordult. — Őrizd a pecsétet, míg én 
megnézem, mi folyik odakint. 

Karddal a kezében felment a lépcsőn, és lassan, hangta¬ 
lanul visszahúzta előbb az egyik reteszt, aztán a másikat. 
Készen állva a gyors visszavonulásra, visszafojtotta a léleg¬ 
zetét, és csaknem függőleges helyzetig emelte a csapóaj¬ 
tót. Újabb robaj hallatszott a kapu felől. 

Fölötte csak a kék ég. Egyik lábával fellépett a következő 
lépcsőfokra, és kikandikált a nyíláson. Üres volt a tető. Hal¬ 
lotta, hogy odalent újabb rohamot intéznek az ajtó ellen. 

A férfi lenézett. Aelitha a pecsétkő mellett állt, s inkább ar¬ 
ra meresztette a szemét, mint őrá vagy az ajtóra. Narac elé¬ 
gedetten lépett ki a tetőre, és átment a másik oldalra, a pár¬ 
kány kiszögellésének oltalmába. 

Gyors pillantást vetett a mélybe, s azt látta, hogy két férfi 
vízszintesen tartja a rönköt, amivel az előbb a kaput dönget¬ 
ték. Nyilván a szárazföld felé fekvő, közeli erdőkből hozhat¬ 
ták, mialatt ő Aelithával beszélt. Az újabb robajra me-gint 
letekintett; a két támadó visszatántorodott a kossal: szilár¬ 
dan tartott még az ajtó. Narac megnyugodott a kétszemé¬ 
lyes faltörő kos láttán. A vastag jói elreteszelt ajtó sokáig ki¬ 
tart még ezzel szemben. 

Aztán felmerült benne a kérdés, miért csak ketten vannak. 
Egészen bizonyos volt benne, hogy legalább hármat látott, 
amikor keresztülvonszolta Aelithát az ajtón, meg amikor ki¬ 
kémlelt az ablakhyíláson. Kétségbeesetten jött rá, hogy a 
harmadikat nyilván visszaküldték, hogy erősítést hozzon a 
hajóról. Ha elegen vannak a kalózok, bevehetik a tornyot — 
a főbejáraton keresztül időbe telne, sokkal gyorsabban men¬ 
ne viszont a csapóajtón keresztül, ha előtte sikerült feljutni¬ 
uk a tetőre. 

Mélyre hajolva átfutott a szárazföld felőli oldalra, és a vá¬ 
ros felé kémlelt. Miért késlekedik ennyit a váltás? 

Aztán gyorsabban kezdett verni a szíve. Porfelhő kúszott 
a távolban a poseidonisi úton. Narac kimeresztette a sze¬ 
meit, és meggyőzte magát, hogy mozgó pontocskákat is lát, 
akik bizonyára emberek. Ujjaival dobolt a mellvéden. Igen 
— igen, apró sötét foltok váltak ki az országút barna szalag¬ 
jából. Minden bizonnyal Keroth váltása és az őrség; kétség¬ 
kívül barátok, minthogy Atlantisz fővárosa felől érkeznek. 

Narac gyorsan a csapóajtóhoz kúszott, átpréselte magát 
a nyíláson, és helyükre tolta a reteszeket. Miközben lesie¬ 
tett a lépcsőn — olyan gyorsan, amennyire csak Keroth zu¬ 
hanásának emléke engedte —, Aelitha kérdő tekintettel for¬ 
dult el a pecsétkőtől. 

— Segítség a láthatáron! — újságolta Narac, s nyugtató¬ 
an a vállára tette a kezét. A nőt nemesi származása arra 
késztette, hogy elhessentse a kezet, de mosolya válaszmo¬ 
solyt fakasztott a férfi ajkán. 

Az előbbieknél is mennydörgőbb robaj visszhangzott ke¬ 
resztül a tornyon. 

Narac az ajtóhoz ugrott. A vasalások kezdtek befelé haj¬ 
lani, s megfeszült a súlyos retesz. Azután engedett az ajtó, 
s Narac látta, hogy kint a harcosok újabb rohammal készül¬ 
nek rá, hogy teljesen bezúzzák. 

— De összesen két emberrel? — suttogta. 

Visszafordult a nőhöz, s fittyet hányva az etikettre, meg¬ 
ragadta a karját. — Nem várakozhatunk tovább a segítség¬ 
re. Ki kell mennem, hogy feltartsam őket, míg megjönnek az 
embereink. 

— Egyedül? — kérdezte Aelitha tágra nyílt szemmel. 

Újabb csapás visszhangzott az ajtóra meghajlott a re¬ 
tesz. 

Aelitha kiszabadította magát Narac szorításából, s a falon 
függő fegyverekért futott. — Én is tudok bánni a karddal! 

De a férfi mellette termett, mielőtt még megérinthette vol¬ 
na a markolatot. — Nem! Neked az őrző helyére kell állnod! 

A kőlapra mutatott. — A Rém rájöhetne, hogy őrizetlenül 
maradt és kitörhetne. Ott kell maradnod, és ügyelned rá, 
hogy meg ne törjön a varázs! 

Újabb csapás zúdult az ajtóra; repedés támadt a nagy re¬ 
teszen. Mindjárt utána a pecsét felől is dördülés hallatszott. 
Aelitha a kőlapra villantott a tekintetét. Két kézzel megragad¬ 
ta Narac jobb kezét, száját pedig az arcához szorította. — 
Ha te el mersz menni, én itt merek maradni. 

Kellemes izgalom futott végig Narac végtagjain. — Segíts 
kinyitni az ajtót! Aztán gyorsan csukd be mögöttem, és told 
rá a reteszt, ha tudod! Amíg feltartom őket, te őrződ a pe¬ 
csétet. 

A nő bólintott, s a kapu felé nézett, ahonnan újabb, az ed¬ 
digieknél is erősebb robaj hallatszott. 

Narac előrántotta á kardját. így bosszulja meg magát az 
előző hetek unalma, gondolta. Most hősiességre volt szük¬ 
ség; itt volt a lehetőség, hogy bebizonyítsa, érdemes az őt 
őrzővé avatok bizalmára. A skarlátvörös hajú Aelitha szép¬ 
sége, a szemében gyúlt izgatott fény csak tovább fokozta a 
pillanat nagyszerűségét. A hercegnővel a nyomában az aj¬ 
tóhoz lépett. 

Nem törődve a pecsétkő felől hallatszó újabb dörejjel, Na¬ 
rac elhúzta a reteszt, Aelitha pedig megragadta a kilincset. 
Találkozott a pillantásuk: a lány ajkán mosoly árnyéka ját¬ 
szott. Narac balját kardja markolatára helyezte, míg bal ke¬ 
zével ő is az ajtóba kapaszkodott. 

Bólintott, mire mindketten hátrafeszültek, az ajtó pedig 
nyikordult egyet, és befelé mozdult. 

Narac mély lélegzetet vett, s kicsusszant a nyíláson. A két 
kalóz láthatóan éppen pihenőt tartott; egymás mellett álltak, 
kettejük között függőlegesen tartották a kost. Amikor meg¬ 
látták Naracot, elengedték a szerszámot. A hegye épp csak 
néhány centiméterrel tőle ért földet. Narac reménykedve ar¬ 
ra gondolt, hogy ezzel a kalózok megfosztották magukat leg¬ 
hatékonyabb fegyverüktől. Egy kiáltással rájuk vetette ma¬ 
gát. 

Eltérítette a jobb oldali férfi kardját, a másikat pedig egy 
rúgással a földre küldte, miután kitért kardjának elemi erejű 
csapása elől. Azután nem tudta tovább követni a történte¬ 
ket, mert automatikusan védekezett; záporoztak rá az üté¬ 
sek, előbb a még talpon lévő, aztán pedig a feltápászkodó 
másik férfi részéről. Narac pengéje önálló életre kelt, úgy 
ugrált a kezében, s hol elhárított egy rohamot, hol alázuhant, 
hogy ráharapjon egy szabadon hagyott húsdarabra vagy el¬ 
lenálló páncélzaton fejezze be útját. Biztos volt benne, hogy 
ejtettek rajta sebeket, de ezekből semmit sem érzékelt. 

Időről időre visszatáncolt, visszavonult, hogy lélegzethez 
jusson, de csak azért, hogy aztán nagy makacsul újra szem¬ 
beszálljon az ellenfél támadásával. Kevés esélye volt, hogy 
legyőzze a páncélban, létszámfölényben harcoló kalózokat, 
de belekapaszkodott a reménybe, amit a közelgő segítség 
gondolata jelentett. Ha legalább fel tudná tartani ezt a ket¬ 
tőt... ha a harmadik nem érne vissza az erősítéssel... 

Nagy ugrásokkal, pörögve védekezett, merészen támadt; 
nem volt ideje gondolkozni. De egy pillanattal később, ami- 

kor háttal állt a toronynak, a kalózok háta mögött megpillan¬ 
totta az atlantisziak csoportját; tisztán látta őket az úton. 
Páncéljukon, lándzsáik hegyén csillogott a napfény. Hama¬ 
rosan a kalózok is észreveszik majd őket, és elmenekülnek. 
Hacsak nem az ő társaik érkeztek meg... 

Újult erővel szúrt és vágott, megdöbbenést és rémületet 
keltve ellenfelei arcán. 

A városba vezető út üres volt. Nem voltak kalózok, s nem 
voltak a közeledő bajtársak sem. 

Abban a pillanatban eltűntek. 

Narac döbbenten megtorpant egy pillanatra. Aztán meg- 
pördült; ellenségeit kereste a háta mögött. Üresség táton¬ 
gott közte és a torony között. Még a faltörő kos is eltűnt. 

Narac arra eszmélt, hogy verejték ömlik végig a testén. 
Remegni kezdett a lába. Agya legmélyén elgondolhatatlan 
gondolatok kergették egymást — a démon fantomokat te¬ 
remtő hatalmáról... 

Megemelkedett a föld, ő pedig hanyatt vágódott. 

Amint kábultan fél könyékre emelkedett, a torony kettéha¬ 
sadt. Cikcakkos vonal jelent meg az oldalán, s pókhálósze¬ 
rű repedések futottak körbe a falakon. A csipkés mellvéd 
úgy nyílt ki, mint egy virág, a hatalmas kőtömbök szétugrot- 
tak, s valami sikoltó, sötét folt nőtt ki a leomló romok közül. 

Aztán nagy dörgéssel repedések nyíltak a megemelkedő 
földben, s ágakra válva szétfutottak az egész síkságon, mi¬ 
közben a romokból kiemelkedő, egyre dagadó valami vo- 
nagló végtagokkal, üvöltő szájakkal tört az ég felé. S amikor 
a Rém skarláttarajos fejének legnagyobb s legszörnyűsége¬ 
sebb agyarakat elővillantó, ordító szájából előtört az a visí¬ 
tó, női kacaj, akkor, csak akkor látta át tisztán és véglege¬ 
sen a becsapott Narac, az utolsó őrzők közül, milyen ka¬ 
tasztrofális következményekkel jár, hogy nem tudta teljesí¬ 
teni a rábízott feladatot. 

Hajdú Gábor fordítása 
fíőczei György rajza 

Első fejezet 
Ismeretlen tengereken 

A vérvörös nap lángszőnyeget terítve bukott le a Déli-ten¬ 
ger, a Yashengzeb Chun sötét vize fölött. Tüze felgyújtotta 
a nyugati égboltot, és megütközött Zosk dzsungelszigeté¬ 
nek kusza, fekete, rejtelmes lángjával. 

Fekete Só/yonmevü kalózgálya dél óta küszködött a szél¬ 
lel, távol a széles lagúnától, ahol a sárgásbarna, szelíden 
ívelt vonalú partra hófehér tajtékot sodortak a hatalmas hul¬ 
lámok. Az éjszaka közeledtével hideg szél kerekedett. Meg¬ 
zörgette a nedves homokpad mögött zöld falként magasló 
lombos páfrányokat és toboztermőket, belekapott és meg- 
zúgatta a sudár, fekete gálya bíborszínű vitorláit, a kisebb 
széllökések pedig nekiverdesték a hullámokat a hajó sár¬ 
kányt formázó, kiugró orrának. 

Az emberek átfagytak a nyirkosságtól és a hidegtől. A gá¬ 
lya előfedélzetén az elsőtiszt vacogott a jeges szélben, hiá¬ 
ba vonta szorosabbra magán a nehéz, vízhatlan köpenyt. 
Magas termetű, testes zangabali volt, állát sűrű, rövidre nyírt 
szakáll borította, a fejét ezzel szemben kiborotválta. Ahogy 
reszketett a metsző szélben, fülében csak úgy csillogtak az 
aranykarikák. 

Az ősz első hónapja, Shamath már a végéhez közeledett, 
a szél csípőssége ilyenkor már a közelgő télre figyelmezte¬ 
tett. 

A karmazsinvörös égre sötét árnyék magasodott fel; Che- 
lim megfordult, s bólintott a kapitány felé. — Még nem jött 
jelzés; a fiú eltévedhetett — dörmögte sötét ábrázattal. 

A Fekete Sólyom kapitánya nem válaszolt. A nedves szél 
megráncigálta s kétoldalt felcsapta fekete köpenyét; olyan 
volt, mintha mindjárt szárnyra kapna, s elrepülne a hideg 
szélben. A köpfeny alól kilátszott félig meztelen, bronzszínű 
teste, mely izmos volt, mint egy ifjú gladiátoré. Fekete, vas¬ 
tag szálú, nyíratlan haja a i/anda/sörényére emlékeztetett; 
a szél felfújta széles válláról, s szinte keretbe foglalta vele e 
kemény, érzéketlen arcot, melyet még zordabbá tett az erős 
áll és a tisztára borotvált vonások érzelemmentessége. Fe¬ 
nyegető, fekete szemöldöke alatt az oroszlánéhoz hasonló 
aranyszempár villogott. Városi ember nemigen állta e söté¬ 
ten égő szem pillantását — hát még az, aki csatában került 


szemtől szembe vele! Királyi termetét a jeges szél ellenére 
csak egy öves-pántos lemuri hadipáncél fedte, keskeny csí¬ 
pőjén díszes övét és skarlátvörös ágyékkötőt viselt. A Mom- 
jmur-hegyeken túli fagyos Északföldéről származó barbár lé¬ 
vén az ilyen éjszakákat egyenesen tikkasztónak érezte. 

A tarakusi kalózok, a Vörös Testvériségben vele szövet¬ 
kezett Kapitányok számára ő a Fekete Sótyorr 7Khongrimja 
volt. Amúgy pedig Thongornak hívták. 

— Eltévedt vagy megölték — morogta mély hangján. — 
Gorm tudja, miféle vadak tanyáznak azokban az őserdők¬ 
ben. És még vademberek is lehetnek... Sok fura történetet 
hallottam már a kapitányoktól az efféle szigetekről. 

— Akárcsak én — dünnyögte a matróz, s ha megreme¬ 
gett, bizonyára nem mástól, csak a szél fagyos leheletétől. 
De ez a tenger itt nem szerepelt a térképeken, csakúgy, mint 
a túlnan elterülő sziget. Mióta a világ világ, nem sokan me¬ 
részkedtek el ilyen messze nyugatra; Thurdis és Csargol há¬ 
jas kereskedői csak Kovia vagy Ptartha partjai mentén ha¬ 
józtak, a kalózok meg csak a gazdag zsákmánnyal kecseg¬ 
tető, kirabolható, kifosztható gazdag városok környékén 
ólálkodtak. 

De Thongor, a Fekete Sólyom kapitánya a pokol vörösen 
izzó torkába is bemerészkedne olyan kincsért, amilyet Zosk 
dzsungelszigete rejt — ha igazak a csak suttogva mesélt, 
ősrégi legendák. Az úttalan vadon sűrűjében valahol hatal¬ 
mas kincs hever: Cadorna tűzgyöngyei, melyekért királyi 
árat lehetne kapni Tarakusban, a tolvajok bazárjában. És a 
Fekete Sólyom kapitánya a kardélig menő küzdelemtől sem 
riad vissza, csak hogy megszerezze magának ezt a kincset. 
A kalózhajó dél óta kémlelte a vadont, s miután rábukkant a 
lagúnára, partra küldött egy önkéntest, hogy derítse föl, van¬ 
nak-e a szigeten ellenséges őslakosok. A vakmerő ifjú 
Khantar Kan nyert a pénfeldobásnál. A megbeszélés sze¬ 
rint már órákkal ezelőtt meg kellett volna kapniuk a jelet. Mi¬ 
féle váratlan balsors érhette utol a mindig vidám, mindig ne¬ 
vető ifjú harcost? Nem várhattak rá tovább. 

Thongor türelmét vesztve dobta hátra a sörényét. 

— Chelim, vigyél be minket, és ereszd le a horgonyt. Csa¬ 
varj fel és rögzíts minden vitorlát. Fulvio! 

— Igenis, kapitány! — A cingár, aszott kis zsivány ellépett 
a kormánykeréktől, és haptákba vágta magát. 

— Szedj össze embereket a partraszálláshoz, és vigye¬ 
tek magatokkal elegendő fegyvert. Ha készen álltok, ereszd 
le a dereglyét. Behajózunk a lagúnába. 

Második fejezet 
A gyilkos félelem 

Negyedóra múlva megcsikordultak a csörlők, és a dereg¬ 
lye átlendült a hajó oldalán. Fulvio partra szálló egysége le¬ 
mászott a köteleken, hogy elfoglalja helyét az üléseken. E 
látszatra tarkabarka haramiabanda a fél Nyugat városaiból, 
afféle rongyos csatornatöltelékekből állt össze. Itt volt köz¬ 
tük a kövér, holdvilágképű, hideg tekintetű, de nyájas moso- 
lyú kovbeli, akinek széles selyemövében elmaradhatatlanul 
ott lapult a fűrészfogú vadászkés; a sötét bőrű, fekete hajú 
turániak, akiknek arcáról lerítt a csibészség, szájukból csak 
úgy dőlt a sok szitok, homlokukat rikító, pöttyös kendővel kö¬ 
tötték át, és mocskos ujjaikon ékkövek villogtak; akadt köz¬ 
tük egy-két cadornai ferde szemű, barna bőrű alak, akik 
lágy, dallamos hangjukon társaikat szidalmazták, s eközben 
elmélyülten játszadoztak tőrük markolatával. Néhányan rab¬ 
szolgabélyeggel voltak megjelölve, s akadtak, akik a tör- 
vényenkívüliség jegyét viselték magukon; s valamennyien 
sok-sok szárazföldi és tengeri csatában vettek már részt, 
amire számtalan, már behegedt, kard ejtette seb utalt a tes¬ 
tükön. Banditacsapat volt ez a javából, de mindhalálig hű, 
derék harcosok, akik bárhová elmentek Thongorral, s szol¬ 
gálták őt piros vérük utolsó cseppjéig. 

A dereglye eltávolodott a gálya karcsú, fekete törzsétől, 
és a néma evezők ütemes mozgása nyomán tovaskilott a 
vízen. Aztán az emberek föltaszították a nedves homokra, 
és kiugráltak belőle. A vizes homokban csikorgó csizmák¬ 
kal vonszolták följebb a csónakot a parton, oda, ahol már 
nem érhették el a hullámok. Majdnem sötét volt már, ami¬ 
dőn beléptek a sűrű lombú fák alá; a hold még nem kelt fel, 
és ahogy kényelmetlen érzésekkel eltelve körbepillantgat- 
tak az erdőben, a lenyugvó nap haldokló parazsa meg-meg- 
csillant késük meztelen pengéjén, s lángot gyújtott a sze¬ 
mükben. 

A dzsungel sűrű volt, fekete és mozdulatlan. Túlor 7- 
tú! mozdulatlan! Az ösvényeknek visszhangozniuk kellett 
volna a vadászó vandarok bömbölésétől és a folyami poa 
rikoltozásától. De minden néma volt, mint a halál. 

Thongor rögtön megérezte, hogy van valami hamisság 
ebben a súlyos levegőben. A városból jött kalózai érzékeit 
eltompították a bűzös és zajos sikátorok, amelyekben fölne¬ 
velődtek, az ő bölcsője azonban a fagyos Észak volt, ben¬ 
ne tehát nem homályosultak el a vadon születettek élesre 
fent érzékei, s az a rendkívüli érzékenység, mellyel csak az 
igazi vademberek rendelkeznek. Szülőföldje, Valkarth ke¬ 
gyetlen pusztáin annak idején csak úgy maradhatott élet¬ 
ben, hogy mint a vadászó macska megtanulta, hányféle íze 
lehet a szélnek, megtanulta, hogy felfigyeljen minden nesz¬ 
re, s hogy tudjon olvasni az éjszakában, mint a cserkésző 
vadak. 

Mihelyt keresztülvergődtek a fák tömör falán, elállt a je¬ 
ges szél. A körülöttük elterülő sötétség megtelt a korhadó 
levelek, a nedves föld fanyar s az őserdei virágok kábító, fű¬ 
szeres illatával. És még valamivel... 

A halál szagával... 

Thongor aranyszeme fáradhatatlanul fürkészte a sűrű ho¬ 
mályt, miközben zsákmányt kereső, néma vadmacskaként, 
de kezében széles pengéjű, meztelen valkarthi kardjával, 

lopakodott az élen, át a dzsungelén. Negyedóra múlva meg¬ 
találták a holttestet. 

Fulvio akadt rá. A vézna, félszemű lator kis híján átesett 
rajta a sötétben. Rémült kiáltására rögtön ott termett Thon¬ 
gor. A test egy félig fölébe hajló jannibar\& alatt hevert el¬ 
nyúlva. Miután kivonszolták onnan, a fedélzetmester, a már 
őszbe csavarodott hajú, öreg thurd, Thad Novis levette az 
ellenzőt a magával hozott lámpásról, és a gyertyaláng hal¬ 
vány fényével megvilágította a halott ember arcát. 

Khantar Kan volt! 

— Az istenekre, kapitány, kis híja volt, hogy rá nem lép¬ 
tem! Vaksi vagyok, mint a xuth... — siránkozott a minden 
porcikájában reszkető Fulvio. A többiek csak az orruk alatt 
morogtak, ahogy körbeállták őket. Egyikük elfojtotta döb¬ 
bent kiáltását, amikor meglátta a lámpás gyér fényében az 
ifjú harcos arcát. 

Thongor egy szót sem szólt, csak az álla feszült meg ko¬ 
moran. A testen nem volt semmiféle jel — se vágás, se sé¬ 
rülés nyoma. És mégis halott volt, akár a kő — s az arcára 
fagyott kifejezés láttán mindenkit rettenetes balsejtelem ke¬ 
rített a hatalmába. 

A halott szeme félig kidülledt az üregéből, látnivalóan egy 
megnevezhetetlen rémület következtében. Ajka kísérteties 
vicsorgásba dermedve húzódott föl fogairól. Vonásait ki¬ 
mondhatatlan iszonyat torzította el, hogy láttára az embert 
kirázta a hideg. 

Thad Novis óvatosan végigsimította a kihűlt testet, de 
nem talált rajta semmit. Komor tekintetét fölemelve, kapitá¬ 
nya kérdő pillantásával találta szembe magát. 

— Pokolian fura dolog ez — mondta halkan. — Úgy fest, 
mintha a fiú a puszta rémülettől halt volna meg. Sehol sem¬ 
mi nyom nincs rajta. 

Az emberek erre morogni kezdtek, s közben riadt pillan¬ 
tásokat küldözgettek az őket minden oldalról körbevevő fe¬ 
kete dzsungel felé. Némelyek keze elindult ama védő amu¬ 
lett vagy kőbe vésett apró képmás felé, amely láncon vagy 
bőrszíjon lógott a nyakukban. 

Thongor fölvette a lámpást, és elindult, hogy tüzeteseb¬ 
ben megvizsgálja a földet ott, ahol megtalálták Khantar 
Kant. A lámpa fényénél találtak is valamit, ami talán még ti¬ 
tokzatosabb volt, mint az, hogy egy ember a puszta félelem¬ 
be is belehalhat. Khantar Kan az ujjával három szót rajzolt 
a csupasz földbe, mielőtt utolérte volna a halál — és ez volt 
az újabb, megfejtésre váró titok. 

Vigyázz... Fekete holdfény — olvasta Thongor zord han¬ 
gon. • 

— Kapitány — siránkozott Fulvio —, menjünk vissza a ha¬ 
jóra, s várjuk ki ott a reggelt. Csak az istenek tudják, mit je¬ 
lent ez, de nekem már a hangzása se tetszik. 

— Nekem se — bólogatott Thongor —, de azért tovább¬ 
megyünk. 

Bevetették magukat a fekete vadonba, hátrahagyva a 
holttestet. Majd később, ha lesz rá idejük, eltemetik bajtár¬ 
sukat — feltéve, hogy megérik. A hűséges, vidám Khantar 
Kan nem nevet többé; és az a titokzatos balsors, amely le¬ 
sújtott rá Zosk szigetének sötét dzsungelében, itt vár rájuk 
is az éjszaka csendjében, mint valami baljós fenyegetés. 

Harmadik fejezet 
Intés a monoliton 

A hold, a vén Lemuria arany holdja felgördült a világ pe¬ 
reme fölé, és selymes fényével elárasztotta a vadont. így 

már könnyebben vágták át magukat a sűrű növényzeten va¬ 
dászkéseikkel és a Chusban készült hosszú, görbe kun- 
Mázsáikkal. De közben el is fáradtak: elcsigázta őket a rot¬ 
hadó növényzet átható illatú kipárolgása, a vérszívó rova¬ 
rokkal való hadakozás. Lábuk minduntalan kusza indákba 
gabalyodott, vagy megcsúszott a síkos talajon, s keserve¬ 
sen átkozódtak, amikor a meztelen karjukat végiggereblyé¬ 
ző tövises ágak nyomában kiserkedt a vérük. 

Mire fölkelt a hold, olyan messzire eljutottak, amilyen 
messzire csak tudtak. Az ősvadon itt hirtelen bűzös, fekete 
iszaptengerben ért véget, amelyből itt-ott rothadó farönkök 
álltak ki. A kidőlt fatörzseken combvastagságú kígyók siklot¬ 
tak végig könnyedén, s az iszapos parton látni lehetett az 
undok pos nyomait. 

Thongor jelt adott a pihenőre. Az emberek elcsigázottan 
nyúltak el; mocskos rongyaikkal törölgették izzadt homloku¬ 
kat, langyos bort kortyolgattak a bőrtömlőkből, s már annak 
is örültek, hogy megpihentethetik sajgó lábukat. A valkarthi- 
nak azonban nem volt szüksége pihenésre: acélos izmain 
mintha semmit sem fogott volna a fáradtság, és egyedül sok¬ 
kal gyorsabban is haladt előre. Hátrahagyta őrnek a vézna 
kis Fulviót, s máris indult tovább keletnek, hogy a mocsár 
mentén, minden érzékszervével a veszélyt lesve, átkutassa 
a sűrű bozótot. 

A hold fénye kellett, hogy megtalálja. Nagy, szürke zuz¬ 
móval borított kőoszlop volt, mely meredek szögben maga¬ 
sodott föl a nyirkos földből. Egy órás lotiferfa teljesen behá¬ 
lózta az alapzatát, s meg is döntötte kissé az oszlopot. A 
tiszta, arany holdfény élesen megvilágította a penészes mo- 
no/itot. 

Thongor megállt. Tehát élnek emberek a halál, a névte¬ 
lenség és az árnyékba bújt szörnyűség e különös szigetén 
— vagy éltek egykoron, mert hiszen a kőoszlopon egy óko¬ 
ri képírással írt szöveg volt látható. Tőre hegyével óvatosan 
lekaparta a mélyen bevésett hieroglifákat éppen csak elta¬ 
karó zuzmóréteget. Ismerősnek tűntek a jelek, látott már 
ilyeneket egyszer, évekkel ezelőtt az északi sivatag egyik 
romos, elhagyott városában. Az ifjú valkarthi ugyan iskolá¬ 
zatlan ember volt, de kalandos pályája során bejárta a le- 
muri kontinens ismeretlen tájait, ahol sajátságos és nem 
mindennapi tudásra is szert lehetett tenni. 

A hold fényénél elolvasta a feliratot, s a hátán végigfutott 
tőle a hideg. 

Ha a Fekete Hold süt, a kő isten útra kél 

Bizseregni kezdett a tarkója; akkor szokta az ember érez¬ 
ni ezt a megmagyarázhatatlanul kényelmetlen csiklandást, 
ha valaki erősen figyeli hátulról. Félig megfordult, megvillant 
a kezében hatalmas kardja, a Sarkozan acélpengéje; aztán 
fanyar mosolyra rándult az ajka, s visszafogta magát. Nem 
szipogó gyermek ő, hogy ijedten elsápadjon holmi kőosz¬ 
lopba vésett szavaktól! Egy ilyen réges-régi intésnél azért 
több kell ahhoz, hogy félelmet plántáljanak a Fekete Sólyom 
kapitánya, a Vörös Testvériség Khongrimja, a Déli-tenger 
réme, Thongor szívébe! 

így hát továbbment, de még óvatosabban, és mindig az 
árnyékban lépkedve. A Fekete Holdról szóló figyelmeztetést 
egy rég elporladt kéz véste a zuzmó lepte monolitba, de a 
víg kedélyű, örökké nyughatatlan Khantor Kant valami na¬ 
gyon is eleven dolog sújtotta halálra. És utolsó erejével, ki¬ 
hűlő ujját a nedves földbe mélyesztve, ő maga is figyelmez¬ 
tetett a titokzatos veszedelemre, óva intve az esetleg a nyo¬ 
mába szegődő tengerésztársait... 

Thongor lopakodó vandarként kúszott át az aljnövényzet 
között. 

Mi az az átok, ami e kincsekkel és névtelen rémülettel te¬ 
li vad szigetre nehezedik? 

Nem is álmodott róla, milyen hamar választ kap a kérdé¬ 
sére! 

Negyedik fejezet 
A Hálái városa 

Északfölde hideg pusztái nevelték, de öt éve, amióta át¬ 
kelt a Mommur-hegységen, Kovia, Chush és Ptartha őser¬ 
dők övezte városai váltak az otthonává. A trópusi vadonok 
tehát már nem voltak idegenek a valkarthi számára, sőt né¬ 
mán, gyorsan és roppant óvatosan tudott bennük közle¬ 
kedni. Mint nincstelen ifjonc állt be a vad Chushban garáz¬ 
dálkodó egyik bandába, s nemsokára ő lett a vezérük. Ő és 
gyilkosokból álló csapata valóságos istencsapást jelentett 
Shembis nagy hasú kereskedőire, akiknek addig fosztogat¬ 
ták őserdei karavánjait, mígnem a város bosszúálló herce¬ 
ge, Arzang Pome kézre kerítette őket. 

Ekkor őt és a banda életben maradt tagjait elárverezték, 
mint a barmokat. A valkarthit és banditáit Arzang Pome 
Shembis rabszolgagályáinak evezőihez láncolta, s ők 
hosszú ideig voltak kénytelenek kínlódni a tüzes nap és a 
csattogó korbácsok alatt, miközben a gyűlölt delfines lobo¬ 
gó lustán lengett a fejük fölött, s gazdájuk, az illatszerektől 
bűzlő kereskedő-kapitány jégbe hűtött bort szopogatott, s 
fiatal rabszolganőjével hancúrozott a csíkos, vászon naper¬ 
nyő alatt. Aztán egy forró éjszakán a puszta kezükkel és tö¬ 
rött evezőikkel indultak gyilkolni, pusztítani, egyetlen üvöltő, 
vörös dührohamban, hogy a végén még a gályát is ellopják, 
melyen eddig csak ragszolgamunkát végeztek, s nekivágja¬ 
nak a szabad tengereknek, hogy csatlakozzanak Tarakus, 
a Kalózváros büszke kalózaihoz, s megtanuljanak egy újfaj¬ 
ta kereskedelmet. S mivel a kalózkodás és a banditizmus 
igencsak közeli rokonok, Thongor és társai az elmúlt két év 
alatt előkelő helyet biztosítottak maguknak a kalózflottában. 
Egy kiszolgált, vén tengerész, akit a kivégzéstől mentettek 
meg Cadornában, súgta meg nekik a halottas ágyán azokat 
a szavakat, melyek elindították őket a messze, ismeretlen 
tengerekre, Zosk szigetének mesés kincsei nyomában. Itt 
valahol, e fekete ősvadon mélyén hever az a mesés, tűz- 
gyöngyökbe rejtett vagyon — ,,ott, ahol a nagy kövek van¬ 
nak", mondta a vén tengerész. 

És abban a pillanatban meglátta ezt a hideg, merev, ha¬ 
lott tájat, amint aranylón ragyogta be a hold fénye. 

Az ifjú barbár kiért a dzsungel szélére, s ott megtorpant. 
Csak bámult, s a felfedezés izgalmától arcába szökött a vér. 
Ez volna az ,,ott, ahol a nagy kövek vannak", amiről az öreg 
beszélt? 

Néhány méterre a sűrű bozóttól, ahol kuporgott, fokoza¬ 
tosan sziklás fennsíknak adta át helyét a dzsungel. 

A fennsíkon túl, a mélyben, hatalmas, kör alakú völgy nyílt, 
mint valami sziklába mélyesztett, óriási tál. Mindenfelé kő¬ 
hasábok hevertek rajta, törött kőoszlopok meredeztek vagy 
dőltek meg, valahogy úgy, mint egy hajdanvolt, ma már ha¬ 
lott romváros elpusztult maradványai. Itt-ott irdatlan nagy 
kőtömböket is lehetett látni, mintha játszó óriások hányták 
volna őket szanaszéjjel nemtörődömségükben. 

Thongor töprengve nézte a törött, széthajigált kövek va¬ 
donét. Hát persze, csakis ez lehet az a hely, amiről az öreg 
tengerész suttogott. Vajon a természet alkotta ilyennek, 

vagy emberek műve? A dzsungelben látott monolitot embe¬ 
ri kezek faragták s állították föl, és e kövek szabályossága 
is azt a riasztó eshetőséget sugallja, hogy itt is emberi cél- 
tudatosság és szakmai ügyesség munkált. 

Leereszkedett a völgybe, s végigsétált a komor kietlen¬ 
ség néma utcáin. 

Mégoly kifinomult érzékeivel sem észlelte az életnek sem¬ 
miféle jelét. 

Ha éltek is valaha emberek ezen a helyen, rég eltűntek 
már. Tűzhely füstje nem szállt fel a holdsütötte égre, léptek 
nem visszhangoztak a feldőlt kövekkel szegélyezett, kihalt 
utakon, emberi hulladék nem vonta magára kutató tekinte¬ 
tét, de még egyetlen törött edény cserepe, egyetlen kidobott 
rongy vagy kihunyt tűz egyetlen pernyéje sem. A halál vá¬ 
rosa volt a töredezett sziklák e pusztasága: mint valami ha¬ 
lott metropolis ösztövér csontváza, úgy terült el előtte földön¬ 
túli némaságában, holdfény beragyogta ürességében, s ha 
járt is benne valaki, az csak a régen halott múlt szelleme le¬ 
hetett. 


Az úttalan romok közt rátalált a kis tóra, amelyről az öreg 
beszélt. A kőszegéllyel körülvett, rezzenetlen, sötét víztük¬ 
rön nem hatolhatott át a tekintet. A tó csakis emberkéz mű¬ 
ve lehetett, mert a medence tökéletes köralakot formált, és 
a kőszegélyt nem a természet, hanem mesteri kéz emelte, 
faragta és csiszolta ilyenné. 

A tó közepéből kőoszlop magasodott föl a csillagoktól 
fénylő, trópusi ég felé. 

Olyan volt, s mégis valahogy más, mint az a kőoszlop, 
amit a dzsungelben látott. 

Lehetett vagy harminc méter magas, egyenes, sudár, 
mint egy obeliszk, de elnagyoltan kifaragott, likacsos anya¬ 
gú, s amennyire látta, írásjeleket sem véstek bele. A moz¬ 
dulatlan tavat köröskörül egyenetlen kőkockákkal kirakott 
tér övezte. 

Thongor némán átment a téren, letérdelt a medence szé¬ 
lére, s egyik kezét belemerítette a vízbe. 

Hideg és szennyes tajtékkal teli posvány volt, ám amikor 
kihúzta a kezét, az tele volt víztől csepegő gyöngyökkel. Si- 

ma, gömbölyű felszínükön baljós fűzként lobogott, izzott a 
holdfény. Cadorna tűzgyöngyei! Első pillantásra fölismerte 
őket — méghozzá milyen fenséges és tökéletes anyagból, 
micsoda különleges méretben! 

Fejedelmi vagyont tartott a kezében. És még vagy egy tu¬ 
catnyi császárnak elegendő kincs szunnyadt odalent, a sö¬ 
tét vízben. Mosoly fénylett föl komor arcán. Marokszám me¬ 
regette ki a tűzgyöngyöket a fekete tóból; s csodálta ragyo¬ 
gásukat a hideg hodfényben. Tüzük megannyi apró hold¬ 
ként fénylett. 

Ekkor valami horkanásfélét hallott a mélyből, majd kér¬ 
ges, meztelen ujjak surrogását a száraz kövön. Fölugrott, 
maroknyi csöpögő gyöngyöt bedugott a csizmája szárába, 
és megfordult. 

De a vademberek, e vicsorgó, meztelen horda ekkor már 
ott csüngött rajta; csorba agyaraik csattogtak, ferde vágású 
szemükben vérszomj izzott. Mintha maga a föld öklendez- 
te volna ki őket a megdőlt kőhasábok alatti sötét odúkból. 
Trogloditák voltak — barlanglakok! Már értette, miért nem 
talált emberi jelenlétre utaló jeleket a réges-régi pusztulás¬ 
ról regélő térségben. 

És mind rávetették magukat; súlyos testek nyomódtak a 
hátának, görcsös ujjak kulcsolódtak a karjára, tépőfogak 
kapkodtak a torka felé. 

Ötödik fejezet 
Vöröslő acél! 

A fiatal kalóz úgy rázta le magáról a szőrös vadakat, 
ahogy a dzsungel királyi vanda/\a rázza le a rácsimpaszko¬ 
dó kutyákat. Csizmás sarkával beletiport az egyik vicsorgó 
ellenfele hasába; a szerencsétlen felmordult, majd hétrét 
görnyedve zuhant el. 

Ekkor Sarkozan, a széles pengéjű, hatalmas kard kisza¬ 
badult hüvelyéből, s a levegőben suhogva-táncolva rázen¬ 
dített kísérteties haláldalára. Hosszú, súlyos pengéjébe 
savval maratták be az ősi rúnákat, s a gombba foglalt nagy 
ékkő úgy égett, mint egy haragos szem. A holdfényben csil¬ 
logó acéltükör — a pallos — villanva röppent Thongor feje 
fölé, majd szisszenve lezúdult, hogy a nyomában agy, csont 
és hús reccsenve hasadjon szét. Majd megint villant a fé¬ 
nyes acél, s amikor Thongor visszahúzta, már vörös volt, 
nem tiszta. 

Egy ideig feltartóztatta őket hatalmas íveket rajzoló, su¬ 
hogó kardjával, mert a vademberek úgy féltek az éles acél 
hideg villogásától, mint a boszorkány az ezüsttől. De aztán 
kettesével, hármasával jöttek ellene, üvöltve, mint a sakál, 
mohón csattogó fogakkal. A valkarthi eleinte azt hitte, vad 
bennszülöttek, aztán, hogy vadállatok, s végül, hogy embe¬ 
rek. Meztelenek voltak, mint az oktalan állatok, de ember 
módjára fölegyenesedve jártak. Ormótlan volt a testük, a 
majmokéra emlékeztetett csapott válluk, s hosszú, térdükig 
lecsüngő karjuk, melyen csomókban dudorodtak ki az iz¬ 
mok. Kicsiny, kerek fejük szinte belesüppedt két válluk kö¬ 
zé, piszkos, borzas, csapzott hajzatuk alól kivillogott esze¬ 
lős tűzben égő, vörösen izzó, ferde metszésű szemük. 

Vastag törzsüket és görbe lábukat azonban csak gyér 
szőrzet fedte. A gyapjasabb foltok között megmutatkozó 
csupasz bőrük piszkossárga árnyalatú volt. Márpedig a fia¬ 
tal kalóz csak egy népről tudott egész Lemuriában, mely¬ 
nek borostyánsárga volt a bőre, s ferde metszésű a szeme 
— és ez az ősi Cadorna, Lemuria legnyugatabbra fekvő vá- 

rosának népe volt. Lehet, hogy e vicsorgó, imbolyogva ug¬ 
rándozó csürhe a rég feledésbe merült cadornai település 
korcs utódnépe? 

Lehet. De most nem volt idő ezen töprengeni. Túlságo¬ 
san lekötötte az igyekezet, hogy életben maradjon. Veszett 
kutyákként rohantak rá, ő pedig suhogó, véres kardjával ap¬ 
rította őket, míg végül már halomban feküdtek véres teteme¬ 
ik a medence kőszegélyén. Nyolcat, tízet, tucatnyit lemé¬ 
szárolt már közülük, de csak idő kérdése volt, hogy a pusz¬ 
ta számbeli fölényük miatt is leteperik, maguk alá gyűrik, a 
földre terítik. 

De jó lett volna, gondolta, ha nem jön le egyedül a katlan¬ 
szerű völgybe, hanem visszatér a táborba. Ó, ha itt volna a 
háta mögött egy tucatnyi, tőrrel, tengerészkarddal, han- 
dzsárral fölszerelt, verekedni mindig kész kalóza! De 
most már késő volt a megbánás. Tovább harcolt, noha már 
az ő vasizmai is sajogtak a fáradtságtól, s a levegő zihálva 
tódult ki kiszáradt torkán. Szaporán pislogva próbálta szét¬ 
oszlatni az egyre sűrűsödő vörös ködöt a szeme elől. 

Ekkor az egyik ugrándozó állatember, aki talán társainál 
kevésbé süppedt bele a vadság sűrű homályába, s így kö¬ 
zelebb volt az értelem és az emberiét világosságához, nagy 
ravaszul rájött, hogy a vörösen suhogó acél falán át nem le¬ 
het hozzáférni a gyűlölt emberlényhez. Lekuporodott hát a 
töredezett kövezetre, egyik szőrös kezével kitépett belőle 
egy nehéz kődarabot, s majomszerű karja teljes erejéből 
Thongor felé hajította. 

A homlokán találta el a valkarthit. Kábító erejű ütés volt. 
Thongor megtántorodott, dülöngélve küzdött az öntudatá¬ 
ért, de aztán a vörös kard lehanyatlott, érzéketlenné vált ke¬ 
zében, s nagyot kondulva, mint egy megütött gong, leesett 
a kőkockákkal kirakott térre. 

És akkor elkapták. Mellel-hassal egy vaskos test vágódott 
neki, s ledöntötte a lábáról. Egy pillanat, s már torkon is ra¬ 
gadta volna a nagydarab állatember. Thongor azonban ék¬ 
ként szorította a lény álla alá egyik karját, így tartva távol a 
nyakától az összecsattanó fogakat. Forró, bűzös lehelet 
csapott az arcába, de maga a szőrös test is elviselhetetle¬ 
nül büdös volt. Vaskos ujjú mancsok zárultak össze a tor¬ 
kán, hogy megfojtsák. Felnyögött, amikor egy újabb súlyos 
test vetette rá magát, majd megint egy s megint, mígnem az 
acsarkodó, karmolászó vadak teljesen maguk alá temették. 

Elhomályosuló tudattal harcolt, hogy levegőhöz jusson. A 
homály megsűrűsödött a szeme előtt, tüdeje perzselt, szíve 
vadul kalimpált a mellében. Egyre fogyatkozó erővel harcolt 
a levegőért s azért, hogy a csattogó agyarakat távol tartsa 
a torkától. 

Ekkor egy éles, parancsoló hang harsant valahonnan a 
vademberek háta mögül. Thongor nem értette, mit kiáltott, 
mert a nyelv ismeretlen volt előtte, de a testét a töredezett 
kőlapokhoz préselő rettenetes súly könnyebbé vált, és a 
vasmarok szorítása megszűnt a nyakán. Szomjas tüdővel 
itta magába a levegőt, miközben erős kezek fölrángatták a 
földről, két csuklóját erős bőrszíjakkal hátrakötözték, de 
olyan szorosan, hogy a szíj mélyen belevágott zsibbadt hú¬ 
sába. így kiszolgáltatva az ősi romokat elárasztó vad hor¬ 
dának, sok embert elfogott volna a kétségbeesés. 

Thongor ugyan nem szokott kétségbeesni, de most ab¬ 
ban a tudatban kellett szembenéznie a sötét jövővel, hogy 
az életét órákban, esetleg csak percekben mérheti. 

Hatodik fejezet 
Éjszakai félelmek 

Az öreg thurd harcost, Thad Novist kezdte legelőször 
nyugtalanítani Thongor hosszúra nyúlt távolléte. Az öreg 
már akkor is oszlopos tagja volt Jóm rablóbandájának, ami¬ 
kor a siheder Thongor beállt a bandába, melynek később a 
vezére lett. Az ősz harcos kezdettől fogva, ahogy meglátta 
a barbár fiú hajlíthatatlan bátorságát, acélos erejét és ret¬ 
tenthetetlenségét, atyai érzéseket táplált iránta a keblében. 
Thad Novis a rabszolgaságba is követte ifjú vezérét, majd 
onnan a nyílt tengereken való kalandozásokba s a törvé¬ 
nyen kívüli életbe. Kutyahűsége sohasem ingott meg; most 
zavartan, homályos nyugtalansággal eltelve portyázott el a 
tábor széléig, onnan vizslatva fürkésző szemmel a holdfény¬ 
ben fürdő dzsungelt. 

Végül elszánta magát, s megkereste a vézna kis Fulviót, 
aki hátát egy fatörzsnek vetve, kövér borostömlőt dajkálva, 
hevert elnyúlva, lustán. 

— Az ördög vigyen el, ember, mit károgsz? — siránkozott 
Fulvio. — A főnök jobban tud vigyázni magára, mint közü¬ 
lünk bárki. Azt mondta, várjatok itt, és mi itt várunk. Majd 
visszajön, hajónak látja. Ülj le... pihenj... igyál egy kis bort! 

Az öreg elszántan rázta meg a fejét. 

— Nem vall a fiúra, hogy ilyen sokáig elmarad — mormol¬ 
ta. — Csak egy ösvényt keresett a tábor közelében, arról 
nem szólt, hogy föl akarná fedezni az egész nyavalyás szi¬ 
getet. Valami elkaphatta, érzem... talán ugyanaz a Valami, 
ami szegény Khantar Kant is elkapta... 

A kimondott szavak ott maradtak a levegőben. Fulvio he¬ 
gyes nyelvével megnyalta a szája szélét, s mintha hirtelen 
jeges szél csapta volna meg, összerázkódott. A fonnyadt, 
félszemű kis bandita a szíve mélyén tudta, hogy az egyked¬ 
vű, hűséges thurd az igazat mondja. De sehogy sem akaró- 
dzott elmozdulnia erről a biztonságos helyről s elmerülni a 
lesben álló dzsungel ismeretlen, néma mélységeiben. 

Félelem és hűség viaskodott Fulvio csontos mellében. Az 
önzés és az arany utáni sóvár vágy volt az egyetlen szen¬ 
vedély, amit valaha megismert ez a kis csatornatöltelék. De 
ő is majdhogynem bálványozta Thongort, és áhítatos tiszte¬ 
lettel nézett föl a nagyszerű barbárra. Hisz talán ő is lehe¬ 
tett volna Thongor, ha ott nevelődik fel a vad pusztában, ma¬ 
gas és izmos férfiak, nemes szívű, bátor asszonyok között;’ 
ám a Sors úgy hozta, hogy az ő apja egy szemforgató, örök¬ 
ké siránkozó koldus, anyja egy lompos, házsártos némber, 
otthona pedig Pelorm szegénynegyedének valamelyik bű¬ 
zös sikátora legyen. 

Fulvio a szíve mélyén gyáva volt, s olyan gonosz, amilyen 
csak gyáva ember tud lenni. De ugyanott, a szíve mélyén, 
ahol a félelem a hűséggel viaskodott, rajongva szerette az 
erős, fiatal kalózkapitányt. És ez egyszer a hűség győzedel¬ 
meskedett az egész életét vezérlő csúf önzés fölött. 

így hát átkozódva-szitkozódva föltápászkodott, s ráför¬ 
medt a csapat elnyúlva heverő tagjaira: 

— Talpra, léhűtő, hitvány semmirekellői! Indulunk, ha az 
Isten is úgy akarja. A kapitánynak már vissza kellett volna 
érnie; valami történhetett vele. — Dühösen végigmérte az 
ősz thurdot. — Gorm óvjon téged, csahos vén eb, ha a ka¬ 
pitánynak nem kell a segítségünk! 

Thad Novis nem szólt semmit. Mivel maga is alkalmatlan 
volt rá, hogy megérezze a félelem hideg és émelyítő mardo- 
sását, sejtelme sem volt róla, hogy az igazi hősiesség mifé¬ 
le szikráját lobbantotta lángra Fulvio szívében. 

A dzsungelbe érve vonalba sorakoztak, hogy egymástól 
hallótávolságon belül legyenek. A sötétség mint valami nyir¬ 
kos kéz, összezárult a kis Fulvio körül. Izzadva, halkan ká¬ 
romkodva vergődött előre a kis zsivány, szaporán csapdos- 
va bozótvágó késével a kusza indákat, tövises ágakat. Mert 
igaz ugyan, hogy gondolkodás nélkül követett egy olyan em¬ 
bert, mint Thongor, az ismeretlen veszedelem feketén ásító 
torkába, de más dolog volt a saját elhatározásából tenni 
ugyanezt. 

Az erdő megsűrűsödött körülöttük, s az összegabalyodott 
ágak kirekesztették a hold ragyogó sugarait. Miközben don¬ 
gó léptekkel haladt át a nyirkos sötétségen, Fulvio a lopako¬ 
dó, éles fogú valamikre gondolt, amelyek talán épp őrá les¬ 
kelődnek most az éjszakában. Képzeletében megjelent az 
őserdők rettegett sárkánymacskája, a deodath, amint ele¬ 
mentáris erővel ráveti magát. Hideg veríték csörgött le véz¬ 
na nyakán — vagy ez már a fathla, Chush és Kovia fán la¬ 
kó, undok piócájának zsibbasztó csókja volna? A feje fölött 
meglendült egy súlyos inda — vagy az oph szörnyűséges, 
embert is öszeroppantó kígyóteste volt, a trópusi eldugott vi¬ 
dékek szarvat viselő kígyójáé? 

Úgy érezte, mintha lidérces álmai elevenednének meg s 
falnák föl morzsánként a bátorságát, ásnák alá elszántsá¬ 
gát. De azért csak baktatott tovább megállás nélkül, s min¬ 
den egyes, végtelennek tűnő lépésénél átkozta magát, ami¬ 
ért ilyen meggondolatlanul, ilyen őrült módjára viselkedett. 

Elérkeztek a már Thongor által is fölfedezett kőoszlophoz, 
s megálltak, hogy borzongató balsejtelemmel eltelve meg¬ 
szemléljék a titokzatos hieroglifákat. Tudott dolog, hogy az 
ősi romvárosokat rendszeresen látogatják az éjszaka és a 
félelem rettegett alakjai, a szellemek és a morgu/acok, a ie- 
muriai legendák vámpírjai, és persze a nyugodni nem tudó 
holtak prédára leső kísérteiéi. 

Thad Novis aggodalmasan egyensúlyozta kezében sú¬ 
lyos handzsárját. 

— Merre? — kérdezte. 

Fulvio beharapta alsó ajkát, és tanácstalanul nézett körül. 
Itt kettévált a dzsungelén átvezető út: az egyik mélyen be¬ 
vezetett a vadon sötét szívébe, a másik pedig elfordult ke¬ 
letnek. Ez volt az az irány, amerre Thongor egy órával eze¬ 
lőtt elindult, de Fulvio ezt nem tudhatta. • 

— Merre, Fulvio? — lehelte Qualb, a kövér, holdvilágké¬ 
pű kovibeli. A többiek közelebb húzódtak. 

Fulvio nem szólt semmit, csak rágta tovább a száját gyöt- 
relmes határozatlanságában. Merre? Az egyik ösvény 
Thongorhoz vezet, aki talán ebben a pillanatban már a ha¬ 
lállal néz farkasszemet; a másik út messzire visz az őt fe¬ 
nyegető veszedelemtől, s ha azon indulnak tovább, mind¬ 
örökre elveszhetnek Zosk fekete őserdeiben. 

Merre tovább? 


Hetedik fejezet 
A Fekete Hold 

A vademberek kikötötték a halálra szánt Thongort. Négy 
karót vertek le a tér repedt kőkockái között, s ezekhez kö¬ 
tözték erős bőrszíjakkal a csuklójánál-bokájánál fogva. 
Most, hogy kezét-lábát így szétfeszítették, inait az elviselhe- 
tőség végső határáig kinyújtották, még a valkarthi acélos 
ereje sem volt elég, hogy kiszabaduljon kötelékeiből. 

Thongor keményen megfeszítette az állát, és várta a ha¬ 
lált. 

A cammogó korcsfajzatok hordavezére nem törődött a 
foglyával. A fanatikusok vagy őrültek réveteg, vak tekinteté¬ 
vel, rezzenéstelenül bámult föl az arany hold hideg füzébe. 
Nem olyan volt, mint örökösen mormogó, ide-oda csellengő 
alattvalói: magas, a véznaságig ösztövér, csontos testét 
szakadozott, mocskos rongyok fedték, melyek valaha rég 
egy hajdani pap pazar szertartási öltözékéhez tartoztak. 

Egy kőtömb tetején állva nézte a fekete vízen túl a ma¬ 
gasban lebegő holdat. 

Csontsovány arcát egyetlen piszkos gubancban vette kö¬ 
rül a haja, mely alól zöld fűzként villogott ki sóvár szeme. Az 
otromba, mezítelen vadak papkirálya volt ő, az utolsó az el¬ 
feledettek sorában. De ő is csak egy kicsivel volt emberebb 
társainál. 

Az egykori fényűző, mocskos rongyok alatt ösztövér tes¬ 
te meztelen volt és mosdatlan. 

Csupasz lába kosztól feketéllett. Szennyes, madárkarom¬ 
ra emlékeztető vézna kezében fényesfekete neb/umrudsX 


szorongatott, melynek csúcsát kihunyó parázsként izzó, 
füstös kristály díszítette. 

Thongor korábban is látott már ehhez hasonló botot, és 
tudta, hogy az ilyeneket nevezik a Hatalom Pálcáinak. Azt 
is tudta, miket művelnek a gonosz fekete mágusok a régi ta¬ 
nítás e megmaradt kellékével, s a gondolattól úgy összeszo¬ 
rította az ajkát, hogy minden csepp vér kifutott belőle. 

Tudván, hogy Thongor erősen meg van kötözve, az im- 
bolyogva cammogó, egymás közt mormogó vademberek 
lassan visszahúzódtak, s félkör alakban lekuporodtak a pap 
és az áldozat mögött. 

Megkezdődött a szertartás... 

Rongyos felhőfoszlányok úsztak a hold felé, hideg tűzsu- 
garakban szórva szét fényét, hogy aztán kísértetiesen csil¬ 
lanjanak meg itt-ott a köves pusztaság komor díszletei kö¬ 
zött. 

A boszorkánymester a félig elrejtőzött holdhoz intézte em¬ 
beri nyelvhez alig hasonlatos, fojtott torokhangon előadott 
beszédét. A vér megfagyott Thongor ereiben, meghallván e 

különös, ugató hangokat. Ezt a nyelvet régről ismerte: ez 
volt a Káosz Litánia. A már csak a legendákban élő Hiper- 
boreasz sárkánykirályai tanulták meg a téboly csillagokon 
túl uralkodó, fekete isteneitől. Emberi száj nem is volt alkal¬ 
mas e hangok megformálására, s mégis így hallani őket, 
egyet jelentett az emberi természet meggyalázásával. 

Az idegen hangzású beszéd alatt hirtelen babonás bor¬ 
zongás reszkettette meg Thongort. Mert a vibrálva elmoz¬ 
duló fénysugarak színe fokozatosan megváltozott. Ahogy 
fölnézett, a fejbőre már bizsergett a baljós előérzettől. És 
íme, a hold véressé változott. 

Hátborzongató, bíborszínű fénypászmák vándoroltak vé¬ 
gig az ősi pusztulás színpadán. Rejtelmes volt — és vérfa¬ 
gyasztó! A hold úgy bámult le rá, mint egy eszelős isten vér¬ 
ben forgó szeme. 

Valahol, a háta mögött a vadak nyögve-nyüszítve hempe¬ 
regtek a porban a természetfölötti hatalom e félelmetes 
megnyilatkozása előtt. A varázsló szobormereven állt a kő¬ 
tömb tetején, istentelen elragadtatásában csak úgy ömlött 
vonagló ajkáról a gyalázatos litánia. 

Akkor Thongor érezte, hogy valami feszültség tölti be a 
levegőt. Mintha maga a természet fojtaná vissza a lélegze¬ 
tét, várva valami sötét, sátáni csodát. Az ifjú kalóz idegein 
végigbizsergett az erő kisugárzása. 

És az előbb még bársonyfekete égbolt hirtelen hideg, fe¬ 
hér fényre lobbant! 

Ahogy az ég, úgy a csillagok is egy pillanat alatt színt vál¬ 
tottak, s kísérteties árnyalatúvá változott felhőfoszlányok kö¬ 
zött fekete gyémántrögökként ragyogtak fel. E látványban 
úgy összekeveredett a kimondhatatlan iszonyat és csoda, 
hogy Thongor összeszorított szájáról akaratlanul is kiáltás 
röppent föl. — Gorm!— nyögte, vad hazája istenét híva se¬ 
gítségül. És sokkal inkább imádság volt ez, mint káromlás. 

De a hold ebben a pillanatban elfeketedett, s rajta már az 
istenek sem segíthettek többé... 

Nyolcadik fejezet 
Holdfényben elindul 

A pokol bíbor fényében égő holdkorong csillogó tüze meg¬ 
alvadt, elsötétült, majd fekete lett, mint egy tintával teli me¬ 
dence. Különös volt látni, amint a Fekete Hold halottsápadt 
fénnyel árasztja el az égboltot! A barbár nem látott még oly 
lidérces álmot, mely fölért volna a rettenetes és földöntúli lát¬ 
vánnyal. 

Pedig még csak ezután jött az irtózat betetőzése. 

Mert az ébentűzben égő korong előtt veszteglő rongyos, 
szakadozott felhőfoszlányok szétszórták a sötét fénysuga¬ 
rakat, s azok itt-ott elfeküdve az alanti kis térségen feketére 
festették a töredezett köveket, lemosva róluk a fehéren izzó 
égbolt különös, forrás nélkül áradó lumineszcenciáját. 

És íme, a fekete holdfény nyalábjai sorra átsuhantak a tó 
közepéből kiemelkedő sötét, tömör, csorba élű kőoszlopon; 
és ahogy e baljós antifény átvonult rajta, a durva kő lassan 
— átalakult! 

Meglágyult, síkossá vált, majd megkeményedett, mint a 
forró gyertyaviasz — mintha a fekete sugarak csókja föléb¬ 
resztette volna a kőben alvó szellemet, mely most küzdeni 
kezd azért, hogy visszanyerhesse elveszített formáját. 
Thongor ámuló szeme előtt lágyult és olvadt meg a kő, mint 
a viasz, hogy új alakot öltsön a fekete sugárzásban. Az osz¬ 
lop alsó része megrepedt, majd két szilánk levált az oldalá¬ 
ról, s vele egyidőben egy elnagyolt gömb formálódott ki a 


csúcsán. A holdsugarak titokzatos hatására így átformáló¬ 
dott monolit visszataszító volt, egyszersmind kísértetiesen 
ismerős is. Maga volt az Ember hevenyészett, szemérmet¬ 
len karikatúrája — rút, torz, kifacsart hasonlatosság volt ez, 
de mindenképpen hasonlatosság! 

Aztán megszilárdult az olvadó kő, s mint egy őrült kéztől 
faragott idol, úgy állt e groteszk kőalak a sötét tó közepén. 
És élt! 

És — elindult! 

Dülöngélve előrecsúsztatta egyik lábát. A térdénél — 
vagyis ahol a térdének kellett lennie, ha egy kőoszlopnál le¬ 
het erről egyáltalán beszélni — a durva kő rémes csikorgás¬ 
sal súrlódott a másik kőhöz. Majd rángatózva, a fekete víz¬ 
től csöpögve, meglódult a másik láb is — s csak úgy recse- 
gett-ropogott alatta a kőlap, mintha sikoltana a hatalmas 
súly sok tonnája alatt. 

A kifeszített végtagokkal fekvő kalóz mögött a félelem és 
a kárörvendő vággyal teli várakozás eksztázisában nyöszö¬ 
rögtek és karattyoltak a vademberek. Thongor homlokán pe¬ 
dig nagy, kövér cseppekben ütött ki a hideg.veríték: most 
már tudta, hogy halálra ítélték. Vörös iszappá tiporják szét 
a sétáló isten kőtalpai! 

De nem azért volt Thongor, hogy továbbra is egykedvű¬ 
en heverjen ott, várva a biztos halált. Vad harag támadt ben¬ 
ne, mely elsöpörte jeges rémületét. Csak úgy forrt benne a 
fekete düh. Szemöldöke görcsösen rándult össze bősz in¬ 
dulatában, s haragos rikoltása szinte kettéhasította az éjsza¬ 
kát. A sarokba szorított vandar üvöltése csapott fel eltorzult 
ajkáról, kifeszített karján hullámoztak a hatalmas izmok a hi¬ 
ábavaló erőfeszítéstől, amivel szabadulni szeretett volna. 
Remekbe szabott mellkasán is élesen rajzolódtak ki a fen¬ 
séges izomkötegek, miközben elsötétülő arccal összponto¬ 
sította minden erejét egyetlen, mindent eldöntő erőfeszítés¬ 
ben... 

És nem sikerült! 

Bár sebesre horzsolta mindkét csuklóját, a bőrszíjak kitar¬ 
tottak, s a mélyen bevert karók nem mozdultak. Újra és új¬ 
ra megfeszítette háta, karja és válla gúzsba kötött erejét, 
hogy végre elszaggathassa kötelékeit. Mélyről fölszakadó 
harci üvöltése hátborzongatóan hangzott az éjszakában, s 
mennydörögve, kőről kőre ugrálva visszhangzott körülöttük. 
De semmi sem volt elég, hogy kiszabaduljon halálos csap¬ 
dájából — pedig a természetfölötti erőtől megelevenedő kő 
cammogva-dübörögve, lépésről lépésre mind közelebb jött 
hozzá. Vak, kísérteties szellemarca kőközönnyel bámult le 
rá a rettentőnek tűnő magasságból. Még egy pillanat, még 
egy lassú, kínosan vonszolódó kőlépés a kövön, s már raj¬ 
ta is lesz. 

És ekkor — valahonnan a háta mögül, a látótere határán 
túlról — zaj hallatszott! 

Az állatemberek fájdalmas visítozásban törtek ki, pengék 
csattogtak, futó lábak dobogtak. Földre terített teste fölött 
egy lándzsa zúgott el, hogy aztán pengve pattanjon le a 
mozdulatlanná vált kőalak likacsos melléről. A vak, üres kő¬ 
arc lassan, félelmetesen elfordult, mintha elnézne a mesz- 
szeségbe, Thongor háta mögé, s ott keresné a megmagya¬ 
rázhatatlan és zavaró mozzanat eredetét. A fény és árnyék 
tréfája következtében mintha egy pillanatra zavart kifejezés 
jelent volna meg a kőmaszkon. 

Thongor karját ekkor hátulról megragadta egy kéz, ugyan¬ 
akkor egy acéltőr pengéje csapott le a teste felé! 


16 __ j -=--;—-1-UN CARTER 


Kilencedik fejezet 
Pokoli éjszaka 

A villanó penge elvágta a csuklóját összekötő szíjakat. 
Azok lepattantak róla, s ezzel szabaddá vált a karja. Fölné¬ 
zett, s mérhetetlen megkönnyebbülést érzett, meglátva 
Qualb aggódó arcát. A testes, holdvilág képű kovibeli szu¬ 
szogva hajolt fölébe, hogy kiszabadítsa a másik karját is. 

— A fene a bőrödbe — mordult fel Thongor. — Lusta ku¬ 
tyák, azt hittem, már sose értek ide! 

— Az isten áldjon meg, kapitány, tán még most is ott bo¬ 
lyongnánk a sok átkozott, széthányt kő között, ha nem üvöl¬ 
tőd úgy el magad, hogy attól még a holtak is fölneszeitek! 
— zihálta kuncogva Qualb, miközben elvágta a Thongor lá¬ 
bait összekötő szíjakat is. — Hallva azt az üvöltést, Thad 
Novis rögtön tudta, hogy csak te lehettél az, és akkor már 
egyenest idejöttünk! 

Thongor támolyogva állt talpra, s nagyot nyögött fájdal¬ 
mában, ahogy a meginduló vérkeringéstől hasogatni kezd¬ 
tek elmerevedett tagjai. Keze elfeketült és feldagadt, s olyan 
érzéketlen volt, mint egy darab fa. Lábát azonban a nehéz 
víztaposó csizma megvédte a legnagyobb bajtól, így aztán 
meg tudott állni rajta. 

Megfordult, s egyetlen villámgyors pillantással fölmérte a 
helyzetet. Keménykötésű legényei már javában aprították a 
lassú vadembereket. Percek kérdése, és a vadak eszük nél¬ 
kül menekülnek földmélyi odúikba... 

És ekkor dühödt rikoltás hallatszott! 

A kísérteties elragadtatásából felriasztott ösztövér va¬ 
rázsló vad haragtól izzó tekintettel nézett le rájuk a nagy 
sziklatömb tetejéről. Fonnyadt, csontos karjával meglóbálta 
a feje fölött a Hatalom Pálcáját, s vonagló ajkai közül ismét 
megindult a fekete mágia sátáni litániája. 

És a kőoszlop ismét megindult! 

Súlya alatt megcsikordultak a kőkockák, ahogy fenyege¬ 
tően fölemelt karokkal előrezökkent. És útja pontosan arra 
vezetett, ahol Thongor derék kalózai tartóztatták föl a vicsor¬ 
gó vadak hordáját. Még néhány csoszogó lépés, és a sétá¬ 
ló idol ott lesz közöttük! Sziklának is beillő lába úgy tiporná 
el, morzsolná szét az embereket, ahogy az ő lábuk oltja ki 
az alája tévedt bogarak életét. 

Nem volt idő a figyelmeztető kiáltásra — még gondolko¬ 
dásra sem volt idő! Thongort az ösztönei késztették gyors 
futásra, mert ez egyszerűbb volt, mint a gondolat — olyan 
volt ez, mint a vadállat gyilkos dühe. Torkából kihívó morgás 
tört elő, fogával vicsorított, s azzal már cselekedett is... 

Egy fantasztikus, emberfölötti ugrással a felmagasodó 
sziklatömb csúcsára szökkent, oda, ahol a boszorkánymes¬ 
ter állt égnek emelt karral, átkozódva. Még mielőtt bárki 
megláthatta volna, mi történik, Thongor már rávetette magát 
az őrjöngő varázslóemberre. Zsibbadt és amúgy hasznave¬ 
hetetlen keze érzéketlen volt, kemény és súlyos. Ezzel a ke¬ 
zével vágta szájon a varázslót, amitől az térdre esett, s vé¬ 
res fogakat köpködött. Thongor a másik elgémberedett ke¬ 
zével kitépte a kristályhegyű pálcát a mágus kezéből, majd 
teljes lendülettel az arcába rúgott, amitől az hanyatt zuhant 
le a szikláról, hogy aztán elképedt arccal terüljön el odalent 
a kőlapokon. 

Méghozzá pontosan a kőszörnyeteg útjában. 

A tébolyult boszorkánymester véresen habzó szájjal, tá¬ 
molyogva állt föl, szeme a sátáni hold két kicsinyített mása¬ 
ként izzott gubancos hajzata alatt. De akkor hirtelen elapadt 
a dühe, sötét arca halottfehérré sápadt, szeme kimeredt a 


mondhatatlan rémülettől — mert a saját istene készült elti¬ 
porni! 

Thongor megpördült, egy másodpercig egyensúlyozott, 
majd elhajította, mint valami gerelyt, a nebium pálcát. A bot 
pontosan a kőkolosszus mellébe talált, melybe az élet vala¬ 
mi baljós és szánalmas utánzata költözött. A kristály szik¬ 
rázva vágódott a kőmellnek — majd vakító ragyogás*kísé¬ 
retében felrobbant! 

És kihunyt a Fekete Hóid ... 

Mint mikor álomból ébred az ember, oly gyorsan foszlott 
szét az éjszakában a gonosz varázslat kísérteties igézete. 

A fehéren izzó égbolt elhalványult — elsötétedett! 

A gonosz hold előbb vörössé, majd újból aranylóvá fénye¬ 
sedéit. Már nem világoltak fekete csillagok az elvarázsolt 
égen; megint a jó öreg ismerős fények szikráztak a barátsá¬ 
gosan besötétedett mennyei kárpiton. 

Csikorgás hallatszott, mint amikor kő surlódik kőhöz. A 
dülöngélő, lépteit vonszoló kőszobor mozdulatlanná mere¬ 
vedett, mihelyt a kristály széthasadása eltüntette a gonosz 
varázslatot, amely egy időre kísérteties élethasonlóságot 
korbácsolt bele. 

De most, hogy megtört a varázs, a kő egyensúlyát veszt¬ 
ve előredőlt, azzal fenyegetett, hogy szétzúzza Thongor 
hadrendbe állt kalózait. Fülsiketítő robajjal zuhant a köve¬ 
zetre — de még az ezer apró darabra tört bálványszobor ret¬ 
tentő kongás-bongásán túl is hallani lehetett a hitetlenkedő 
rémület gyötrelmes, éles rikoltását. 

A vézna varázslónak, a trogloditák varázslópapjának utol¬ 
só kiáltása volt ez, mielőtt maguk alá temették volna feldő¬ 
lő istenének tonnás darabjai. 

Ekkor az emberállatok kétségbeesetten nyöszörögve, 
csoszogva menekülni kezdtek vissza az üregeikbe, Thon¬ 
gor kalózai pedig — miközben lihegve támaszkodtak meg 
véres pengéjű kardokon — némán néztek utánuk. A vadem¬ 
berek lelkiereje megtört; de hiszen nem sok ember akad, aki 
elviseli, hogy a szeme láttára ölik meg az isteneit — és ők 
semmiképpen sem voltak ilyen emberek. 

A kongó némaságban Thongor is elgyengült, elernyedt— 
s közben érezte, hogy fájó kezébe lassan visszatér az élet. 
Tetőtől talpig szürke volt a kőportól, rémes szomjúság kínoz¬ 
ta, de élt és egészben volt. 

És a pokoli éjszaka is elmúlt! 


Tizedik fejezet 

Ki a messzi tengerekre 

Fénnyel lobbant föl a hajnal a világ peremén, és elűzte az 
éjszaka árnyait. 

A hajnallal csípős, friss szél támadt, elkapta és megsu¬ 
hogtatta a karcsú, fekete gálya skarlátvörös vitorláit. Az egy¬ 
re erősebbé váló szélben úgy pengtek a feszesre húzott kö¬ 
telek, mint óriás hárfa húrjai. A fedélzet ide-oda himbálózott, 
az orr pedig élesen kiemelkedett a vízből. 

Thongor, meleg köpenybe burkolózva, a hajókorlátnak tá¬ 
maszkodva, hűvös vörösbort kortyolgatott. Amikor följött, 
hogy egy kis friss levegőt szippantson, melléje szegődött a 
kopasz, morcos képű Chelim. 

— Nemsokára megjönnek a temetési szertartást végzők 
— mondta mogorván a zanbagali. — Kanthar Kan immár 
megtért apáihoz... vagy a Hősök Csarnokában most üríti fe¬ 
nékig az első, reggeli kupát — ha igaz, amit a papok beszél¬ 
nek. 

— Úgy van — bólintott Thongor. — És ezért vágsz ilyen 
borús képet? Férfiként halt meg, és utolsó erejével még fi¬ 
gyelmeztető szavakat is írt tengerésztársainak. Bátor ember 
halálán nincs mit keseregni. Könyörögj Gormnak, hogy 
mindnyájan ilyen vitézül fogadhassuk a halált! 

Az elsőtiszt fanyar ábrázattal dörzsölte meg szőrös állát. 

— Nem erről van szó, kapitány... de, hogy ez az átkozott 
út ilyen kudarcba fulladt! Hogy eljöttünk ebbe a messzeség¬ 
be, elvesztettük egy derék emberünket, és mivégre? Sehol 
a kincs, csak a sötét dzsungel, büdös vademberek, meg 
még ez a boszorkányság! Lehet, hogy még majd találko¬ 
zunk valami kövér kereskedővel, míg hazafelé tartunk Tara- 
kusba, s könnyítünk kicsit a rakományán, de nem tehetek 
róla, egyre csak azon jár az eszem, hogy... 

Hirtelen elakadt a szava. A szeme elkerekedett, s olyan 
elképedés ült ki az arcára, hogy azon csak nevetni lehetett. 
Mert Thongor, ünnepélyesen komoly arccal, egyetlen szó 
nélkül lehajolt, fél kezével mélyen belenyúlt combig érő csiz¬ 
mája szárába, kivett belőle egy maroknyi sziporkázó, vörö¬ 
ses fényű gyöngyöt. 

Aztán még egyet. És még egyet. 

— Azok a vademberek a tónál leptek meg, épp amikor a 
szép kis csecsebecséiket csodáltam — mondta az ifjú ka¬ 
lóz. — Épp csak annyi időm maradt, hogy néhány marok¬ 
nyit a csizmámba dugjak belőle — mondhatom, átkozottul 
kényelmetlen dolog gyöngyökön járni! De azért ennyi is elég 
lesz, hogy felmelegítse a legridegebb kereskedő szívét is 
odahaza Tarakusban, a tolvajok bazárjában... s annyit kap¬ 
jon belőle a legénység minden tagja, hogy ha akar, ez után 


az út után visszavonulhasson, s kényelmesen élhessen éle¬ 
te végéig. 

Chelim arcáról eltűnt a meglepett kifejezés, hogy átadja a 
helyét a sugárzó, boldog mosolynak. 

— Hé, Fulvio, hé, fiúk, ide mindenki! — harsogta. — Néz¬ 
zétek, mit zsákmányolt a kapitány azon az elátkozott szige¬ 
ten! Nahát, fiú! — tette hozzá őszinte bámulattal. — Teljes 
szívemből csodállak; miközben ott üvöltött egy csapat 
vadember a hátadban, még arra is szakítottál időt, hogy ki¬ 
rályi vagyont süllyessz a csizmádba, s csak azután fordul¬ 
tál feléjük, hogy küzdj az életedért! Hát ez az, amit én való¬ 
di kalózgondolkodásnak nevezek! 

Az éjszaka átélt veszedelmektől és erőfeszítésektől holt¬ 
fáradt legénység csak lassan verődött össze a korlátnál, 
megtudni, mi ütött a kapitányba és elsőtisztjébe, hogy csak 
úgy dülöngélnek a kacagástól. Mihelyt világossá vált előttük 
a jókedv oka, egy pillantás elég volt, hogy a szívük felderül¬ 
jön Cadorna mesés tűzgyöngyei látványától. 

A kalóz, mint minden más foglalkozást űző ember, szere¬ 
ti, ha aznapi fáradozásai szép hasznot hajtanak. így hát nem 
sokkal ezután, miközben a fenséges nap megindult fölfelé 
a derűs, kék égen, a Fekete Sólyom nevű kalózgálya fölvon¬ 
ta víztől csepegő horgonyát, egy fordulással szélbe állt, sár¬ 
kányorrával célba vette a messzi tengereket, és elvitorlázott 
új és új kalandok felé... 

De ez már egy másik történet. 

F. Nagy Piroska fordítása 
Gerő Zsolt rajzai 

Olwen újra talpra erőlködte magát csupasz térdéről. 
Mocskos kezével leszakított néhány bőrét dörzsölő darab¬ 
kát szandáljáról és köpenyéről. Valaha pompázatosak vol¬ 
tak — illőek Penllyn hercegnőjéhez, egykori önmagához, aki 
íme, árulóvá vált —, de a sziklatörmelékek és a Penllynre 
oly jellemzően fonnyadt és barna tüskebokrok megszaggat¬ 
ták. 

A következő meglazult követ vagy kiálló gyökeret keres¬ 
ve Olwen lefelé ereszkedett a Cynfael meredélyén Talebo- 
lion sziklái felé, ahol a folyó mélyére zúdult alá, egy forron¬ 
gó medencébe. Az éles kövekkel szegélyezett Talebolion 
örökre megőrzi, amit elnyel. Ha lehajítja a királyi tőrt, anyja, 
a királynő, nem tudja maga ellen fordítani a Beltane-áldozat 
idején. 

Semmi mást nem akarok, csak anyám életét megmenteni. 
Istennő, miért kei!iiy sokat kérned? Ki vagy te. hogy leánya¬ 
idnak meg kell halniuk a galagonyanemetben? 

Felhő homályosította el a holdat, mintha Modron istennő 
elfordítaná az arcát. Olwen gondolatai imádsággá formálód¬ 
tak, átvéve felhólyagzott lába fájdalmas ritmusát. Körmei be¬ 
lemélyedtek tenyerébe, a fohásznak véget vetett az új fáj¬ 
dalom és az elsötétülő hold érzékelése. Olwennél volt a lo¬ 
pott királynői kés, a szent kés, Modron istennő tőre, melyet 
csak azért hozott magával, hogy eldobja. Olwen, Blodeuedd 
királynőnek, Penllyn kiválasztott anyjának lánya istenká- 
romlóvá és törvényen kívülivé vált, akinek semmi joga nincs 
ahhoz, hogy az istennőhöz folyamodjon. 

És boldog volt, boldog, boldog. 

Forró könnyek szöktek a szemébe, a kiszáradóban levő 
folyamágy megreszketett a sötét szivárványban. Olwen vár¬ 
ta a szelet, hogy elfújja látomását; az összeszűkülő Cynfa¬ 
el sziklái és iszapja álnok veszélyeket rejtenek egy lány szá¬ 
mára, kinek szemét elhomályosítják a könnyek. Leesne, el¬ 
törné bokáját, és itt feküdne éhezve, képtelenül arra, hogy 
segítsen magán. Vagy, hogy megszabadítsa Penllynt a 
szent késtől... a halálkéstől, ahogy magában nevezte. Meg¬ 
dörzsölte csípőjét, melyet megütött és felhorzsolt, mikor le¬ 
esett pónilováról (ne gondolj Liathára most, mert újra sírni 
fogsz!). A tőr fekete markolata úgy nyomta felsértett bőrét, 
hogy minden lépésnél felnyögött. 

Ha csak a Cynfael lenne olyan mély, mint gyermekkorá¬ 
ban, mikor a folyó egész Penllynt boldogította. Olwen bele¬ 


dobhatná a szent kést. De a sok évszaknyi szárazságtól se¬ 
kély Cynfael visszasodorná a tőrt a partra, hogy aztán vala¬ 
ki visszavigye a királyi udvarba... a királynőnek, aki maga el¬ 
len fordítaná Penllyn kedvéért. Nem, nyelje el a tenger, hogy 
csak a halak tudják, mi történt vele. Az ő vérük legyen az ál¬ 
dozat és a felajánlás! 

És aztán? Ha Olwen lebukfencezik a sziklákról, vagy el¬ 
menekül az egyik emberbir'odalomba, ahol a bárdok nem 
zengenek gúnydalokat róla—nos, jöjjön, aminek jönnie kell. 
Sosem volt még ilyen fáradt! Anyja, Blodeuedd élni fog, a 
száműzetésben majd részvéttel lesznek Olwen szomorúsá¬ 
ga iránt, s megkímélik a metsző szatírák hallgatásától, me¬ 
lyeket Penllyn eszes bárdjai faragnak: Olwen, a gyáva, Ol¬ 
wen, a tolvaj. 

— A rejtett tavasz táplálja a galagonya/ 76 >/ 776 »tet. — Olwen 
szünetet tartott, hogy hároméves gyerekmemóriájában ku¬ 
tatva megtalálja az istennő törvényének további részét. Ez 
az! Diadalmasan idézte anyjának és a fődruidának: 

— És a leány ajándéka táplálja a földet. 

— Jól van, Olwen! — helyeselt Amergin, a druida, szűkén 
mérve a dicséretet, de mélyen elégedetten a gyerekkel. Blo¬ 
deuedd megölelte őt, és nevetett. Hangja, mint a Cynfael 
fodrot vető hullámai a sziklákon a tavaszi nap alatt. A hajfo¬ 
natait összefogó aranyalmák sem ragyogtak úgy, mint haja 
vágy szeme. 

Olwent izzó fény vette körül, a tűzé, mely visszatükröző¬ 
dött a kulcsokról, melyeket anyja csillogó ezüstlevelekből 
formált övén hordott. Zöld fény táncolt nyakláncán, melyet 
Aillel, Olwen apja hozott, mielőtt meghalt Varangia, a na¬ 
gyon messze levő parancsára; csillogott az övben hordott 
királynői tőr markolata. Fekete és ezüst villanások kergetőz- 
tek rajta a tűzvilágnál, és a megigézett Olwen kinyúlt, hogy 
megérintse a tőrt, talán ki is húzza az ősi pengét. 

— Ne! — mondta az anyja. Olwen visszahúzta a kezét. 
Nem számított. Egy nap a szent kést is megfoghatja, talán 
még hordhatja is. O volt Olwen, Penllyn hercegnője, és az 
illatos lángok ragyogásától a folyókban fickándozó pisztrán¬ 
gokig, földje tele volt csodákkal. 

Anyja hirtelen félrenézett, szeme még jobban kifényese¬ 
dett. 

— Bárcsak hallaná őt Aillel! — suttogta. Gyorsan letörölt 
egy kibuggyanó könnycseppet. 

Mint apára, igazából csak Amerginre emlékezett Olwen. 

— Vegyél föl! — ajánlkozott anyjának, megpróbálva elűz¬ 
ni Blodeuedd szomorúságát, az egyetlen lehetséges árnyat 
kicsiny, félelem nélküli világában. 

Aztán Blodeuedd elmosolyodott, s újra úgy áradt a fény, 
mint tavaszi napfelkeltekor az Eryri dombjai fölött. 

Múlt évben tönkrement a termés. Nyár közepén kiszárad¬ 
tak a kutak. A tél kevés hóval festette fehérre az Eryri lan¬ 
káit, s így tavasszal nem volt elég víz, hogy felfrissítse a for¬ 
rásokat és a folyókat az ültetéshez. Az égen most súlyos 
esőfelhőknek kéne tornyosulni, ehelyett reménytelenül tisz¬ 
ta. És a hold, Modron arca tartósan a Beltane ideje felé for¬ 
dul. 

Csak néhány héttel ezelőtt élte át Olwen élete első vérzé¬ 
sét. Hirtelen pánik tört rá — túl korán vart. —, felzokogott, 
de Blodeuedd máris mellette volt, hogy átölelje, vigasztalja. 

— Dicséret az istennőnek — örvendezett —, most már nő 
lettél! És én... 

A folytatástól rettegve Olwen csecsemőként bújt oda hoz¬ 
zá, feledve, hogy ő a hercegnő, aki most lépett érett korba. 
Nem érezte, hogy felnőtt, és nem is akarta ezt! Karcsú tes¬ 
te nehezebbnek, lágyabbnak érezte anyjáét, nem olyannak, 
amilyennek emlékeiben őrizte. És a haja... kiszabadulva a 
csatokból és gyűrűkből, látszott, hogy őszül... 

Öregedett. Olwen hirtelen rémülettel vette észre. A szent 
kés már ilyen korán ott volt anyja derekán, a hálóköntös fö¬ 
lött — nekinyomódott oldalának, és Olwen megborzadt. Vér 
folyt belőle, s ez a vér nagyon valóságossá tette Modron tör¬ 
vényét. Hirtelen megértette, ez a halálát jelenti... s az any¬ 
jáét is. 

Csinos szobája forogni kezdett vele, összezsugorodott. 
Most börtönnek érezte, olyannak, mint a magas oltárok mel¬ 
lett álló ketrecek, ahol a szűkölő áldozati állatok lapultak, a 
galagonyaligetben bekövetkező halálukat várva. Elszakítot¬ 
ta magát Blodeueddtől, és kirohant a kertbe. 

— Olwen! — kiáltotta utána anyja. — Mi a baj, gyerme¬ 
kem? 

Mit várnak tőle? Ezzel az új tudattal álljon anyja elé, néz¬ 
zen az elhomályosodó, szerető szempárba, tudván, hogy 
mindkettőjükre halál vár? Mikor Blodeuedd fiatal volt (olyan 
fiatal, mint most én, gondolta Olwen megborzongva), a bár- 
dok a virágok asszonyának nevezték őt. Azt soha senki nem 
mondta, hogy fehér rózsák nyílnak, amerre Olwen jár; egyet¬ 
len virág sem rügyezett ki az ő keze nyomán. 

Hogy rózsái fejlődjenek, hirtelen ez lett a legfontosabb do¬ 
log számára egész Penllynben. Odasietett a konyha mellet¬ 
ti artézi kúthoz. Mikor az összes többi kút kiapadt az utóbbi 
rettenetes szárazságban, ez az egy még akkor is ellátta az 
egész udvart. Olwen majdnem a kötél végéig leeresztette a 
bőrvödröt, mielőtt a tompa csattanást meghallotta volna, de 
csak egy kevés barna, iszapos folyadékot húzott fel. 

Talán csak egyetlen rózsát. 

Egy kéz a kötélen gyengéden megállította mozdulatát. 

— Öntsd vissza! — mondta a királynő. — Nem pazarol¬ 
hatjuk a vizet virágokra, mikor élelemre van szükségünk. 

— Anyám — tiltakozott Olwen —, meghal a kertem! 

— Akárcsak az enyém — válaszolta Blodeuedd. 

Olwen szeme a fekete tőrre villant anyja övében, aztán az 

összezsugorodott folyón át a titokzatos galagonyaligetre, 
minden nemet közül a legszentebbre Penllynben. Ez volt 
az egyetlen, ahova vasat vihettek — valóban szükség is volt 
rá —, és ahol vért onthattak — kellett ontani. 

Blodeuedd követte Olwen tekintetét, olvasott gondoltai¬ 
ban. 

— Beltane eljön a teliholddal, Olwen. Ha Penllyn gyü¬ 
mölcsöt akar érlelni ebben az évben... 

— Nem! — kiáltotta Olwen. — Sok éved van még hátra! 

— Olwen, te vagy az, aki előtt ott áll az élet. Az enyém 
már letelt. Jó királynő lesz belőled, kedvesem. Megtanítot¬ 
talak mindenre, én... 

A napfény megcsillant a szent késen, s úgy vonzotta ma¬ 
gához Olwen tekintetét, ahogy a vipera bűvöli a fiatal mada¬ 
rat. 

— Nem mehetsz a nemetbe ezzel — mutatott lázadozva 
a tőrre. — Még abban sem lehetünk biztosak, hogy Modron 
törvénye igaz. 

— Értelmetlen kétségbe vonni azt, aminek meg kell len¬ 
nie — mondta Blodeuedd nyugodtan. — Előbb vagy utóbb 
bele kell olvadnom az istennőbe Penllyn kedvéért. Ez a tör¬ 
vény, Olwen. Add az áldásodat, és békében távozok. Ta¬ 
gadd meg, ha akarod, mindegy; akkor is mennem kell. Lá¬ 
nyom, nem látod, hogy Penllyn haldoklik? A földnek fiatal 
vérre van szüksége, hogy újjászülessen. 

Fiatal vér. Miután a szent kés jóllakott Blodeuedd vérével, 
Olwennek kell viselnie, míg ő is eléri a kort, s a törvény arra 
kényszeríti, hogy maga ellen használja. 

— Nem várhatsz... csak még egy kicsit? — alkudozott az 
időért. Évekkel ezelőtt ugyanígy alkudozott, hogy tovább 
maradhasson fenn. — Talán, ameddig férjhez megyek, s én 
is anya leszek. Oly sokat kell még tanulnom... Nem vagyok 
felkészülve... 

— Majd fel fogsz készülni mindenre — mondta Blodeu¬ 
edd szilárdan. Évekkel ezelőtt ugyanezen a hangon paran¬ 
csolta Olwent ágyba. 

— De ez nem igazság! — tiltakozott lánya. — Miért van 
Penllynnek jobban szüksége rád, mint nekem? Mert Amer- 
gin kijelenti, hogy ez a törvény? Én nem bízom azokban a 
druidákban. Túlságosan is szeretik a hatalmukat: úgy hasz¬ 
nálják a törvényt, mint egy korbácsot, hogy félelemben tart¬ 
sák Penllynt. Modron törvénye hideg. Bármilyen föld, amely 
királynőjének vérét szomjazza — azt mondom, nem érdem¬ 
li meg! 

— Te istenkáromló! — szólt Blodeuedd hidegen. — Mi 
mindannyian az istennő kegyéből létezünk. Emlékezz erre, 
lány! 

Blodeuedd most haragudott rá. Ez volt a végső igazság¬ 
talanság. 

— Minden olyan reménytelen! — Olwen hangja elcsuk¬ 
lott, s a hercegnő, ahogy a gyermek menekül a verés után, 
elrohant poros, haldokló kertjébe, hogy homlokát a csendes 
szökőkút hideg márványára támasztva zokogjon. 

Itt talált rá Amergin. 

— Olwen — parancsolta —, fordulj meg! 

A lány megrázta a fejét. 

— Állj fel, és nézz szembe velem! 

Senki sem ellenkezett, mikor a fődruida ilyen hangon be¬ 
szélt. Olwen vonakodva felállt, arca ellenszenvet, lázadást 
fejezett ki. 

— Gyerekességed nagyon boldogtalanná tette anyádat 
— közölte vele Amergin szomorúan. 

És veszélyezteti egész Penllynt. Olwen jobban megbor¬ 
zadt azoktól a szavaktól, melyeket atyja magába fojtott, mint 
azoktól, melyeket kiejtett. 

— Anyának nevezed Modront, druida? — vádaskodott. — 
Akkor mondd meg azt, milyen az az anya, aki egy gyermek 
halálát kívánja? 

A druida előrelépett, és megragadta a vállát, mintha — 
gondolta Olwen — addig akarná rázni, amíg alá nem veti 
magát a kísérteties törvénynek, amely megöli Penllyn király¬ 
nőit az eső reményében. Aztán a férfi lecsillapította magát; 
Olwen érezte kezének lazulását. 

— Azt hittem, jobban tanítottalak. De mint mindig, most is 
érvényes a mondás: a gondatlan takácsnak kétszer kell 
megszőnie a ruhát. Ülj le, megpróbálom újra. 

Ez az ismeretlen türelem jobban megalázta Olwent, mint 
a druida dühe. Álla reszketett, beharapta az ajkát, elfordítot¬ 
ta az arcát, hogy druida ne lásson sírni penllyni hercegnőt. 

— Azért, mert királyi családban születtél, Olwen, gondo¬ 
lod, hogy megkíméltetsz az adomány viszonzásától? Amit 
a legjobban szeretünk, azért fizetünk a legtöbbet. Sosem 
láttál még madarat vagy nyulat, amint maga után csábítja a 
vadászt, hogy elterelje figyelmét kicsinyeiről? 

Mikor fiatal voltam, keresztülutaztam az egyik emberbiro¬ 
dalmon. Háború dúlta fel, sokan elmenekültek. Felfigyeltem 
ezek közül néhány asszonyra. Némelyikük beteg volt, éhez¬ 
tek is, de csecsemőik éltek, mert az anyák testükkel táplál¬ 
ták őket, megadva nekik az esélyt az életre. Még akkor is, 
ha ez a sajátjukéba került. 

Amergin keresztülnézett Olwenen; felidézte a gyötrelme¬ 
ket. 

Talán most elfuthatnék, gondolta a lány, de a régi tiszte¬ 
let, a régi szeretet a fődruida mellett tartotta őt. 

— Ha egy koldus kockára teszi életét gyermekéért, 
mennyivel inkább meg kell tennie ezt egy királynőnek föld¬ 
jéért? Az istennő legkedvesebb gyermeke a királynő, ám 
ugyanakkor a föld anyja is ő. Termékenysége Penllyné, s 
mikor belső tavasza elmúlik... 

— Nem! — kiáltotta Olwen. — Nem tudom elveszteni őt! 

— Ne hidd, hogy erről van szó. — Amergin hangja mély 
fájdalommal telt meg. — Hidegnek nevezed a druidákat, Ol¬ 
wen? Az én hitem próbája az alázat.azzal szemben, ami 
van. nem az örömök vezérelnek, még csak nem is az igaz¬ 
ságos ítélkezés, hanem egyszerűen az, aminek lennie kell. 

Lenézett öregségtől megbámult kezére, a kidudorodó vé¬ 
nákra, a hosszú ujjakra. 

— És most hagyom, hogy inkább gyűlölj, semmint hogy 
ellenkezz az istennő törvényével. 

Amergin hangja megremegett, és Olwen, hallva benne a 
fájdalmat, könnyekben tört ki. A férfi szinte anyai gyöngéd¬ 
séggel nyújtotta felé a kezét, simogatta meg vöröses haját. 

— Olwen, Olwen. Kész vagy királynőnek lenni? A hold ha¬ 
marosan felragyog Beltane-ra. Boldogan megkímélnélek et¬ 
től, de ha be akarunk takarítani egyáltalán valami termést, 
akkor a földet meg kell újítani... méghozzá hamarosan... 

Olwen fáradtan leült egy kidőlt fatörzsre, mely kinyúlt a 
halódó folyó fölé. Azokban az utolsó őrjítő napokban Belta- 
ne előtt talán ő maga is megőrült egy kicsit. Órákig hajolt a 
kelta írásjelek fölé, megfejtésüket keresve. Ehelyett rábuk¬ 
kant Ganhumara, a Hitetlen történetére. Évszázadokkal 
ezelőtt Ganhumara, aki mohón szeretett volna tovább élni 
mint királynő, visszautasította a halált, mikor elérte a kort; 
Ganhumara, aki annyira vágyta az életet, hogy elhagyta 
Penllynt egy férfiért az emberbirodalomból; Ganhumara, 
akinek egy halva született gyermek okozta halálát, olyan 
korban, melyben már minden királynőt régen befogadott a 


nemet Egészen e soká késleltetett távozásig, a szülésben 
való elvérzésig Penllynt szárazság és éhség sújtotta. 

A bárdok a mai napig ,.Ganhumara gyermekének" nevez¬ 
nek minden hitszegőt. Olwen megdörzsölte halántékát, ha¬ 
ját csavargatva próbálta kiejteni a megbélyegző címet. Ol¬ 
wen, Ganhumara gyermeke. Nem Blodeueddé. De mit szá¬ 
mít ez, összehasonlítva Blodeuedd életével? 

Éjszakáról éjszakára egyre kerekebb lett a hideg hold, kö- 
zelebbre hozva a Beltane-t. A galagonya/?#/^/ ragyogni 
látszott, és reszketni a várakozástól. Senki sem ejtett több 
szót Olwennek törvényről vagy királynői trónról, de Blodeu¬ 
edd már hüvely nélkül hordta a szent kést. 

Ekkor született meg Olwen nagyszerű ötlete. Ganhuma¬ 
ra azért hozott szenvedést Penllynre, mert visszautasította 
a szent kés használatát. De ha O/wenve szi magához, lop¬ 
ja el, Blodeuedd azért nem tudja használni, mert nincs a bir¬ 
tokában. Penllyn biztonságban lesz, s ugyanígy anyja is. Ha 
Olwen a tengerbe hajítja a tőrt, egyetlen királynőnek sem 
kell többé meghalnia a földért. Még az istennő sem hibáz¬ 
tathatja anyját... vagy Penllynt. És mivel Olwen nem volt biz¬ 
tos benne, hogy egyáltalán létezik-e bármilyen istennő, mit 
számít ez neki? 

A lomha folyó mellett vánszorogva Olwen átkozott bolond¬ 
nak tartotta magát. Ó, elég könnyű volt beosonni anyja szo¬ 
bájába vacsora előtt, miközben Blodeuedd a fürdőben volt, 
és a tőr őrizetlenül maradt. 

Olwen számára ismeretlen, sötétzöld bogyókat szedett, 
és egy maroknyit kiszáradt szájába tömött. Oly keserűek 
voltak, hogy visszaköpte őket, arca összerándult a váratlan 
vörösrézízre, mely a haragra vagy a vérre emlékeztette... 
vagy a bűnre. 

Egy órája sem hagyta el még az udvart, mikor felfedezték 
a lopást, és vadászokat küldtek utána. 

Úgy rikoltoztak kürtjeik, mintha a nagy vadászat folyna! 
Ezek után már nem hitte, hogy a szellemösvényekről vagy' 
a felhőket űző szellemcsődörökről szóló történetek valaha 
is megijesztenék; őt űzik, és a valóság félelmetesebb volt, 
mint a tűz mellett elhangzó mesék. De visszaüvöltött azok¬ 
ra a kürtökre, görcsösen rángatta pónijának, Liathának kan¬ 
tárját, míg az rémületében felhorkant és felágaskodott. 

Nem! Nem fogják el, nem cipelik vissza az udvarba, mint 
valami csintalan kölyköt vagy árulót. Oldalra rántotta Liatha 
fejét, és a sűrű erdőbe ügetett, ahova a mélyen lenyúló ágak 
miatt magas lovaikkal a vadászok nem követhették. Még ide 
is elért Penllyn romlása: kidőlt fák állták útját, lekényszerít- 
ve Liathát az ösvényről, egyre mélyebbre az erdőbe, az 
éhes farkasok kísértő árnyai közé... A kürtök újra felrikoltot¬ 
tak — Olwen lábával nagyobb sietségre ösztökélte az öreg 
állatot a recsegő-ropogó aljnövényzetben. 

Amint megfordult a nyeregben, hogy ellenőrizze útirányát, 
Liatha patája megakadt egy görbe gyökérben. A póni meg¬ 
botlott, és rémült nyerítéssel elesett. A lány épp időben gu¬ 
rult le ahhoz, hogy a ló ne temesse maga alá; érezte, hogy 
a szent kés markolata fájdalmasan nyomódik combjához. 

Mintha végtelen órákig feküdt volna ott, a szédülten tán¬ 
coló, ibolyaszínű napsugarakat figyelve, ahogy felfelé néző 
arca körül keringenek. Nem jöttek a vadászok. Végül a fáj¬ 
dalmasan vergődő, nyerítő Liatha térítette észhez. 

Odavonszolta magát a pónihoz. Nyereg és kengyel gro¬ 
teszk összevisszaságában keveredett össze az oldalán. 

— Ó, Liatha, sosem lett volna szabad, hogy ilyen durva 
talajra vezesselek! Csakis az én hibám. 

Egy pillantás a póni kicsavarodott mellső lábára elárulta, 
hogy Liatha sosem fog már más tájakon ügetni. 

Olwen gyengéden leszedte róla a nyerget és a kantárt, 
aztán leült mellé, nevét szólongatva. Ahogy az ég sötéte¬ 
dett, rájött, tovább kell indulnia. De nem hagyhatja itt Liathát 
egyedül szenvedni, amíg a vadászok, a szomjúság vagy a 
farkasok végeznek vele. Az egész az ő hibájából történt. Ha 
legalább Gwyn, a lovász itt lenne. Ő megtenné, amit meg 
kell tenni, megkímélve ettől Olwent. 

De Gwyn az udvarban van, kétségkívül sajnálkozik Olwen 
szökésén, amint a vadászok lovait csutakolja, akik nem tud¬ 
ták elfogni őt a szent késsel. Liatha nem tud járni, és nem 
lehet hátrahagyni a lassú halál karmai között. Olwennek kell 
megadnia neki a gyors halál kegyelmét. Lenézett a szent 
késre. Ez volt az egyetlen fegyvere. 

Karját pónijának forró, édes tajtékú nyaka köré fonva a 
bocsánatáért esedezett, amíg az állat felvetette fejét, s pu¬ 
ha orrával megbökte. Olwen előhúzta a fekete tőrt, köpenye 
ráncába rejtette, hogy hű társa ne vegye észre. 

— Kedves Liatha, jó kislány! — A torkát szorító fájdalom 
ellenére Olwen dúdolni kezdett. Visszanyelte könnyeit; tisz¬ 
tán kell látnia, hogy megtalálja a helyet, amit Gwyn egyszer 
megmutatott neki. 

Olyan erővel, melyről nem tudta, hogy a birtokában van, 
elvégezte a gyors, kegyelmet hozó vágást, és hátraugrott a 
póni nyakától. Tébolyult mozdulattal elhajította a tőrt. Re¬ 
zegve, édes, kielégült hanggal állt meg egy fatörzsben. 
Ahogy a fény kihunyt a póni szerető szemében, Olwen a tes¬ 
te mellé fektette fejét, és kizokogta magát. 

Végül felállt, kezét a durva fűbe törölte, hogy letisztítsa ró¬ 
la a vért, és megrázkódott. A sápadt horizonton felbukkant 
a dagadó hold; hidegen figyelte őt. 

Nos, istennő, elégedett vagy? 

Idegesítette a tücskök ciripelése. Nem azért lett belőle tol¬ 
vaj, hogy itt feladja. Magához vette a tőrt, letörölte. A hold¬ 
fény csillanása kimunkált felületén rabul ejtette tekintetét. A 
legenda szerint egy lehullott csillagból kovácsolták pengé¬ 
jét. 

Fogadd el, aminek meg kell lennie, mondta Amergin. 

— Nem! — suttogta Olwen. Előrelódult Liatha teste mel¬ 
lett Talebolion és a tenger felé. 

Később, az éjszaka folyamán Olwen maga köré csavarta 
köpenyét. Az ágak leszakították kámzsáját, és beletéptek 
hajába; a tüskebokrok szétszaggatták ingét, megszurkálták 
bokáját. És a szent kés, rajta Liatha vérével, súlyos teher¬ 
ként húzta oldalát. Mészároskés a tolvaj kezében; óh, szin¬ 
te már hallotta a rejtvényeket, melyeket a bárdok faragnak 
életéből. 

Mint valami bosszúálló druida, egy hatalmas tölgy állt az 
út mellett, két ága az ösvény fölé nyúlt, hogy megragadja őt. 
Olwen hátrarettent, rálépett egy laza kőre, és a földre hup¬ 
pant. Kis időre újra előtört belőle a sírás — anyjáért, pónijá- 
ért, a metsző fájdalom miatt, amit a karcolások és a horzso¬ 
lások okoztak. De nem szabad több könnyet ejteni. Elég so¬ 
káig belemerült már, túl sokáig is az önsajnálatba. Ő Olwen, 
és el kell pusztítania a szent kést! Erről van szó. 

Újra és újra elkántálta a nevet és a célt magának. Fekete 
felhőket kergetett a hideg szél, Modron arca még maga- 

sabbra emelkedett az égen; ragyogó és szemrehányó arc. 
A hold állhatatos tekintete alatt a nagyszerű, önzetlen cse¬ 
lekedet árulásnak érződött. Holdálmok! Olwen felnyögött és 
elfordította szemét. 

A Cynfael vékony szalagja tűnt elő az erdőből, ahogy 
megkerüli a hegylábat. Félig elvágva Penllyn többi részétől, 
a folyó egy kis tisztást ölelt körül. 

Olwen megdermedve bámulta. Nem tudta elhinni, hogy 
valóban kiszabadult az erdőből! Valami megmozdult a lába 
mellett, ő nekitántorodott egy nyírfacsemetének, egyik ke¬ 
zét a szájára szorítva. Ha nem kiált, talán eltűnik ez a teremt¬ 
mény. 

Szomjasan susogott, hajladozott a magas fű. Őfeléje. 
Összeszedte bátorságát, és lenézett. Közel a lábához egy 
nyúl lapult. Bundája fakó, összegubancolódott, füle a fejé¬ 
hez lapul, fényes szeme félelemmel teli. Miért rohant feléje? 

Olwen gyorsan körülpillantott. Észrevette a fű- és szőr¬ 
csomókkal bélelt fészket, melyben négy nyúlkölyök bújt egy¬ 
máshoz — ujjnyi hosszúak, vakok, sebezhetők. Az anyaál¬ 
lat saját magát felkínálva próbált más nyomot mutatni. 

— Nem bántom őket — ígérte Olwen. Lehajolt, kezét szét¬ 
terpesztett ujjakkal a nyúl felé nyújtotta, de az hátraugrott, 
szemét a lányon tartva. 

— Elmegyek, látod? — Olwen óvatosan ellépkedett a 
nyúl, majd a fészek mellett, érzékelve a fű suhogását — az 
anya visszatért az alomba. 

Olwen folytatta útját le a tisztás felé. Évekkel ezelőtt va¬ 
laki kerítést akart köréje építeni, de aztán úgy határozhatott, 
hogy nem éri meg a fáradságot. Néhány cölöp még ott im¬ 
bolygóit egy szegényes ház körül. 

Olwen először azt hitte, régóta üresen áll, de aztán ész¬ 
revette a vöröses fényt, ami egyetlen ablakának repedezett 
bőrfelülete és a rosszul összetákolt falak mögül szivárgott 
ki. A ház előtt egy összezsugorodott tőgyű kecske legelész¬ 
te a száraz, ritkás fűcsomókat. Vajon hogyan teremtik itt elő 
az emberek a tejet vagy a húst? 

Ha az egész utat gyalog akarja megtenni Talebolionig, pi¬ 
henőre van szüksége. És élelemre. Bármilyen szegények 
legyenek ezek az emberek, azért még Penllyn népéhez tar¬ 
toznak. Országa mindig is büszke volt arra, hogy egyetlen 
idegen sem fordult meg benne anélkül, hogy ne tapasztalta 
volna vendégszeretetét. 

Olwen végighúzta tenyerét az arcán, megnyálazta, újra 
megcsinálta. Talán már egészen tiszta az arca, gondolta. 
Aztán kiszedegette a gallytöredékeket, leveleket zilált hajfo¬ 
nataiból, és elfordította övét, hogy a köpenye mögé rejtse a 
szent kést. Sebesen, éhesen, sárosán most talán úgy néz 
ki, mint bármelyik más eltévedt gyerek. Még ha ezek a kuny¬ 
hóbeliek hallottak is a hercegnő szökéséről, hogyan is hihet¬ 
nék, hogy Olwen kopogtat ajtajukon? 

Most, hogy karnyújtásnyira volt tőle a pihenés ígérete, a 
lányt meglepte, mennyire bizonytalanul áll a lábán. Az ajtó¬ 
hoz ment. Nem fogadta párolt hús illata, s ahogy közeledett, 
a benti hangok félelemmel telve elhallgattak. Szinte szé¬ 
gyenlősen kaparta meg az ajtó megvetemedett deszkáját. 
Még a bőrből készült sarokpántok is elnyűttek voltak. 

— Üdv a ház népének! — próbálta kiáltani. Hangja azon¬ 
ban gyengén csengett, majd legnagyobb ijedelmére elcsuk¬ 
lott. — Van itt valaki? 

— Légy üdvözölve tűzhelyünknél! — hallatszott egy fá¬ 
radt női hang. 

Olwen belökte az ajtót, és oldalazva belépett. 


Néhány nádból készített fekhelyet pillantott meg a pislá¬ 
koló tűz mellett. A másik oldalon egy durván kifaragott asz¬ 
tal és két lóca jelentette a viskó összes bútorzatát. Két gye¬ 
rek ült rajtuk csendesen, az ételre várva, egy harmadik, csak 
kevéssel idősebb, mint húgai vagy öccsei, morogva emelt 
meg egy súlyos baltát, hogy belevágja a helyére, a kunyhót 
tartó fagerendák egyikébe. 

Anya, miért nem... Aztán Olwen emlékezett. Blodeuedd 
nem kutathatott fel minden kunyhót országában, hogy kide¬ 
rítse, éheznek-e a benne lakók. Talán miután Olwen elhajít¬ 
ja a szent kést, az istennő — ha létezik — megkönyörül 
Penllynen. 

Hogy táplálja a lángokat, az asszony a tűzhely mellé tér¬ 
delt, és ágakat tört le a fából, melyet fia hozott be. A szoba 
sarkaiban a tűz világa az éji széllel harcolt, árnyéktáncoso¬ 
kat vetítve a durva falakra. Olwen mögött becsapódott az aj¬ 
tó. 

— Na, gyere beljebb — szólalt meg az asszony. Rongyos 
ruházata és előregörnyedő, vékony válla ellenére hangja 
barátságos volt. Kiegyenesedett, és még egyszer, .utoljára 
megkavarta a tartalmát annak a fekete üstnek, mely a tűz¬ 
hely fölött egy ócska fémkampón lógott. 

— Gyere és egyél! — mondta. — Épp időben érkeztél. A 
leves híg, de egyetlen gyermek sem éhezhet a tűzhelyem¬ 
nél. 

Olwen az asszony csontos kezét figyelte. Átvilágított raj¬ 
ta a tűz fénye, ahogy megtöltötte az utolsó ivócsészét. A me¬ 
rőkanál megcsikordult a viharvert üst alján, megremegett az 
asszony kezében. Olwen látta, hogy négy csésze van — 
most pedig öten várnak ételre. 

— Nem, köszönöm — mondta az asszonynak. — Nekem 
lesz mit ennem otthon. Már így is elkések. 

Szánalom és zavar köde homályosította el az asszony és 
a gyerekek tekintetét, mellyel az idegen lányra bámultak, mi¬ 
közben Olwen a repedezett ajtó felé hátrált. Nem mert töb¬ 
bet mondani; félt, hogy hangja megbicsaklik, elárulja vágyó¬ 
dását az étel után. 

A hideg szél lehűtötte orcáját, mely piros volt, mintha a 
nap csípte volna meg, vagy a szégyen pírja égetné; lerogyott 
a kunyhó fala mellett, és zokogott a bent éhezők miatt. Ta¬ 
vasz volt; a gabona és a gyümölcs érésének most kéne fel¬ 
gyorsulnia, és a családnak nincs semmije. Ha így élnek, so¬ 
sem látják meg az őszt, még kevésbé élnek át egy telet. 

Olwen vállára terítette köpenyét, keze hozzáért a kígyó¬ 
vonalú csathoz, mely összefogta a két szárnyat. Amergin 
ajándéka utolsó névnapjára; értékes fém- és ametisztmun¬ 
ka. Ha itthagyná, amerre a család jár, és megtalálnák... 

Mi lenne akkor? — gondolta. — Az emberek ölnek egy 
drágakő áráért. Vagy mi történik akkor, ha valaki meglátja 
náluk, és eikiáltja magát: — Nézzétek! Az eltűnt hercegnő 
brossa!Mit tettetek vele? — Megbüntetnék őket, pedig ár¬ 
tatlanok, ártatlanok... 

Jótékonykodása csak ártana nekik, csak gyorsítaná sor¬ 
suk beteljesedését. Nem jó megoldás. 

Bizonytalanul talpra állt, sajnálva, hogy nem meri itthagy¬ 
ni az ajándékot. Lába késlekedik az óceánhoz vezető ösvé¬ 
nyen. A szél metszőbbé vált, csípős, sós szagot és hango¬ 
kat hozott; szikláknak rohanó hullámok hangját. Olwen nem 
töprengett tovább; közelebb volt Talebolionhoz, mint gon¬ 
dolta. 

Egyórai gyaloglással elérte a szikla végét, ahol a tenger 
nekizúdult a part magas kőfalának, nyugtalanul csillogva a 

Modron arca alatt. Zúgott a szél, kidagasztotta Olwen köpe¬ 
nyét. 

— Istennő, segíts! — kiáltott fel a lány hirtelen. 

Messze, a horizont vonalán mintha vitorlákat látott volna. 

Hajók az emberbirodalomból! 

— Nem! — sikoltotta Olwen. — Menjetek vissza! 

Mindkét karjával integetett nekik, egy gyors lépést tett 
előre, de a szél visszakényszerítette, elfújta mozdulatát, 
szavait. Modron arca felragyogott a horizonton, alatta üre¬ 
sen csillogott a tenger; nem hordott a hátán mást, csak a 
Beltane hold tükörképét. 

Úgy ragyogott a holdfény, hogy Olwen kivehette arcát a 
pengében — a szent kés pengéjében —, melyet önkéntele¬ 
nül előhúzott, mikor úgy gondolta, Penllyn veszélyben van. 
Ráébredt, hogy ha azok a hajók kikötnek, rájuk rontott vol¬ 
na — egyszem lány egy egész flotta ellen —, és megpró¬ 
bálta volna megvédeni az ő birodalmát, még ha halár várt 
volna is rá. 

A holdfény megcsúszott a pengén, és alámerült a tenger¬ 
ben. 


Ez lehet az, ahogy anya érez ; gondolta Olwen. 

Kezében megremegett a szent kés. Egy pillanatra minden 
porcikájában megfeszült; hatalmas volt a kísértés, hogy a 
Talebolion katlanában hajítsa. De használta volna, hogy 
megmentse Penllyt. Meghalt volna Penllynért. 

Olwen leengedte karját, a tőrt visszadugta hüvelyébe. Só¬ 
várgott, panaszos éneke a víz fölé szállt. Ugyanígy fog gyá¬ 
szolni, amikor Beltane éjszakáján Amerginnek egyedül kell 
előlépnie a nemétől , hogy egybekösse őt a koronával és a 
szent késsel Penllyn szolgálatáért. 

Elfordult a tenger szagától, a hullámokat ostorozó széltől, 
fáradtan, végtelenül szomorúan, de tiszta fővel, mint aki láz¬ 
ból gyógyult fel, mely félrevezette, csalárd tévutakra vitte el¬ 
méjét. 

Olwen hazaindult. 

Léptei meggyorsultak, de óvta erejét: Penllynnek sokkal 
nagyobb szüksége van őrá, hogysem kockáztassa életét. 

Jó királynő leszek ígérte a fáradt, alvó földnek. 

Morvay Nagy Péter fordítása 
Viszt György rajzai 






TANITH LEE 



onosz 



tündér 


A tündér csak várt, várt tornya magasában. Várt nappal 
és várt éjjel, nap nap után. 

Fehér volt a torony, s árnya elnyúlt alatta messze, 
messze, oda, hol napszítta dűnék nyújtóztak, és csillogott a 
tenger. 

Csupa szürkeség volt körülötte a világ, meg csupa fehér¬ 
ség; halvány homály, tétova csillámok. Színtelen, képtelen 
világ. És fehér volt ő is, ruhájának habjai, a lába, a vékony 
keze — fehérségük pedig olyan tiszta volt, akár a távolban 
a tenger fölé magasodó mészkőhegyeké. De a haja, a 
hosszú haja vörös volt, vörös, mint a vér, s úgy tört előre bő¬ 
re fehérjéből, mint a magma fehér vulkáni kristályok közül. 
Ő sosem tekintett a hajára; valami megmagyarázhatatlan 
módon félt tőle, összefonva, feltűzve viselte a fején. 

Várakozott, anélkül hogy bizonyos lett volna benne, mi¬ 
ért, kire vagy mire is vár. 

Nem gondolt a múltjára, sem a jövőjére vagy bármi más¬ 
ra. Nem volt emlékezete, tán csak egy üres lap volt a he¬ 
lyén, amelyen elhalványultak a betűk. Nézte a szélben für¬ 
dő, szél hangján sivító sirályokat. Egyszer-egyszer kijött a 
toronyból, megint máskor visszament. Mint egy szám az óra 
lapján. Nem akart, nem vágyott, nem is remélt. Volt, mint¬ 
hogy létezett. Volt, de semmi több. 

Telt-múlt az idő, de az időnek nem volt jelentősége. Le¬ 
hetett tegnap is, holnap is azon a napon, amikor megpillan¬ 
totta. 


Aranyba öltözött férfi jött a hajnali tengerparton; arany lo¬ 
vának sörényébe úgy kapott a szél, mint a hullámzó kukori¬ 
catáblába; skarlátszín gyeplőjén aranycsengettyűk, s patái 
nyomán apró felhőkbe gyűlt a homok. Látványa elkápráztat¬ 
ta a nőt. Nem ismerte fel a fegyverzetét: vagy túlságosan 
ósdi vagy egészen új lehetett. Válláról bojtok csüngtek, ha¬ 
ja pedig olyan kócosán fénylett, mint egy arany hárfa elpat¬ 
tant húrjai. 

A gonosz tündér érezte, gyorsabban kezd dobogni a szí¬ 
ve, ahogy kihajol a toronyból. Erre a férfira várok ?A lovas 
még csak apró, fénylő hangya volt a tengerparton, de ha¬ 
marosan a torony alá ért. Visszhang csendült, aztán már a 
lépcsőkön döngtek a léptei. A nő hallotta, hogyan hagyja 
maga mögött egyenként a szobákat; meg-megáll. Maga elé 
képzelte, amint megvizsgál ezt-azt. De közben egyre csak 
közeledett. A tündér odafordult az ajtóhoz, amelyen be kell 
majd lépnie. Vadul vert a szíve. Gondolkodás nélkül felnyúlt 
és leeresztette a haját. 

A férfi nyugodtan állt az ajtóban, és rászegezte a tekinte¬ 
tét. Szigorúak voltak a vonásai; a nő szeretett volna mosolyt 
fakasztani az arcán. Ő csak meredten nézte. 

— Hol van Golbrant? — kérdezte. 

A nő a szájához emelte a kezét. Megrázta a fejét. 

— Az, aki harminc nap előtt járt erre lóháton. Krennok-dol 
felé tartott. Hárfát vitt a hátán, és kereszt alakú sebhely volt 
a homlokán. 

A nő még egyszer megrázta a fejét, szörnyű gyorsan vert 
a szíve; kezét a torkára tette és várt. 

— Golbrant — mondta a lovag, és összeszűkültek csillo¬ 
gó szemei —, aki nem a vérem, de testvéremmé fogadtam. 
Az, akihez így szóltak a Nővérek:,,Óvakodj a fehér asszony¬ 
tól, aki a halált várja a tengerparti nagy toronyban!" 

Odalépett a nőhöz, elkapta és a keze köré csavarta a ha¬ 
ját, mígnem a fájdalom ezüst felhőként borult annak kopo¬ 
nyájára. 

— Hol van Golbrant ?— sziszegte a férfi. És akkor talál¬ 
kozott a pillantásuk. 

Legalábbis a nő így érezte. Nyári kert volt a lovag szeme, 
ő pedig ki akarta ragadni belőle azoknak a borostyánszín ár¬ 
nyaknak meg sárga napdárdáknak a képeit; kívánta azt a 
benne látott reményt, azt az akaratot, azt a vágyat, hogy be¬ 
tölthesse a határozottságukkal és a fényükkel a maga üres 
sötétségét. Éhezte és szomjazta a férfi szemében tükröző¬ 
dő életet, mint a hal a vizet, mint a madár szárnyai a leve¬ 
gőt. És a szemei lélegezni kezdtek és inni, mint a vadak az 
itatónál, és kezeit a férfi nyakához érintette, és egészen kö¬ 
zel húzódott a kemény páncélhoz, és szorosan odabújt hoz¬ 
zá. A lovag átkot köpött felé, és megpróbált kiszabadulni a 
keze szorításából, a szeme igézetéből, de nem tudott. Va¬ 
lami gyönyörteli, halálos súlya volt annak az ölelésnek, an¬ 
nak a tekintetnek, olyan volt, mint az álom, csakhogy ez 
megtöltötte és ottlétével megdermesztette az ágyékát. A nő 
lehúzta magával a földre. Belefojtotta a tekintetébe, a testé¬ 
be. A férfi ott úszott húsának áramában, elsodorta az ár, és 
ő elveszett a gyönyör alagútjában, a gyönyörében, melyet 
meg kellett kapnia tőle. Olyan gyönyör volt ez, amilyet soha 
nő nem adhatott annak előtte, és nem is adhat soha ezután 
sem. Mert a nő gyönyörének egész tárházát neki tartogatta. 
Edény volt, és benne voltak az óceánok, benne volt az őse¬ 
redet; a férfi a forrás felé küzdötte magát, és hangosan üvöl¬ 
tött, hogy elérje. 

De végül megálljt parancsolt a teste. A vágyból előbb vég¬ 
telen ernyedtség született, azután iszonyodás az alatta vo- 
nagló sápatag tömegtől. Akkor értette csak meg, mi mindent 
adott volna oda a nőnek a testéből kiszakadó élettel együtt. 

Aztán odébb gurult. Kiszabadította a testét, és elfordítot¬ 
ta a fejét, a szemét pedig úgy takarta el, mintha félelmes, 
pusztító fénytől óvná. 

— Igaz hát, amit rólad beszélnek, fehér asszony — mo¬ 
rogta beteges, hideg dühvei, de magára haragudott jobban. 

— Felfalod az agy tudását meg az ész józanságát a te¬ 
kinteteddel és a méheddel. Igen, éreztem én is, hogyan 
hagy el az erőm; olyan üres maradtam volna utána, mint a 
csont, aminek a farkas kiette a velejét. így bántál el Golb- 
ranttal is? 

A gonosz tündér tekintete elhomályosult, kihunyni látszott 
benne az értelem fénye. A földön feküdt. Nem értett sem¬ 
mit. Aztán mégis: valami halvány emlékre ébredt, valami 
álomszerű emlékre, egy sötét hajú emberről fekete lovon, 
hárfával a hátán; az arca, mint egy nőé, s kackiás kereszt a 
szeme fölött. Őt is így várta, emlékezett most vissza, ő pe¬ 
dig jött, végig a hosszú szobák során, fel a lépcsőn, fel a to¬ 
ronyba. De az a másik nem hátrált meg előle: átkerült a fény 
a férfitól őhozzá. Most felnézett arra az emberre, akit majd¬ 
nem a hatalmába kerített, mert most, hirtelen megint tudta, 
mit is jelent neki a férfiakkal való együttlét. Nem volt ez a 
gondolat sem megrázó, sem meglepő, s undort sem keltett 
benne. Természetesnek tetszett, hiszen hogyan is tudhatott 
volna ő eleget a dolgok természetes rendjéről ahhoz, hogy 

ezt az egyetlen dolgot, ami az övé volt, idegennek, sötétnek 
és gonosznak érezze! 

— Meghalt — mondta halkan, épp csak magyarázat gya¬ 
nánt. 

Az aranyruhás előrántotta a kardját, és már lendítette is, 
hogy levágja a nő fejét, de Krennok-dol harcosainak nem 
volt szokásuk, hogy asszonyokat öljenek, bármily nagy is 
lett légyen a haragúk. Ezért megállt, s hamar visszadugta a 
kardot a hüvelyébe. 

— Élj hát, vámpír — mondta, s a haragtól elsötétedett a 
pillantása —, de ezentúl ne próbáld megfosztani a férfiakat 
az erejüktől, mert különben karóra tűzöm a fejed! 

A gonosz tündér számára értelmetlenek voltak ezek a 
szavak; nem volt ő egészen ember, semmit sem jelentettek 
számára az emberek értékei és törvényei. Mégis a férfira 
meresztette a szemét: szerelmes volt belé; szerette benne, 
hogy kiharcolta a szabadságát, és többé nem volt már őrá 
szüksége. 

Szobáról szobára járt a lovag, s kereste Golbrantot, a fo¬ 
gadott testvérét, de Golbrant akkor botorkált végig azokon 
a szobákon, amikor már nem volt a maga ura, s a magas¬ 
ból alázuhant a tengerbe. Úgy sodorták el a hullámok, mint 
a kutyák zöld tetemét, és belékaptak a keselyűk meg a ha¬ 
lak, úgyhogy most már fehér csontváz volt a tenger fenekén, 
s nem volt semmi, ami elárulhatta volna, ki is volt ő, csak a 
zöldre váló arany hárfa, ami mellette hevert a homokban. 

Míg a harcos kutatott, a nő ott járt a nyomában. Nem tud¬ 
ta neki megmondani, hová tűnt Golbrant; nem tudott visz- 
szaemlékezni, de a férfi kétségkívül sejtette a választ. Ő pe¬ 
dig csak bámulta a hátát, és bámulta az arcát, amikor meg¬ 
fordult. Mindent elnyelő szerelem volt az övé; ha megtehet¬ 
te volna, felfalja a férfit. Ilyen volt az ő szerelme. 

De a lovag ellökte magától, és lement a toronyból, le a 
lépcsőkön, és elment tőle, elment messzire. Rátalált a lová¬ 
ra, és elvágtatott a tengeri úton, a partot szegélyező mész¬ 
kőhalmok közé. 

Három napig járkált a gonosz tündér a toronyban. Nem 
tűzte fel a hosszú-hosszú haját. Nem járt ki a napsütötte 
partra. Nem várakozott többé. Golbrant és az összes többi 
férfi mind hajóként süllyedt el halálos ölelésében, szemében 
és méhében odaveszett az akaratuk, oda a józanságuk; 
őket már egészen elfelejtette, legfeljebb halvány árnyakként 
maradtak meg az emlékezetében. De őrá emlékezett: az 
aranysárga lovon érkezett harcosra, a keskeny, csillogó 
szemére, a lenszín hajára, a haragjára és a távozására. 

A negyedik nap hajnalán leereszkedett a torony lépcső¬ 
jén, lement a parti útra, és elindult a nyomában. 

Azelőtt soha nem hagyta el a tornyot, soha még az évek 
során, mióta azzá lett, aki most is volt. Azelőtt nem érezte 
ezt a vágyat. Most kényszerítette valami. 

A nap skarlátszínű hasadékot nyitott a szürke égen, s 
ahogy a gonosz tündér ment az úton, az ő lobogó haja volt 
a másik skarlát folt a színtelen tájban. 

Néhány nap múlva megváltozott a táj. Minden fehérből fe¬ 
kete lett. A hegyek feketén lapuló varjak módjára álltak őrt 
az út két oldalán. Viharfelhők sötétítették el az eget. Már a 
lába is ugyanolyan vörös volt, mint a haja, mert kígyókként 
harapdálták az éles, fekete kövek. A gonosz tündér azok kö¬ 
zé tartozott, akiknek nincs szükségük se ételre, se alvásra, 
így hát csak ment, ment éjjel-nappal. A patanyomokat kö¬ 
vette, s néha más jelek is voltak: itt-ott a köpeny egy-egy 
foszlánya — tüskés bokor szaggathatta le —, megint más- 

hol kihamvadt tűz nyoma, ő pedig ujjaival simogatta, nyel¬ 
vével érintette a hamut; mert feküdt a melegénél három 
éjszakával azelőtt, amikor még élt az a tűz. 

Aztán folyó feketéllett az alkonyatban. Kék hold csaknem 
áttetsző tányérja odafenn, s a nagy felhők haragos madár- 
rajként húztak tova. És vén boszorkány kuporgott a vágtató 
víz mellett, s a halál üstjét őrizte kékes tűz fölött. A fekete 
valamiből, amibe testét csavarta, csak a szeme meg a csu¬ 
pa csont kezei villantak elő. Amikor meglátta a folyóparton 
járó fehér asszonyt, így rikácsolt: 

— Krennok-dol arra van! Arra! A folyón túl. 

Aztán a boszorkány otthagyta a főztjét, odament hozzá, 
és átmutatott a folyó túlpartjára. 

— Nem tudsz átkelni. A híd romokban van: ő tette, tudta, 
hogy követni fogod. Félt, a lova is fickándozott, és szikrákat 
vertek a vasalt patái, mert tudták, hogy utánuk jön a vámpír¬ 
lány. Adtam neki egy amulettet, azzal, hogy az majd meg¬ 
védi tőled, de semmit sem ér majd vele. Nézd csak meg ma¬ 
gad: magad vagy az éhség. Ilyen hát a te szerelmed? Üldö¬ 
zöl egy rémülten menekülő férfit, aki gyűlöl az ágyékával és 
gyűlöl a karddal a kezében? Nem küldted tán a halálba a fo¬ 
gadott testvérét, a jó Golbrantot is? — Itt a boszorkány ki¬ 
köpött. — Mi hajt annyira, hogy megkapd azt a kardcsapást, 
amit a leghőbb vágya rád mérni? 

De a fehér vámpírlány már távolodott tőle, lefelé tartott a 
parton, és csak keresett, keresett egy helyet, ahol átkelhet¬ 
ne, habár ilyen hely egyáltalán nem létezett, s ezt rajta kívül 
mindenki más tudta volna. A boszorkány utánafutott, úgy ug¬ 
rált, mint egy kísérteties fekete kecske, mert kecskeszarva¬ 
kat viselt a fején, minthogy az ördögtől való volt. Megkocog¬ 
tatta a vállát. 

— Egyáltalán tudod a nevét? Nem. No hát épp elég van 
a világon a fajtájából. Ha meg akarod kapni, menj be a fo¬ 
lyóba, és a víz elvisz majd, ha nem félsz. Hosszú lesz a ke¬ 
resés, de amikor megtalálod, a tiéd lesz. Csak emlékezz rá, 
milyen árat fizet majd érte. Ostoba lesz utána, de milyen 
öröm lesz az neked, ha majd távol tartod a magas szirtektől 
és a haláltól. Olyan lesz, mint a gyermeked és az embered 
egy személyben, örökkön-örökké. 

A gonosz tündér hallotta az ördögi boszorkány szavait, és 
bár nem voltak a számára többek a gondolataira boruló ár¬ 
nyaknál, megértette őket. A vízhez érve a boszorkány azt 
suttogta: 

— Ha engeded szabadon elmenni, elporlad a tested, mert 
egy kard levágja a fejed! Ne engedd, hogy bármi vagy bár¬ 
ki kettőtök közé állhasson! Ezt ne feledd! 

Aztán a boszorkány eltaszította őt csontos kezeivel, s be¬ 
lenyomta a vízbe. A fehér nő nem érzett félelmet. A haja és 
a ruhája nem engedték lesüllyedni a testét, s az áramlás vit¬ 
te lefelé; kezei úgy sodródtak, mint vízbe fúlt virágok, s ezen¬ 
közben mindvégig csak rá gondolt; őrá, akit keresett. S a 
kék gyűrűs csillagok egész éjszakáján vitte őt a folyó: ezüst 
kötelekkel húzta a hegyek között. Hajnaltájt vetette ki, mint 
egy hal-lánykát, a Dol-hegy alatti jeges partokon. 

Folyami halászok találtak rá, hatan vagy heten. Azt hitték, 
öngyilkos lett, és keresztet vetettek, de mielőtt még papért 
futhattak volna, a lány felkelt és otthagyta őket, s ment a kö¬ 
ves ösvényen, fel a hegyre; ügyet sem vetett rájuk. 

A hegy zöld volt. A növények, melyeket termett, nem vol¬ 
tak sem mérgesek, sem utálatosak; a hegyen túl: erdő. 
Krennok földje élet volt: körülötte északra, délre, keletre és 
nyugatra mindenfelé csak halál. Magasan, a zöld hegyen 
állt a király háza; fából, kőből, rézből épült. Kétszáz oszlop 


tartotta a királyi nagyterem boltozatát, s ezeket az oszlopo¬ 
kat úgy faragták ki, mintha zöld márványfák lennének. Szö¬ 
kőkutak és kristálytiszta tavacskák vizében játszott a fény, 
s fehér madárkák fuvoláztak és kerekded gyümölcsök fürt¬ 
jei termettek a kertekben a sárga égbolt alatt. Ilyen volt Kren¬ 
nok-dol. A nagy bronzkapuban ember nagyságú harang füg¬ 
gött, nyelve akkora volt, mint egy tízéves leánygyermek. 

Nem tudta megkondítani a harangot; ahhoz magas em¬ 
ber kellett magas lovon, s ő is csak a kardjával érhette vol¬ 
na el. így hát bezörgetett; addig dörömbölt a bronzkapun, 
mígnem a kezei is olyan véresek voltak már, mint a lába. 

Volt egy törvény a király birodalmában: bárki is jött kegye¬ 
lemért, igazságért vagy bármely más jótéteményért, leg¬ 
alábbis kihallgatást kapott az uralkodótól. így hát meg is je¬ 
lent végül a kapus, és beengedte őt. A gonosz tündérnek 
még nedves volt a ruhája és a hája a folyó vizétől, s ahogy 
áthaladt a küszöbön, a folyó fekete iszapja csepegett a 
szoknyájából. Alaposan megijesztette a kapust. 

Felment a nagy lépcsőkön a nagyterem oszloperdejébe. 
A király nemrég jött meg a hajnali imából a harcosaival, s 
most hosszú asztaloknál ülve ettek-ittak. Maga az uralkodó 
kovácsoltarany emelvényén foglalt helyet, ugyanott, ahol 
három napnak előtte, amikor is vágtatva érkezett egy har¬ 
cos a tenger felől, vörös szemekkel, félelemtől tajtékos lo¬ 
ván. A király akkor felemelkedett, hogy üdvözölje, s meg¬ 
ölelje; talán jobban szerette ezt a harcosát a többinél (Alon- 
dor volt a neve, s a nők Aranyosnak hívták titkolózón arcuk 
elé tartott kezük mögött), de a jó Golbrantot valószínűleg 
még nála is jobban szerethette. 

Csakhogy Alondor távol tartotta magát a királytól. 

— Átok ül rajtam — mondotta. — Isten törvénye tiltja, hogy 
átadjam nektek, mint a ragályt. 

És elmondta nekik, hogyan lelte a halálát Golbrant a ten¬ 
gernél, a magas toronyban. Emlékükbe idézte a Nővéreket, 
az öt sötét boszorkányt, akik öt hónap előtt jöttek Krennok- 
dolba, hogy eljajongják próféciájukat öt harcos haláláról. 
Amikor a toronyban élő nőről beszélt, és arról, mit is tett az 
ővele, elfehéredett a szégyentől. Később gyónt a papnak. A 
pap erősen imádkozott; nagyon is jól értette, mitől retteg 
Alondor. Miután lefeküdt vele, de nem adott neki semmit, és 
nem tudta megölni, bár megtehette volna, nála hagyta gyö¬ 
nyörének és gyűlöletének azokat az erőit, melyeket önma¬ 
ga utasított el. Ő pedig csak jött utána, jött most is, és hajt¬ 
hatatlan volt, akár a tél hideg, fehér vágya. Tudta, ha most 
újra itt állna előtte, megzavarná és tönkretenné, kiszívná 
agyából az életet. Ekkora ereje volt érzéki vámpírizmusa sö¬ 
tét mágiájának, mely a legősibb és legszörnyűbb a világ va¬ 
lamennyi démona közül. Mit sem tudott erről az egészről, 
míg el nem indult háromnapos útjára, s nem érezte meg bő¬ 
rének bizsergésében, lágyékának hidegségében, majd őr¬ 
jöngésében, mi az, ami követi, s ami mindenre képes. 

Alondor egy nappal a démon érkezése előtt menekült el 
Krennok-dolból. 

Ott állt a nő a király termében; a férfit kereste a szemével, 
s erősebben vert a szíve. Amikor látta, hogy nincs ott, meg- 
tántorodott a szívébe markoló halálos fájdalomtól. De csak 
egy pillanatra. Aztán elfelejtette a fájdalmat, és újra csak őrá 
emlékezett; megfordult, hogy kimenjen a királyi házból, 
ugyanazon az úton, amelyen bejött. 

Á király káromkodva felpattant, és három harcos máris ott 
volt a nő nyomában. Emelték a kardjukat, hogy rásújtsanak, 
de megint csak lefogta a kezüket a régi stigma. Sohasem 
öltek, de még csak nem is bántottak nőt. Nehéz lett volna 

most megtenniük. És ő elhaladt előttük színtelen, vak sze¬ 
mekkel. 

— Utána! — kiáltotta a király. — Tegyétek a dolgotokat! 
Gondoljatok a gonoszságára és a varázslataira! Nem nő, 
nem emberi lény az a kardotok alatt. 

Mentek utána, ki a teremből. 

A lépcsőn egyikük belenézett az arcába. 

Hátrahőkölt és képtelen volt bármit is tenni. 

Lejjebb egy másik is utolérte. 

Elkapta a menekülőt, és felemelte a kardját, de az utolsó 
pillanatban olyan szánalmasnak látta; nem volt több egy 
őrült nőnél. 

— Ez valami tévedés! — kiáltott fel magában, s hagyta 
futni gyötrelmes zavarodottságában. 

A harmadik a lováért szaladt. 

Követte a démont át az udvaron, ki a kapun, s a harag el¬ 
torzította az arcát. 

Vadászaton érezte magát; hallotta maga előtt a kutyák 
morgását, s megpillantotta a zöld Dol-hegyről lefelé futó, 
szökellő fehér szarvast. Amikor elég közel ért a nőhöz, fel¬ 
kapta a lóra és vitte karját fájlaló zsákmányát a hegyen túli 
erdő felé. Ott, a szükség elviselhetetlen eksztázisában vele 
együtt levetette magát a földre. Kard helyett a húsát hasz¬ 
nálta vele szemben, a nő pedig hamarosan kicsusszant aló¬ 
la és otthagyta, s alig volt a tudatában annak, mit tett a fér¬ 
fi, s milyen sorsra is jutott. A király harcosai napokkal később 
találtak rá társukra; tébolyultan bolyongott, s vadászkutyái 
után rikoltozott a vastag levelű ágak alatt. 


Egy kerek éven át vándorolt a gonosz tündér. És egy ke¬ 
rek éven át menekült előle Aranyos Alondor. Zsoldos kato¬ 
na lett, és számos királynak árulta haditudományát, olya¬ 
noknak, akikről úgy találta, jó ügyet szolgálnak. Sohasem 
maradt meg sokáig egy helyen. Félelemről és testi vágyról 
álmodott, meg Golbrantról, fogadott testvéréről, akit jobban 
szeretett minden férfinál és nőnél. 

Évszakok változtak. 

Vörös levelek hullottak a tündér vörös hajára és sebhe¬ 
lyes, máshoz szokott lábaira, melyekről nem is vett már tu¬ 
domást, meg a vérben ázó csatamezőkre is, melyeken a fér¬ 
fi lovagolt. 

Havak jöttek, havak mentek, meg fagyok és esők. 

A menekülő elhagyta már Krennok földjét, halott, szürke 
tájakon járt, hol furcsán csavarodtak a fák, s magas csú¬ 
csokban végződtek a hegyek, a démon pedig a nyomában 
volt, ösztöne hajtotta, vágya fűtötte, csak őt látta, csak őt 
hallotta. 

Észak sivár csúcsai között aztán magányos dombon álló 
uradalomhoz érkezett a lovag. 

Sötét volt és komor, akárcsak a sziklák, melyek körbevet¬ 
ték. 

Zöld hold nézte, hogyan dörömböl a kapun. 

Beteg volt; beteggé tette a két hónappal előbbi csatában 
kapott sebe, s betege volt már saját magának is, meg a 
kényszernek, ami hajtotta, hogy meneküljön az ismeretlen 
üldöző elől. Még mindig jól festett; olyan férfi volt, akit meg¬ 
bámulnak, de fehér szálak vegyültek már az aranyhárfahúr- 
hajba, s szemei beestek egészen a leikéig: egy gyilkos sze- 

mei voltak, egy áldozaté vagy egy ördögtől megszállotté. Ez 
volt a büntetés azért a ki nem mért csapásért ott a tenger¬ 
parti toronyban. 

Fáklyák fénye viliódzott a teremben, ahol a ház urával be¬ 
szélt, miközben fejében időről időre csörömpölő hang zen- 
dült. Egyszer csak egy sápadt alakot pillantott meg a szeme 
sarkából az egyik ajtómélyedésben. Vérvörös függöny ta¬ 
karta a fehér arcot, a fehér vállat és mindazt, ami ezeken túl 
volt. A harcos azt hitte, rátalált a démon, aki üldözte, s ré¬ 
mület támadt a testében, fojtogatni kezdte és lecsapott rá, 
hátulról, ahogyan minden ellenség teszi. Összeesett, azzal 
a fajta ájulással, mely a közeli halál hírnöke. 

De a nő nem az volt, akire ő gondolt. A hely urának volt a 
lánya, Siandrának hívták és skarlátszín kendőt viselt a fején, 
mert hűvös volt a terem. Olyan szépséges volt, mint egy 
ikon. A bőre fehér, a szája vörös, s hajának feketesége olyan 
volt, mint Golbranté, amikor a hárfával a hátán Krennok-dol 
felé lovagolt. Akár Golbrant nővére is lehetett volna, oly kü¬ 
lönösképp hasonlított rá, de hát ő semmit sem tudott a zöl¬ 
det termő hégy harcosairól. 

Siandra is várt a maga módján. Amikor meglátta az arany¬ 
hajú embert, akinek rémképek ültek a szemében, neki is 
gyorsabban kezdett verni a szíve. Ha abban a pillanatban a 
lovag el akarta volna nyerni a szerelmét, ennek nem is ta¬ 
lálhatta volna jobb módját annál, mint amit valójában tett: 
halott módjára a földre zuhant néhány méterrel a lábai előtt. 

Siandra felvállalta az ápolását, és a legkevésbé sem tar¬ 
totta kellemetlennek a feladatot. A férfi pedig, amikor felnyi¬ 
totta a szemét, és az ő arcát látta maga előtt, úgy érezte, új 
lap nyílik az életében. 

Oly könnyeden növekedett közöttük a szerelem, mint egy 
kisgyermek. 

Jött a tavasz, és egyszer egy este a férfi szobájába vezé¬ 
relte a lány lépteit. Édes kellemet hozott neki egy egész ke- 
hellyel. A lovag ismerte már a démonok gyönyörét, s csak¬ 
nem jóleső érzéssel vette tudomásul, hogy ezzel az ember¬ 
lánnyal kevesebb gyönyörben van része. Hajnal felé meg¬ 
csókolta, és azt mondta neki: 

— Holnap el kell hagyjalak, Siandra. 

Könnyek gyűltek a lány szemébe. Eszébe jutott az, ami 
mindenkor eszébe jut az elhagyottaknak. 

— Nem — mondta a férfi —, nem azért. Meg van írva a 
sorsom. Üldöznek. Ha itt maradok, meghalok. 

— Akkor hadd menjek veled — kérte Siandra. 

— Nem. Miféle szerelmi ajándékot adnék azzal, ha arra 
kényszeríteném drága lényed, hogy otthontalanul járja mel¬ 
lettem a világot? — Sápadt volt az arca, behunyta a szemét. 
— Engedj egyedül elmenni, s óvd saját nyugalmad! Nekem 
nem lesz benne részem. Már így is túl sokáig maradtam. 

Amilyen édes, olyan erős is volt ez az északi lány. Gyor¬ 
san elkapta a férfi kezét, és az igazságot kérdezte tőle újra 
és újra, míg a másik el nem taszította magától, mintha csak 
gyűlölné, s el nem mondott neki mindent, aztán pedig úgy 
zokogott a keblén, mint egy gyermek. 

— Legyen hát — suttogta Siandra égő szemekkel. 

A lovag nagyon fáradt volt. Elfárasztotta ez az év. Ott ma¬ 
radt, mert úgy érezte, szeretőjének asszonyi ereje többet je¬ 
lent számára minden pajzsnál és minden kardnál széles e 
világon. 

Teltek-múltak az éjszakák. Tavasz ült a tájon, de csak 
élénk színű gyomok termettek az ajtók előtt, s madarak rak¬ 
tak fészket a sziklahasadékokba a birtokon meg a környe¬ 
ző hegyekben. Alondor most a földesurat szolgálta. Csatá- 

ba ment érte, s ellenségei fejével tért haza. Sötét estébe haj¬ 
lott a mulatozás, de hiába a bor, hiába a hús, hidegséget és 
nyugtalanságot érzett, akárha láz környékezné. 

Míg Siandra aludt, ő fel-alá járkált a fülledt szobában. Ké¬ 
sőn kelt a hold és sárga csontoké volt a színe, ő pedig há¬ 
borgó bensővel tekintett végig a gyalogúton, s látta, hogy áll 
ott valami, valami jeges fehérség, skarlátszín haját lobogtat¬ 
ja a szél a háta mögött, s hátratartja keskeny, fehér kezét, 
melyen karmokká növekedett a köröm. Nem változott az öl¬ 
tözete; fehér ruhája úgy csüngött a testén, mint egy cafatok¬ 
ban lógó lepel, lábát pedig sebhelyek borították. Felnézett, 
vágyakozó arccal, szemei apró tavacskák voltak: csak az ő 
képe játszott bennük. Kitartó s mindent elsöprő volt a sze¬ 
relme: felfalta volna, ha teheti. Ilyen volt az ő szerelme. 

Alondor térdre borulva imádkozott, de nem jutottak eszé¬ 
be a szavak; csak a nőre tudott gondolni. Érezte, ahogy egy¬ 
re közeledik a sziklás úton, ahogy fehér füstként átlebeg a 
kapuk során a bóbiskoló vagy elmélázó őrszemek között. 
Hallotta hangtalan lépteit a lépcsőkön, s azt is, hogyan tá¬ 
rultak fel csendben az ajtók érintése nyomán. 

Siandra felriadt és felült az ágyban. Nézte a férfi imába 
görnyedt testét, s hallotta, hogyan veszítik erejüket az imák. 

Rémületet érzett: őv an itt. 

Ebben a pillanatban felállt a férfi; végleg elhagyták az 
imák. Hirtelen nem volt semmije, csak az az egyetlen dolog 
létezett a számára, amely húzta, csak húzta maga felé. Meg¬ 
fordult, mint valami gép, s ment át a szobán, ki az ajtón, s 
erősen csillogott a szeme és pír gyúlt az arcán. Ment derű¬ 
sen, sóváran, és tűzforró volt a vére; vágyott és felejtett, ha¬ 
talmába kerítette a fehér asszony igézete, aki lenn várt most 
rá. 

Amikor Alondor a lépcsőhöz ért, Siandra kikelt az ágyból. 
Ha a férfiban tüzelt az élet, ő volt a halála. Felkapta Alondor 
hátrahagyott kardját, és követte, reszketve bár, de puha lép¬ 
tekkel, akár egy macska. 

Ő volt ott a házban: a tengerparti magas torony asszonya. 
A folyosón járt már, s amikor megérezte, hogy férfi elindult 
végre feléje, egészen csendesen megállt. Vadul vert a szí¬ 
ve. A hajához nyúlt, hogy leeressze; amikor érezte, hogy ki¬ 
bomlott már a haja, a karját engedte le helyette. Azt hitte, a 
toronyban van, de ez semmit sem jelentett a számára. Azt 
hitte, az agyagos partokat mosó tenger zúgását hallja; talán 
saját vérének hangja volt az, testének fogyó-növekvő ár¬ 
apályáé. Sirály sikoltott a fülében, pedig csak a lépcső nyi- 
kordult meg a férfi lába alatt. Alondor befordult egy szegle¬ 
ten, s megpillantotta őt. A démonnak úgy emelkedett fel tes¬ 
tében a szíve, mintha annak sem súlya, sem más célja nem 
volna, mint hogy felszálljon benne, akár egy madár. Meleg¬ 
ség és öröm töltötte be üres lényét, s — először, amióta az 
lett, aki — ajkai szétváltak és elmosolyodott. Kitárta a kar¬ 
ját, a férfi pedig elég mohó volt ahhoz, hogy az ölelő karok¬ 
ba boruljon. Mindent elfelejtett. 

De Siandra ott állt szorosan mögötte, kezében a karddal. 
Ő. is tudója volt ősi dolgoknak, ősi eszközöknek, a legősibb 
és legvitathatatlanabb mágiának. S amikor Alondor saját ha¬ 
lála után nyújtotta a kezét, ő közéjük vetette magát. Úgy 
emelte fel a nehéz kardot s úgy sújtott le vele, mintha csak 
egy fűszálat tartana a kezében. Nem tudott semmit Kren- 
nok-dolról és harcosairól s azoknak a férfiaknak a lovagias¬ 
ságáról, akik nem tudnak ártani az olyan lényeknek, akiknek 
keblük és méhük van, s nőnek nevezik magukat. Ő önző, 
óvatlan, szenvedélyes mozdulattal sújtott le mindazért, ami 
drága és becses volt számára. 

Hosszas, fehér fájdalmat, aztán meg hosszas, skarlát¬ 
szín fájdalmat érzett a tengerparti nő. Feje egy pillanat alatt 
lehullt a válláról, de semmit sem jelentett az idő. Korszako¬ 
kon át tartott a haláltusája. Miután elteltek ezek a korok, sü¬ 
keten, némán és vakon feküdt ott, millió részre töredezve. 
Tudta már, mit jelent millió külön részre bomlani, s ugyan¬ 
akkor mégis egynek lenni. 

Siandra elfordult áldozatától, és Alondorhoz lépett, ő pe¬ 
dig belékapaszkodott; felébredt kábulatából. Siandra Golb- 
rant volt abban a pillanatban, a fogadott testvére, aki érin¬ 
tetlenül emelkedett ki a tengerből, zöldarany hárfájával a 
hátán, fekete hajszálak vegyültek a hárfa húrjai közé, ő pe¬ 
dig lesújtott, azzal a csapással, melyre Golbrant soha nem 
is gondolt a toronyban. így nyerte el végül Siandra a férfi 
szerelmét; inkább részévé vált a múltjának, mintsem leszá¬ 
molt volna azzal. 

Míg ők ölelkeztek, a fehér nő úgy esett szét, mint egy vi¬ 
rág szirmai. Felszállt az arcukba fehéren, mint a liszt. Porrá 
lett, ahogyan az ördög boszorkánya ígérte a kék hold fényé¬ 
ben. 

Elporladt egészen. 

Kavargóit, lüktetett a por; saját magába hullott vissza. 
Szemcséi szemcsékké oszlottak, millióiból milliók lettek, s 
újabb milliók. Kisvártatva semmi sem maradt a tündérből, 
se fehérség, se vörösség. 


S ő mégis tudatánál volt. Minden apró atomban az ő csil¬ 
lapíthatatlan éhsége élt tovább. 

Most ide-oda sodorja a szél, terek végtelen változatossá¬ 
ga szippantja magába, s hessenti tova. Ott van mindenhol, 
ott éhezik mindenben. 

Alondorból és Siandrából már rég másfajta por lesz, ami¬ 
kor ő még mindig ott száll majd a világban. Beleszáll a sze¬ 
mekbe, hogy könnyeket fakasszon, bekúszik a gyilkosok 
körme alá, a megtört szívek hasadékaiba, hogy új fájdalom¬ 
mal tetézze a régit. Nincs neve. Ott van minden tettben, min¬ 
den álomban, minden gondolatban. Ő minden és semmi. 
Most is vár, és várakozni fog mindörökké, a világ minden 
egyes pontján. 

Idegenek járnak fel-alá a magas fehér torony lépcsőjén, 
s nem esik bántódásuk. A romokba sirályok költöznek. El¬ 
jön a nap, amikorra minden atomjaivá mállóit kő a tenger 
szürke csillámai közé vándorol a napszítta dűnéken keresz¬ 
tül. Egy napon a sziklák is elomlanak. Utánuk pedig a szá¬ 
razföld. Összezsugorodik és kiszárad majd a tenger, leom¬ 
lik az égbolt, és kialszanak a csillagok. És ő ott marad ab¬ 
ban a végső vagy köztes sötétségben is. Akkor is vár még. 

Szegény. 

Hajdú Gábor fordítása 
Kotonics István rajzai 

MARION ZIMMER BRADLEY 

A hasznavehetet 
len varázsló 


Az Ikernapok világában, a déli Nagy Sós Sivatagtól az 
északi Jeges Hegyekig — senki sem keres fel egy pénzsó- 
vár szolgáltató-varázslót, hacsak nem akar tőle valamit; 
rendszerint azt, hogy segítse ki valami galibából. Sosem for¬ 
dul elő kétszer ugyanaz az eset, de bármiről is legyen szó, 
hogy baj történt, az holtbiztos. 

Lythande, a Mágus kinézett sötét, leomló varázslóköntö¬ 
se kámzsája alól; a kámzsa alatt felcsillant a kék csillag, 
mely Lythande Beavatott Zarándok voltát hirdette; kéken iz¬ 
zó szikrákat bocsátott ki magából, miközben a mágus az 
előtte álló, asztmásán ziháló kövér kis idegent tanul¬ 
mányozta. Ez a kliense vajon miféle bajba keveredett? 

Mint Lythande, ő is a varázslók palástját viselte, aszerint 
a divat szerint, mely a Sós Sivatag menti városokban járta. 
Kissé ijedtnek tűnt, ahogy felnézett a magas Lythandére és 
a kéken fénylő csillagra. Lythande az övébe tűzött ikertőrök¬ 
kel inkább látszott harcosnak, mint varázslónak. 

A kövér férfi lihegett, nyugtalanul izgett-mozgott, végül da¬ 
dogva belekezdett mondandójába. 

— Ha-hatalmas és nemes va-va-varázsló, o-olyan za-za- 
zavarban... 

Lythande nem segített neki, de udvarias figyelemmel te¬ 
kintett le a fontoskodó kis fickó feje búbján éktelenkedő ko¬ 
pasz foltra. Az idegen tovább hebegett: 

— Be kell va-va-vallanom neked, hogy az egyik ve-ve-ve- 
télytársam ell-ellopta a v-va-varázs-pál-pál-pál ... — A da¬ 
dogás teljesen a hatalmába kerítette, végül kibökte,,.pálcá¬ 
mat”, és így folytatta: 

— Az én e-erőm nem alk-alk-alk; nem elég nagy ahhoz, 
hogy vi-vi-visszasze-szerezzem. Mit kívánnál fi-fi-fizetség- 
ként, óh, hatalmas és nemes va-va-va ... — nyelt egyet, az¬ 
tán kivágta magát — mágus? 

A kék csillag mögött Lythande derűsen felvonta ívelt, szín¬ 
telen szemöldökét. 

— Nocsak! Hogy történhetett ez? Nem bűvölted meg a 
pálcádat, hogy rajtad kívül senki ne érhessen hozzá? 

A kis ember maga elé bámult, kényelmetlenül fészkelő- 
dött köpenyében. 

— Mo-mondtam neked, hogy za-za-zavar ... nehéz be¬ 
szélni róla, óh, hatalmas és nemes má-mágus. Fo-fogyasz- 
fogyasz... 


— Röviden szólva — szakította félbe Lythande —, részeg 
voltál, s a bűbáj valahogy nem működött. Nem tudod, ki vit¬ 
te el a pálcát, és miért? 

— Roy-Roygan, a Büszke — felelte a másik, s még hoz¬ 
zátette: — Bosszút akart állni rajtam, mert ágyban ta-ta-ta... 

— Ágyban talált a feleségével? — kérdezte Lythande tö¬ 
kéletes komolysággal, bár aki jobban ismerte a Beavatott 
Zarándokot, felfedezte volna a kajánságot keskeny, aszké- 
tikus szája szögletében. A kis kövér varázsló szerencsétle¬ 
nül bólintott, és a cipője orrát bámulta. 

Lythande végül így szólt érett, közömbös hangján, me¬ 
lyért, még mielőtt sikeres akcióért elnyerte volna a szolgál¬ 
tató-varázsló címet, kiérdemelte a regős nevet. 

— Ez eszembe juttatja a szólást, miszerint azok, akik a 
varázslás mesterségét űzik, ne tartsanak feleséget vagy 
szeretőt. Áruld el nekem, óh, nagy mágus, hálószobák hős 
lovagja, mely névvel illetnek? 

A kis ember teljes hosszában kihúzta magát — majdnem 
Lythande válláig ért — és kinyilvánította: 

— Gandrin-szerte úgy ismernek, Rastafyre, a Hasz- 
Hasz-Hasz... 

— Hasznavehetetlen? — találgatta Lythande komolyan. 

A másik arcán sértődött kifejezés jelent meg, és méltó¬ 
sággal, zengő hangon jelentette ki: 

— Rastafyre, a Haszonlíthatatlan!— Izgalmában a dado¬ 
gásról most selypítésre váltott.. 

— Szórakoztató lenne tudni, hogy jutottál ehhez a név¬ 
hez —jegyezte meg Lythande, s szeme megcsillant a csuk¬ 
lya alatt —, de vidám történeteket hallgatni, bármilyen jól 
múlatja is az időt a Törvény és a Káosz végső összecsapá¬ 
sáig, nem hoz semmit a konyhára. Tehát elvesztetted a va¬ 
rázspálcádat Roygan, a Büszke nevű vetélytársadnál, és 
szolgálataimat kéred a visszaszerzéséhez — jól értettem? 

Rastafyre bólintott, Lythande pedig tovább kérdezett: 

— Milyen fizetséget tudsz felajánlani bűverőm segítségé¬ 
nek ellenében, óh, Rastafyre, te hasz... — Lythande egy pil¬ 
lanatig habozott, aztán rezzenéstelen hangon befejezte — 
haszonlíthatatlan? 

— Ezt az ékkövet. — Rastafyre egy óriási, csillogó rubint 
húzott elő ruhájából; az ékszer vérvörösen csillogott az 
előcsarnok sötétjében. 

Lythande intett neki, hogy tegye el. 

— Ha efféle dolgokat mutogatsz itt, olyan ragadozókkal 
találkozhatsz, akik szemében Roygan, a Büszke sem több 
egy rókakölyöknél. Én nem viselek ékszereket, csak ezt . — 
— Lythande kis mozdulattal a kék csillagra mutatott, mely 
sápadtan fénylett a magas homlok közepén. — Se felesé¬ 
gem, se szeretőm, szívszerelmem nincs, akinek odaajándé¬ 
kozhatnám; csak olyasmit becsülök, amit használni tudok. 
Tartsd meg az ékszereidet azok számára, akik az ilyesmit 
értékelik. 

Pattintott egyet a levegőbe, és hosszú ujjai között három 
rubin jelent meg; színében és ragyogásában mindegyik fe¬ 
lülmúlta Rastafyreét. 

— Ahogy látod, nincs rájuk szükségem. 

— A szokásos árat ajánlottam fel, nehogy zsugorinak 
gondolj — mondta Rastafyre meglepetten, némi kapzsiság¬ 
gal pislogva a Lythande kezében levő rubinokra, melyek egy 
pillanatra felfénylettek, aztán eltűntek. 

— Megeshet, hogy van valami csábítóbb is a számodra. 

Az izgága kis ember elfordult, most ő pattintott ujjaival a 

levegőbe. 

— Száll-Száll-Szállító! — énekelte. 

Óriási, ijesztően elnagyolt körvonalú sötét figura formáló¬ 
dott ki a levegőben, esetlenül a földre pottyant, lábára állt, 
majd tompa puffanások közepette barna bársonyzsákká 
alakult át, melyet karmazsin és aranyszínű mágikus jelek bo¬ 
rítottak. 

— Szelíden! Szelíden, Száll-Száll-Szállító — korholta 
Rastafyre —, különben összetöröd a kincseket, melyeket 
rejtesz, és Lythande joggal nevezhet engem Hasz-Hasz- 
Hasznavehetetlennek! 

— A Szállító hasznosabb, mint te magad, Rastafyre, mi¬ 
ért szidod hát hűséges teremtményedet? 


— Nem Szállító, hanem Száll-Száll-Szállító. Magamtól is 
tudom, hogy hajlok a da-da-dadogásra, hogy nem be-be- 
szélek nagyon jól, ezért jel-jel-jel... ezért adtam neki olyan 
ne-nevet, amit ki-ki-ki tudok mondani. 

Lythande ezúttal felnevetett. — Ezt jól kitaláltad, óh, ha¬ 
talmas és hasonlíthatatlan mágus! 

Ám nevetése elhalt, amint a Száll-Száll-Szállító rejtett zu¬ 
gából Rastafyre ritka szépségű tárgyat húzott elő. 

Egy lant volt, sötét, különleges fából kimunkált, türkiz- és 
gyöngyházszínben ragyogó lant. A húrok ezüstösen csillog¬ 
tak, a hangszer testén pedig drágakövek közé ékelve ott 
fénylett egy ugyanolyan kék csillag, amilyen Lythande hom¬ 
lokát ékítette. 

— Keth-Ketha vérbe borult szemére! 

Lythande hirtelen a semmibe meredt a kis mágus feje fö¬ 
lött, a kék csillag pedig villogni, vadul lángolni kezdett; ám a 
varázsló hangja nyugodt és közömbös maradt, mint mindig. 

— Hol szerezted ezt, Rastafyre? Ismerem ezt a lantot; én 
magam készítettem valakinek, akit valaha szerettem — 
most szellemlanton játszik a Fény udvarában. És egy Be¬ 
avatott Zarándok tulajdona nem vándorol egyik kézből a má¬ 
sikba olyan könnyen, mint Rastafyre, a Hasznavehetetlen 
varázspálcája! 

Rastafyre zsírosán fénylő arcát elfordítva motyogott vala¬ 
mit; képtelen volt szembenézni Lythandéval, a haragvó kék 
izzással, mely része volt az alku titkának. 

— Ami, feltételezem, azt jelenti, hogy szép rendesen el¬ 
loptad egy másik tolvajtól — fűzte tovább a szót Lythande, 
és az izzó harag éppoly gyorsan tűnt el homlokáról, mint 
ahogyan megjelent. 

— Nos, legyen így; felajánlod nekem ezt a lantot varázs¬ 
pálcád visszaszerzésének ellenében? 

A hosszúra nőtt mágus a hangszerért nyúlt, de Rastafy- 
re, meglátva a mohóságot a Beavatott Zarándok szemében, 
maga mögé rejtette a lantot. 

— Először a szolgáltatás, amiért felkerestelek — emlé¬ 
keztette Lythandét. 

A nagy varázsló mintha még inkább felmagasodott volna, 
úgy tűnt, betölti az egész termet. Hangja, bár nem emelte 
fel, óriásdobok erejével visszhangzott a falak között. 

— Nyomorult, hasznavehetetlen féreg, alkudozni mersz 
velem saját tulajdonom fölött? Te bolond, semmiképpen 
sem illet ez meg jobban téged, mint engem — annál is in¬ 
kább, mert ezek az ujjak már isteni dallamokat csaltak elő 
ebből a hangszerből, mielőtt még a te szemed kinyílt azon 
a trágyadombon, ahol megszülettél. Milyen jogon kívánsz 
tőlem érte bármilyen szolgálatot? 

A kopasz kis ember állhatatosan előreszegezte állát. 

— Az egész világ tudja, hogy Lythande a Tö-Tö-Törvény 
szolgája és nem a Káoszé, és egyetlen Tö-Törvényhez hű 
má-má-mágus sem alacsonyítja le ma-magát azzal, hogy 
be-becsapjon egy be-becsületes e-e-embert. Mi több, ez a 
lant m-m-megváltozott azóta, hogy a ke-kezedben ta-ta-tar- 
tottad. íme! 

Rastafyre egy lágy akkordot fogott le a hangszeren, s va¬ 
lami melankolikus dallamot kezdett játszani. Lythande mo¬ 
gorván nézett rá és tiltakozott. 

— Hogy képzeled ...? 

Rastafyre parancsolóan csendet intett. Ahogy a hangok 
ott rezegtek a levegőben, kis forgószél támadt az előcsar¬ 
nokban, s hirtelen a súlyos légben egy asszony jelent meg 
előttük. 

Alacsony és karcsú volt, vállára omló szőke hajjal, Noid- 
han erdejének legfinomabb pókselyméből szőtt palástba 
burkolózva. Sötét pillájú kék szeme mélyen ült gyönyörű ar¬ 
cában;.ám ez az arc szomorú volt, fájdalommal teli. Igéző¬ 
én éneklő hangon szólalt meg: 

— Ki zavarja a megbűvölt álmát? 

— Koira! — kiáltott fel Lythande, s a közömbös hang most 
elcsuklott a fájdalomtól. — Koira ... hogyan ... mi...? 

A szőke asszony megigézetten emelte fel kezét. 

— Nem tudom... 

Aztán mint aki mély álomból ébred, megdörzsölte a sze¬ 
mét, és felkiáltott: 

— Óh, mintha hangot hallottam volna, melyet ismertem 
egykor— Lythande, te vagy az? Te varázsoltál ide engem, 
mert elfordultam tőled valaki másnak a szerelméért? Mit 
akarsz? Nő voltam... 

— Csend — mondta Lythande keményen, s Rastafyre lát¬ 
ta, hogy a mágus ajka fájdalmasan remeg. 

— Ahogy látod — mondta Rastafyre —, ez már nem az a 
lant, amit te ismersz. 

A nő arca szertefoszlott a levegőben, Lythande pedig fe¬ 
szülten ezt suttogta: 

— Hová tűnt? Hozd vissza nekem! 

— Ő most az elvarázsolt lant rabszolgája — felelte Ras¬ 
tafyre, ocsmány lelkesedéssel kuncogva. — Bármilyen szol¬ 
gálatra igénybe vehetem — de hogy ne kínozzam a kényes 
lelkedet, mágus, be kell vallanom, jobban kedvelem az én 
asszonyomat — s itt robusztus körvonalakat rajzolt a leve¬ 
gőbe —, így csak arra kérem, hogy hébe-hóba énekeljen s 
játsszon nekem a lanton; nem tudtad ezt, Lythande? Nem 
te bűvölted bele a lantba, ahogy ő mondta? 

A kámzsa alatt Lythande feje ide-oda mozgott: nemet in¬ 
tett. Arcát nem lehetett látni, s Rastafyre kíváncsi volt, vajon 


ő lesz-e az első, aki a titokzatos Lythandét sírni látja? Soha 
senki nem látta érzelegni, sosem látták továbbá társaság¬ 
ban enni vagy bort inni — elterjedt, hogy talán nem is tud, 
bár a legtöbben arra gondoltak, ez is egyike a különös foga¬ 
dalmaknak, melyek egy Beavatott Zarándok életében elen¬ 
gedhetetlenek. 

Ám a kámzsa alól csak Lythande megfontolt szavai hal¬ 
latszottak: 

— És felajánlod nekem ezt a lantot, ha fellelem és visz- 
szaszolgáltatom a varázspálcádat? 

— Úgy van, óh, nemes Lythande. Mert látom, hogy régó¬ 
ta ismered az elvarázsolt hö-hö-hölgyet, s tied lehet, mint 
rabszolgád, ágyasod — vagy mint bármi, amit akarsz. Nem¬ 
csak a lant ze-ze-zenéjét, ezt is felajánlom neked; ha ismét 
a kezemben tartom a pá-pá-pálcámat. 

A kék csillag felragyogott egy pillanatra, aztán fénye tom¬ 
pa izzássá halványodott, Lythande hangja pedig ismét szá¬ 
raz és közönyös lett. 

— Legyen. Ezért a lantért vállalnám a Hal istennő nyak¬ 
lánca szétszóródott gyöngyeinek felkutatását is, rejtőzze¬ 
nek bár a tenger mélyén! De biztos vagy-e benne, óh, Ras¬ 
tafyre, hogy Roygan, a Büszke kezében van a pálcád? 

— Ni-nincs más ell-ell-ell ... olyan ember, aki gyűlöl en¬ 
gem — felelte a kis varázsló, s Lythande elfojtott vidámsá¬ 
ga újra visszatért egy pillanatra. 

— Szerencsés vagy, óh, Hasz ... — habozás, enyhe mo¬ 
soly — Haszonlíthatatlan. Nos, visszaszerzem a pálcádat, 
és enyém lesz a lant. 

— A lant — és a nő — válaszolta Rastafyre —, de csak 
akkor, h-ha a pá-pá-pálcám újra a ke-ke-kezemben lesz. 

— Ha Roygannál van —jegyezte meg Lythande—, nem 
jelent különösebb nehézséget visszaszerezni egy hasznos 
mágus számára. 

Rastafyre becsomagolta a lantot vastag huzatába, és 
visszadugta a Száll-Száll-Szállító bő ráncai közé. 

—... nevében — mormogott valamit, aztán megdermedt. 

— Nem engedelmeskedik olyan jól a pál-pál-pálcám nél¬ 
kül — morogta. Újra összetette a kezét az egyszerű varázs¬ 
lathoz. — M-m-menj, tüntesd el magad, nevében Indo-do- 
do ..., nevében Indo-do... 

A zsák ugrott egyet, s egyik sarka eltűnt, de a többi ma¬ 
radt, kelletlenül himbálódzott a levegőben. Lythandének va¬ 
lahogy sikerült megfékeznie kirobbanni készülő nevetését, 
de megjegyezte: 

— Engedj engem, ó Hasz ... Haszonlíthatatlan — és vé¬ 
kony, ujjaival leírta a varázsábrát. — Indovicinek, a Hallga¬ 
tagnak a nevében megparancsolom neked, Szállító ... 

— Száll-Száll-Szállító —javította ki Rastafyre; Lythande 
pedig rángatódzó ajakkal megismételte a varázsigét. 

— Indovicinek, a Hallgatagnak a nevében megparancso¬ 
lom neked Száll-Száll-Szállító, hogy menj! 

A zsák lassan halványodni kezdett, körvonalai viliództak, 
nehézkesen a levegőbe emelkedett, s mire elérte a szem- 
magasságot, el is tűnt. 

— Valóban; alku vagy sem — mondta Lythande —, 
vissza kell szereznem a pálcádat, óh, Hasznavehetetlen, 
különben a mágusmesterség kisgyerekek nevetségének 
tárgya lesz a Sós Sivatagtól a Jeges Hegyekig. 

Rastafyre a szemét meresztette, de válasz helyett inkább 
megfordult és elsomfordált; kis barna árnyék követte, a 
Száll-Száll-Szállító nyoma, mely makacsul megtagadta, 
hogy akár látható, akár láthatatlan legyen. Lythande szemé- 

vei kísérte, amíg el nem tűnt, aztán varázsköpenyéből egy 
kis zacskót húzott elő, némi gyógyfüvet rázott ki belőle, gon¬ 
dosan beletömködte egy szűk csőbe, ujjait összecsettintve 
meggyújtotta, s lassan belélegezte a vékony füstcsíkot, 
hogy orrán keresztül kieressze az előcsarnok levegőjébe. 

Roygan, a Büszke nem számított komoly kihívásnak. 
Lythande régről ismerte őt; mikor ez a mágusok közé befu¬ 
rakodotttolvaj először megjelent az életében, Lythandemég 
kezdő varázsló volt, nem gyakorlott az éberségben, és szá¬ 
mos értékes tárgya tűnt el a házból, ahol lakott. Rastafyre 
olyan könnyű zsákmány lehetett, hogy Lythande azon cso¬ 
dálkozott, hogy nem lopta el tőle Roygan a Száll : Száll-Szál- 
lítót, kámzsáját és varázsköpenyét s esetleg még a felső fog¬ 
sorát. Járta egy mondás Gandrinban: ha Roygan, a Büszke 
kezet fog veted, számold meg az ujjaidat, mielőtt eltűnik a 
szemedelől. 

Lythande azonban három városon és a Nagy Sós Sivata¬ 
gon keresztül űzte Roygant, s mikor búvóhelyén rajtaütött, 
varázspálcákat talált, gyűrűket és egy mágikus tőrt. Akkor 
egy gyűrűt Roygan orrába erősített, állandó kötő-varázslás¬ 
sal. 

Viseld ezt, mondta neki, álnokságod emlékeként, és hogy 
a becsületes emberek felismerjenek és elkerüljenek. 
Lythande most lustán arra gondolt, Roygan nyilván talált va¬ 
lakit, aki eltávolította a gyűrűt az orrából. 

Roygan haragszik rám, tűnődött. Vajon Rastafyre, a 
Hasznavehetetlen, a lant meg a többi nem csapda-e, hogy 
segítségével felfedjék a Beavatott Zarándok mágiájának tit¬ 
kát? 

Mert a Kék Csillag minden Beavatottjának ereje egy bizo¬ 
nyos titokban rejlik, melyet más sosem ismerhet meg; az, 
aki ráébred a Beavatott Zarándok titkára, uralkodni tud a Kék 
Csillag minden varázsereje fölött. És Roygan, az ő haragjá¬ 
val ... Nem, Roygan nem ér annyit, hogy aggódjon miatta. 
De , gondolta Lythande, vannak ellenségeim a Beavatott Za¬ 
rándokok között is. Roygan könnyen lehet az eszköze egyi¬ 
küknek. Akárcsak Rastafyre. 

Nem, Roygannak nincs ereje ehhez; ő tolvaj, nem valódi 
mágus, vagy Beavatott. Ami Rastafyrét illeti — Lythande 
hangtalanul nevetett. Ha bárki ezt a hasznavehetetlent bé¬ 
relte fel, ennek a kövér, izgő-mozgó kis mágusnak az ügyet¬ 
lensége bajba keveri a büszkeségét is. Nem kfvánok rosz- 
szabbat ellenségeimnek, mint hogy Rastafyre legyen a ba¬ 
rátjuk. 

És amikor sikeresen elvégzem a feladatot — Lythande 
szótárában nem szerepelt a haszó —, enyém leszKoira és 
a lant. Koira nem fog szeretni, de akárhogy is, enyém lesz, 
s akkor fog énekelni nekem, amikor akarom. 

Ha Lythande ellenségei — és a mágus biztosra vette, 
hogy van belőlük még itt Gandrinban is — megtudták volna, 
hogy Roygan valamiképpen magára vonta egy Beavatott 
Zarándok haragját, nyomban továbbadták volna a történetet 
minden Beavatott Zarándoknak, akivel csak összeakadnak. 
Lythande is alkalmazta a taktikát; egy másik Beavatott Za¬ 
rándok titkának ismerete a legnagyobb védelmet jelentette 
az Ikernapok alatt. 

Ami a Napokat illeti — Lythande egy pillantást vetett az 
égre —, közelgett az Első Naplemente; a Keth vörösen és 
komoran izzott a horizonton, mögötte Reth mint égő, véres 
szem, egy-két órával lemaradva. A fenébe is, ezen az éjsza¬ 
kán megint sokáig tart majd a sötétség. Lythande mozdulat¬ 
lanná dermedt, töprengett; de hát a sötétség is hajthat hasz¬ 
not. 

Először is meg kell határoznia, hogy a Régi Gandrin me¬ 
lyik részén, a csavargók és csalók e városának melyik szeg¬ 
letében, melyik sikátorában rejtőzhet Roygan. 

Volt-e olyan a Kék Csillag Beavatottjai között, aki tudott 
kettejük viszályáról? Lythande úgy vélte, nem. Egyedül vol¬ 
tak, amikor a dolog megtörtént, és Roygan aligha dicseke¬ 
dett vele; nem vitás, hogy a csirkefogó azt állította, az orr¬ 
karika a legújabb divat. Ennélfogva a Mágia Nagy Törvé¬ 
nye, a Rezonancia Törvénye szerint még mindig magához 
köti Roygant; ha a gyűrű, ami az övé volt, most is Roygan 
orrában van, olyan csalhatatlanul hozzávezeti őt, mint 
ahogy a galamb talál vissza fészkére. 

Nem volt vesztegetni való idő: nehezebb Roygan, a Tol¬ 
vaj búvóhelyét teljes sötétségben felkutatni, és a vörös Keth 
már alászállt a világ peremén. Meddig lobog az időgyertya; 
segít-e a sötétség Roygannak elrejtőzni a Régi Gandrin ko¬ 
mor, holdfény nélküli utcáin? 

A Beavatott Zarándoknak nincs szüksége pálcára a va¬ 
rázsláshoz. Lythande felemelte egyik finom rajzú kezét, s 
különös védő mozdulatokat tett vele. Sötétség áradt az uj- 
jai közül, fátylával betakarva a mágust; de a varázskörben 
keresztbe tett lábbal ott ült Lythande, hideg, árnyéktalan 
fénnyel megvilágítva. 

Egyik kezét a kör széle felé nyújtva ezt suttogta: 

— Lythande gyűrűje, gyűrű, mely egykor az ujjamra simul¬ 
tál, csatlakozz nővéredhez. 

A Lythande ujján levő gyűrű lassan izzani kezdett, belső 
sugárzással. Mellette a különös fényben egy másik gyűrű 
jelent meg; formátlanul és súlytalanul lebegett a levegőben. 
És e szellemgyűrű körül egy sápadt arc kezdett körvonala¬ 
zódni; először a horgas sasorr, aztán a törött fogak, mint csil¬ 
logó fémmel rögzített agyarak, majd az egymáshoz közel ál¬ 
ló, sötét pillájú két szem — Roygan, a Büszke arca. 

Nem volt benn a bűvös fénykörben. Lythande tudta ezt. 
Valójában a kör tükörként verte vissza a tolvaj arcvonásait, 
s egy parancsoló kézmozdulatra fókusza elmozdult, hogy 
egy kincsekkel (Roygan akcióinak gyümölcseivel) megra¬ 
kott szoba képét közvetítse. Szarka Roygan! Kincseivel nem 
a gazdagság volt a célja — éppúgy, mint Lythande, ő is ké¬ 
pes lett volna pusztán az akaratával ékszereket teremteni 
—, hanem, hogy más mágusok fölött uralkodjon! És így, 
hogy a tárgyak kapcsolata megmaradt eredeti tulajdonosa¬ 
ikkal, Roygan is ki volt szolgáltatva Lythandének. 

Ha Rastafyre csak félennyire tehetségtelen varázsló — 
ahogy csak rágondolt erre a köpcös kis kontárra, Lythandé¬ 
nek gúnyos mosoly jelent meg az ajkán —, tudott volna er¬ 
ről a kötésről, és maga nyomozta volna ki a büszke Roy¬ 
gant. Hiszen a varázsló pálcája különleges dolog: nagyon is 
valóságos értelemben magaa varázsló, mivel igazi erejéből 
és érzékeiből kell ezt-azt belehelyeznie. Ahogy a Kék Csil¬ 
lag bizonyos értelemben Lythande érzelemvilágát jelenítet¬ 
te meg — kéken lángolt, mikor gazdája dühös vagy izgatott 
volt —, úgy a pálca is azoknak a férfimágusoknak a kezé¬ 
ben, akik használták, gyakran legkedvesebb képességüket 
hordozta magában. Lythande ismét gúnyos mosolyra húzta 
száját; semmi hálószobái mutatvány, semmi csábítás a má¬ 
gusfeleségek vagy -lányok körében, amíg a varázspálca 
nincs újra a kézben! 

Talán a köz jótevőjének kellene lennem, és sosem kéne 
visszaszereznem azt, amit Rastafyre olyan fontosnak ftéí 
ígymegvédhetném mesterkedéseitől kollégáim feleségétIS 
bár a gondolat csábította, Lythande azért tudta, hogy Ras- 
tafyrének vissza kell kapnia pálcáját, az erővel együtt; hasz- 

nálja azt jóra vagy rosszra. Mert a Törvény mindig harcol a 
Káosz ellen, és egyetlen emberi lélek sem veheti el a má¬ 
siknak semmilyen részét; ez volt az Alaptörvény, melyet 
Gandrin Istenei felállítottak, s melyet minden Isten képviselt; 
hogy az élet maga az Ikernapok világában és mindenütt, 
amíg az Örökkévalóság utolsó csillaga el nem lobban, elvá¬ 
laszthatatlan része a Nagy Harcnak. És Lythandét a Kék 
Csillagon keresztül feleskették a Törvény szolgájának. Ha 
megfosztaná Rastafyrét hatalmának egy részétől, mellyel a 
jót vagy a gonoszt választhatja, az alapvető igazságot ven¬ 
né semmibe, az ő Törvény előtti fogadalmát tenné Rastafy- 
re saját választásának helyébe, s ez önmagában a Káosz¬ 
hoz vezetne. 

És akkor Lythande karmája örökké felelős lenne fíastafy- 
re választásaiért. A Kék Csillag őrzői legyenek a tanúim, 
hogy nem akarom ezt a hatalmat, elég a saját karmámat vi¬ 
selnem! Elég erőt hoztam mozgásba, s minden hatását lát¬ 
nom kell... kitartva egészen az Utolsó Csatáig! 

Roygan arca a gyűrűvel az orrában még ott lebegett a le¬ 
vegőben, körülötte kincsesszobájának képe. De bármeny¬ 
nyire is próbálta, a Beavatott Zarándok nem tudta annyira 
élesíteni a fókuszt, hogy felfedezhette volna Rastafyre pál¬ 
cáját a kincsek között. Egy varázsmozdulattal még jobban 
kiterjesztette hát a kört, hogy az utcát is magába foglalja, 
melyben Roygan pincéje vagy raktára megbújt. A kör egyre 
nagyobb és nagyobb lett, míg végre megjelent egy ismert 
városrészlet: a Hableányok Szökőkútja a Hét Vitorlakészítő 
utcájában. Nyilvánvalóan innen kiindulva kell megkeresni 
Roygan, a Tolvaj kincsestárát. 

És Rastafyre egy kalandért Roygan feleségével kockára 
tette varázspálcáját. Igen, gondolta Lythande, jól választot¬ 
tam meg az alapelvemet: egy mágusnak ne legyen felesé¬ 
ge vagy kedvese ... elöntötte a keserűség, amitől pislákolni 
kezdett a Kék Csillag. De mit meg nem teszek Koira puszta 
képmásáért vagy árnyékáért! Honnan tudta ezt Rastafyre ? 

Mert azokban a napokban, mikor Lythande és Koira 
együtt játszottak a lanton távoli otthonuk udvarában, mind¬ 
ketten fiatalok voltak, és a Kék Csillag árnya, vagy Lythan¬ 
de vágya a mágia vagy a rejtett Hely után, mely nem lehet 
a Beavatott Zarándokoké, még nem állt közéjük. Lythandé- 
nek pedig más neve volt. 

És bár Koira vagy az árnya ismer engem, mégis azzal a 
névvel illetett, melyet most viselek. Miért nem hívott... és az¬ 
tán óriási, majdnem fizikai erőfeszítéssel, mely megizzasz¬ 
totta homlokát a Kék Csillag alatt, Lythande elszakadt a 
múlttól; a Beavatott edzett fegyelmével még a régi név em¬ 
lékét is eltűntette. 

Én Lythande vagyok. Az, aki voltam, mikor azt a nevet vi¬ 
seltem, halott, vagy a felejtés pokoltornácán bolyong. Egy 
újabb mozdulattal eloszlatta a fény varázskörét, s ismét a 
Régi Gandrin utcáin állt, melyek fölött most már Reth is ve¬ 
szélyesen megközelítette a horizontot. 

Lythande elindult a Hét Vitorlakészítő utcája felé. Mindig 
az árnyékban maradt, mely elrejtette sötét varázslóköpe¬ 
nyét, oly zajtalanul mozgott, mint a szél lehelete vagy a 
macska árnyéka, a Beavatott Zarándok átvágott egy tucat 
utcán; nem sokat törődött lakóikkal. A férfiak a tavernákban 
és a macskaköves utcákon civakodtak; a kereskedők min¬ 
dent árultak, késtől kezdve nőkig; a piszkos és félmeztelen 
gyerekek á maguk illetlen játékait játszották, hordók és sze¬ 
kerek fölött ugráltak át, az ártatlanság felszabadultságával 

és bolondságával üvöltözve. Mágikus küldetésének tudatá¬ 
ban Lythande alig látta, hallotta őket. 

A Hableányok Szökőkútjánál fél tucat asszony — bő kö¬ 
penyben, mely még a legcsúnyábbat is rejtélyessé és csá¬ 
bítóvá teszi — merte a vizet a bugyborékoló forrásból; cse¬ 
vegtek, csiviteltek, mint a madarak. Lythande különös, fájó 
szomorúsággal figyelte őket. Meg kellett volna várni, míg el¬ 
tűnnek, mert jobb, ha nem pletykálkodnak egy Beavatott Za¬ 
rándok jövés-menéséről; Reth azonban veszélyesen közel 
volt a horizonthoz, s Lythande — ahogy valamilyen módon 
minden mágus — megérezte a fenyegetést: még őneki sem 
tanácsos éjszakalámadni Roygan, a Büszke szálláshelyé¬ 
re. 

Gyerekeiket megragadva, dünnyögve oszoltak szét az 
asszonyok, amint Lythande zajtalanul megjelent a semmi¬ 
ből a tér szélén. Az egyik gyerek vihogva egy kő hableány¬ 
ba kapaszkodott; anyja, aki Lythande szemében maga sem 
volt sokkal nagyobb egy gyereknél, lefejtette róla, s közben 
megpróbálta eltakarni a Gonosz Szem elől — de nem sike¬ 
rült neki teljesen. Lythande elállta útját, amint a többiekhez 
igyekezett. 

— Azt hiszed, asszonyom, hogy megátkozlak téged vagy 
a gyerekedet? 

A nő a földet nézte, szandálos lábával a macskaköveket 
rugdosta, keze, mellyel a gyereket melléhez szorította, az 
ujjbütykökig belefehéredett a félelembe. Lythande felsóhaj¬ 
tott: miért csináltam ezt?k sóhajra az asszony felnézett, s 
gyors, szúrós pillantást vetett a varázslóra, mielőtt, mint egy 
madár, elfordította volna a fejét. 

— Keth vérbe borult szeme legyen a tanúm, hogy semmi 
rosszat nem kívánok neked vagy a gyermekednek, és meg¬ 
áldanálak benneteket, ha ismernék egyetlen áldást is — 
mondta végül Lythande, s eltűnt az árnyékban. A nő össze¬ 
szedte bátorságát, és átsietett az utcán, melléhez szorítva 
gyereke piszkos fejecskéjét. 

A találkozás keserű szájízt hagyott Lythandében, de vas¬ 
fegyelemmel elűzte magától a rossz érzést, hogy talán majd 
elővegye, megvizsgálja, mikor az Idő már csillapította a ke¬ 
serűséget. 

— Gyűrű, Roygan gyűrűjének testvére, mutasd meg ne¬ 
kem, hol keressem Roygan, a Tolvaj orrában levő gyűrűt! 

Az egyik árnyékba borult épület a tér szélén mintha elhal¬ 
ványultvolna a múló napnyugtában; falain keresztül Lythan¬ 
de szobákat, falakat, árnyékokat látott; egy fátyol nélküli nő 
mozgó árnyát, csinos, kerek testű kis teremtést, alacsony 
homlokába hulló hajfürtökkel, gödröcskével az álián, nagy, 
sötét pillájú szemekkel. Ez hát az a nő, akiért Rastafyre, a 
Hasznavehetetlen kockára tette varázspálcáját és -erejét, 
és kihívta maga ellen Roygan bosszúját. 

Gúnyolhatom az ízlését azért, mert ez az út előttem zár¬ 
va van? 

Mégis: őrültség a szerelem és a hatalom közül a hamis 
pénzt választani, mellyel ez az asszony fizetni tud. Mert 
ahogy a falak felé közeledett, melyek varázserejének hatá¬ 
sára áttetszővé váltak, a Beavatott Zarándok a felszínes, 
fantázia nélküli flörtölés mögé láthatott, egészen a nő lelké¬ 
nek legmélyén lakozó önzésig és kapzsiságig; érezte ra¬ 
gaszkodását a kincsekhez, nem azok szépsége, hanem a 
bennük rejlő hatalom miatt. Rastafyre nem látott bele ilyen 
mélyen. A vágy vakította el, vagy ez is csak bizonyság arra 
a névre, amit Lythande adott neki? Hasznavehetetlen? 




A HASZNAVEHETETLEN VARÁZSLÓ = 

Egy mozdulatával Lythande eloszlatta a varázslátást; már 
nem volt rá szüksége, de sietnie kellett— Reth narancsszín 
karimája a világ nyugati végének szélét simogatta. De még 
így is bent és kint lehetek, mielőtt a fény teljesen kihuny, gon¬ 
dolta, és sötétséget, mint még jobban rejtő varázsköpenyt 
kerítve maga köré, keresztüllépett a kőfalon. Szemcsésnek 
érezte; mintha kukoricán lépdelne, de ez volt benne minden 
rossz. Mégis felgyorsított, nekifelszült a fal ellenállásának; 
a Beavatott Zarándokok külső udvaraiban, ahol művé¬ 
szetüket tanulták, rémtörténet járta a Kék Csillag egy Be¬ 
avatottjáról, aki félúton egy falon keresztül elvesztette a bá¬ 
torságát, és bentragadt; fél testét fogva tartotta a kő, s míg 
meg nem halt, ott üvöltözött fájdalmában... Lythande gyűlöl¬ 
te ezt a kockázatot a falon átjárással, általában a zajtalan 
besurranásra, zárakkal szemben alkalmazott varázslatokra 
bízta magát. De most még arra sem volt idő, hogy megke¬ 
resse a zárakat, nemhogy mágiájával kitapogassa szerke¬ 
zetüket, elfordítsa a peckeket. Mikor egész teste bent volt 
az árnyékos szobában, megkönnyebbülten sóhajtott fel. 
Még az átható pókhálószagot is jobban elviselte a fal tapin¬ 
tásánál, s elhatározta, távozni az ajtón keresztül fog. 

Itt, Roygan kincseskamrájának nyomasztó sötétjében a 
Kék Csillag fénye jó szolgálatot fog tenni; Lythande érezte 
a különös bizsergést, ahogy izzani kezdett... kék fény hasí¬ 
tott keresztül a feketeségen, s ebben a lidérces megvilágí¬ 
tásban a Beavatott Zarándok nagy ládák, hanyagul egymás¬ 
ra hányt ékszerek, lezárt dobozok körvonalait vette ki ... a 
lopott kincsek eme összevisszaságában, Roygan mohósá¬ 
gának szarkamód összehordott birodalmában ugyan hol ta¬ 
lálja Rastafyre pálcáját? Lythande eltöprengve állt meg egy 
nagy ékszerhalomnál, melyből rubinok ragyogtak ki, mint 
Keth sugarai napnyugtakor, zafírok verték vissza szédítően 
a Kék Csillag fényét, egy csodálatos gyémánt nyaklánc he¬ 
vert csillagképként egy hatalmas ékkő sarkcsillaga körül. 
Lythande igazat mondott Rastafyrének; az ékszerek nem 
csábították, egy pillanatig mégis szomorúan gondolt a nők¬ 
re, kiknek nyakát, karcsú karját, kecses ujját ékesítette mind¬ 
ez; miért kéne Roygannak hasznot húzni az ő nagy veszte¬ 
ségükből, ha nekik szükségük van ezekre a játékokra és 
csecsebecsékre, hogy kiemeljék szépségüket. Lythande 
habozott, mérlegelt. Létezett egy varázsige, mely a Rezo- 

nancia Törvényét érvényre juttatva az összes ékszert 
visszarepítené jogos tulajdonosához. 

Viszont miért kéne Lythandének kezébe vennie ezeknek 
az ismeretlen nőknek az életét, nőkét, kiket sosem látott, so¬ 
sem ismert. Ha nem a sorsukban lett volna megírva, hogy 
ékszereik egy ügyes tolvaj kezébe vándoroljanak, Roygan 
ugyan hiába csináltatta volna meg kincsesládikáit. 

Azonfelül, miért avatkozom bele mágiámmal fíastafyre 
sorsába, aki elvesztette pálcáját, mert nem tudta elfojtani vá¬ 
gyát Roygan felesége iránt? Nem tanítaná a pálcának és 
férfiasságának elvesztése tiszteletre az önmegtartóztatás¬ 
sal szemben? Nem tartana sokáig, csak addig, amíg sike¬ 
rülne neki egy új pálcát fabrikálnia, s felszentelnie az Erő¬ 
vel... 

De Lythande Beavatott Zarándokként adta szavát: a Kék 
Csillag becsülete az ígéret teljesítését kívánta. Felesküdvén 
a Törvényre Lythandénak kötelessége volt megbüntetni egy 
tolvajt, annál is inkább, mert Roygan nem őtőle rabolt, aki 
meg tudja védeni magát, hanem a kiszolgáltatott Rastafyré- 
től... és ha felesége nem találta őt elégnek, akkor ez is Roy¬ 
gan sorsához tartozik. Megborzongva kissé a raktár sötét¬ 
jében, Lythande elsuttogta a varázsigét, mely megnyitotta a 
dobozok falát a Látás előtt. Ennél a boszorkányfénynél vizs¬ 
gálta át a dobozok tartalmát, hogy semmi olyanra ne akad¬ 
jon, amely a legcsekélyebb mértékben is emlékeztetne Ras¬ 
tafyre pálcájára. 

És odakint gyorsan halványult a fény, melynek tűntével a 
mágikus erő elveszik... 

És mintha a gondolat hozta volna oda, hirtelen ott volt, bár 
Lythande egyetlen ajtót sem látott a kamra falain; hatalmas 
szürke árnyék, a mágus torka felé hajolva. Lythande meg¬ 
perdült, kirántotta jobb oldali tőrét, és keményen belevágta 
a vérfarkas torkába. 

Úgy hatolt keresztül rajta, mint a levegőn. Tehát nem iga¬ 
zi vadállat, hanem varázsolt... Lythande elejtette a jobbke¬ 
zes tőrt, és a másik, a balkezes után kapott, mellyel a má¬ 
gia erői és szörnyei ellen küzdhetett. Ám késlekedése kis hí¬ 
ján végzetesnek bizonyult; a vérfarkas fogai tüzes tűkként 
mélyedtek jobb karjába. A varázsló hangtalanul küzdött, 
nem zihált, még csak nem is lélegzett. Lythande előreszúrt 
a balkezes tőrrel, de nem érte el a szívet; aztán a szörny hát- 
borzongató súlyával ránehezedett, a földre szorította. Az el¬ 
varázsolt lény tűfogai most Lythande vállát borították égő 
fájdalomba, majd térdét, melyet felhúzott, hogy torkát véd¬ 
je a szörnyetegtől. Lythande tudta, hogy ha a tüzes fogak 
csak egyszer is megérintik torkát, életének fonala megsza¬ 
kad.Lassan,fájdalmasan,újraésújraelőreszúrvasikerültvisz- 
szaszorítania a vadállatot, miközben harapás harapás után 
érte a kegyetlen lángfogaktól; a vérfarkas parázsló szeme 
felszikrázott a Kék Csillag fényével találkozva, mely egyre 
halványabb, reszketegebb lett, ahogy Lythande gyengült. 

Eljöttem ide, hogy meghaljak, hogy egy farkas bendőjé- 
ben végezzem, aki még csak nem is igazi, hanem szellem, 
akit egy tolvaj teremtett, visszaélve a kezébe került varázse¬ 
rővel? 

A gondolat őrült erőfeszítésre késztette a mágust, egyre 
mélyebbre döfte tőrét a szörny vállába; a szívét kereste. A 
varázslat minden erejével, kétségbeesésének minden el¬ 
szántságával küzdött, karja nem természetes húson és 
csonton hatolt keresztül, a tüdőben járt, s megtalálta a lény 
szívének közepét ...a farkas lángoló lehelete füstölni kezdett 
és kihunyt. Lythande visszahúzta tőrt szorító kezét; iszamós 
volt az elvarázsolt vértől. A vadállat hátborzangató csönd- 

ben vonaglott a padlón, aztán összerándulva kiadta mági¬ 
kus páráját: füstpamacsokká oszlott. Végül csak egy kupac 
hamu maradt belőle, mint égett vér, a kincsesszoba padló¬ 
ján. 

Lythande hevesen zihálva megtörölte varázstőrét, visz- 
szadugta tokjába, aztán keresni kezdte a jobbkezest. Bal 
keze is csupa nyálka volt — a dühtől füstölögve beletörölte 
egy értékes bársonytakaróba; ami Roygané, legyen Royga- 
né! Amint a tőr a tokjába került, Lythande kétségbeesetten 
újra Rastafyre pálcájának keresésébe fogott. Nem képzel¬ 
hette, hogy sok ideje van. Még ha a feleségével szórakozik 
is Roygan, most, hogy Rastafyre ereje elszállt teljesen bir¬ 
tokba véve őt, nem marad vele örökké. És a varázserejével 
létrehozott vérfarkas pusztulását tudatja vele potenciájának 
csökkenése — ez riasztani fogja, és be fog rontani a kin¬ 
cseskamrába. 

Az egyik doboz tetején keresztül a varázsfényben, mely 
csak a mágikus Erővel bíró tárgyakat tapogatta ki, Lythan¬ 
de egy hosszú, keskeny formát látott meg; izzása keresztül¬ 
hatolt a burkoló selymen, jelezve varázstulajdonságát. En¬ 
nek kell Rastafyre pálcájának lenni, hacsak Roygannak 
nincs egész gyűjteménye ilyesmiből; s az a fajta ügyetlen¬ 
ség, mely lehetővé tette a Tolvaj számára, hogy megszerez¬ 
ze a pálcát, nem mindennapos a mágusok körében — hála 
Keth mindent látó szemének! 

Lythande a zárral bajlódott. Most, hogy a küzdelem okoz¬ 
ta sokk elmúlt, a varázsló úgy érezte, mintha válla és karja 
félig leégett volna ott, ahol a megbűvölt fogak belemélyed¬ 
tek. Talán rosszabb is, mint az égési seb, hiszen a bevett 
gyógymódok nem segítenek rajta! Le akarta tépni köpönye¬ 
gének megszaggatott részét, de jó oka volt rá, hogy ne te¬ 
gye ezt ellensége erődjében! Összébb húzta palástjának re- 
dőit, sérült kezével pedig a zárat próbálgatta. A Beavatott 
Zarándok nagyon erős volt; sok más mágustól eltérően, akik 
csak varázserejükre támaszkodtak, elkerülvén a fizikai erő¬ 
feszítéseket, Lythande gyalog járta a fő- és mellékutakat az 
Ikernapok fénye alatt. Vékony, de izmos karjában, arisztok¬ 
ratikus kezében ott rejlett a tőrök ereje, melyeket forgatott. 
Néhány pillanat múlva felpattant a láda egyik sarokvasa, ak¬ 
kora robajjal, mintha petárda robbant volna ... ezt még Roy¬ 
gannak is meg kellett hallania felesége szobájában! Jöhet a 
másik pánt. Sérült keze egyre jobban fájt; előhúzta a jobb¬ 
kezes tőrt, azt, amelyiket valós tárgyakkal szemben lehetett 
alkalmazni. A félelmetes csendben megpróbálta a pánt alá 
csúsztatni, s felfeszíteni azt. Nem járt sikerrel. Lehet, hogy 
ez az átkozott ládika varázserővel van lezárva? Nem; külön¬ 
ben nem tudta volna kézzel eltávolítani az első pántot. Fel¬ 
hólyagzott kezéből vér csepegett a második zárra, mielőtt 
az engedett volna. Lythande benyúlt a ládába, de úgy kap¬ 
ta vissza karját, mintha a vérfarkas fogai közé került volna. 
Dühében és fájdalmában üvöltve belehasított a ládába a bal¬ 
kezes tőrrel; halk, kísérteties sikoltást hallott, s valami öcs-, 
mány, ijesztő és csak félig látható teremtmény tekergőzött 
haláltusájában a láda mélyén. De Lythande már diadalma¬ 
san kezében tartotta Rastafyre pálcáját. 

A fájdalomtól fel-felnyögve letépte a védőanyagot a va¬ 
rázseszközről. Keskeny arca undorodó grimaszba torzult, 
ahogy meglátta a pálca formáját s fallikus faragását, de hát 
ez, végül is, nyilvánvaló volt — Rastafyre a férfiasságával 
fegyverezte fel a pálcát. Akárhogy is, ez az ő problémája; 
nem Lythande feladata, hogy diszkrécióra vagy modorra ta¬ 
nítson más mágusokat. Megkötötték az üzletet — a szolgá¬ 
latot el kell végezni. 

Sietősen visszatekerve a védőanyagot — könnyebb volt 
így kézben tartania a gusztustalan tárgyat, melyre ránézni 
sem bírt — Lythande a kijutás problémájával kezdett foglal¬ 
kozni. Nem a falon keresztül. Mostanra már biztos sötét van 
odakint, s bár az ablak nélküli kincsesszobában alig lehetett 
tájékozódni, biztos volt benne, hogy van valahol egy ajtó. 

Lythande nem hallott semmit, ám a varázsfény hirtelen 
fellobbant, s Roygan, a Büszke ott állt a szoba közepén. 

— Úgy, szóval Lythande, a Mágus, egyben Lythande, a 
Tolvaj is! Nos, hogy tetszik ez az üzletág a Mágusnak? 

Tehát csapda. Lythande érett, közömbös hangja ennek 
ellenére nyugodt maradt. 

— Meg van írva: a tolvajtól végül mindent ellopnak. Az or¬ 
rodban levő gyűrűre, Roygan, tudod te, hogy miről beszé¬ 
lek. 

Dühtől elfúló artikulálatlan kiáltással Roygan Lythandére 
vetette magát. A mágus félrelépett, a tolvaj nekiesett egy lá¬ 
dának, s fájdalmában felüvöltött, ahogy térde annak vasalt 
szélével ütődött. Megperdült, ám Lythande már tőrrel a ke¬ 
zében fogadta. 

— Lythande gyűrűje, Roygan szégyenének gyűrűje, forrj 
hozzá ehhez — mormogta a varázsló, és a tőr a tolvaj felé 
repült. Roygan rémülten nyögött fel, ahogy a gyűrű köré forr¬ 
va arcának szegeződött. 

— Jaj, jaj, vedd le, te átkozott, hogy verjen meg Gandrin 
minden istene és istennője, különben ... 

— Különben, mR — érdeklődött Lythande, hűvös mo¬ 
sollyal figyelve, hogy a tőr, megkerülve Roygan orrát, moz¬ 
díthatatlan mágnesként hozzátapadt fogai fémtöméseihez. 
A tolvaj kísérteties kiáltással Lythandére rontott; a szájába 
szoruló tőr miatt nem tudott szavakat formálni. Lythande ne¬ 
vetett, könnyedén ellépett Roygan kinyúló keze elől, ám a 
tolvaj arca hirtelen diadallal ragyogott fel. 

— Hohó — motyogta a tőr éle fölött —, most megérintet¬ 
tem Lythandét, és ismerem a titkát... Lythande, Beavatott 
Zarándok, a Kék Csillag felkentje, te ... ój, jaj Jaj! 

Roygan rettenetes sikoltással a padlóra zuhant, nem 
hagyta el több szó az ajkát, ahogy a tőr mélyebbre hatolt a 
szájába; vér buggyant ki torkából, s a következő pillanatban 
Lythande másik tőre átütötte a szívét, kegyelemmel véget 
vetve agóniájának. 

Lythande lehajolt, kihúzta a tőrt a csirkefogó szívéből. A 
Kék Csillag varázserővel ragyogott fel, s Lythande a másik 
tőrért nyúlt, mely átvágta Roygan ajkát, nyelvét és torkát. 
Valami varázsigét dünnyögött, s a tőr visszanyerte eredeti 
formáját; keze alatt kiegyenesedett a fém. Lassan, nagyo¬ 
kat sóhajtva, a mágus mindkét fegyvert visszadugta tokjá¬ 
ba. 

Nem akartam megölni. De túl jól tudom, mi lett volna a kö¬ 
vetkező szava: s egy Beavatott Zarándok bűvereje megszű¬ 
nik, ha a Titkot kimondják. Nem hagyhattam életben, ha e 
titkot ismeri. Miért sajnálta őt ennyire? Roygan nem az első 
volt, akit megölt, hogy megőrizze a Titkot, melynek kimon¬ 
dásától csak egy hajszál választotta el a tolvaj megcsonkí¬ 
tott nyelvét: Lythande, te nő vagy. 

Nő. Egy nő, aki büszkeségből álarcban behatolt a Beava¬ 
tott Zarándokok udvarába, s mikor már szemöldöke fölött 
volt a Kék Csillag, magára vette a Titok büntetését és jutal¬ 
mát, a Titokét, melyet oly jól őrzött, hogy még a Nagy Be¬ 
avatottat is becsapta a Kék Csillag Templomában. 

A Titkod így örökkévaló tegyen, ám ha egy nap valamely 
férfi rajtam kívül hangosan kimondja azt, hatalmad megszű¬ 
nik. Attól fogva örökké sújtson Titkod, melyet te magad vá¬ 


lasztottál, és légy minden férfi szemében az, aminek előt¬ 
tünk vallottad magad. 

Lythande keserűen varázsköpenye redői közé csúsztatta 
Rastafyre pálcáját. Most már ráér kijáratot találni. A zárak 
engedtek a bűverő érintésének, de mielőtt elhagyta volna a 
kamrát, Lythande elmorogta a varázsigét, mely visszarepíti 
az ékszereket tulajdonosaiknak. 

Apró győzelem a Törvény oldalán. És Roygan, a Tolvaj 
csak azt kapta, amit megérdemelt. 

A halványuló fénybe kilépve Lythande hunyorgott. Órák¬ 
nak tűnt a néma küzdelem a kincseskamra sötétjében. Ám 
a nap még mindig az égbolton időzött; a szökőkútnál egy 
kisgyerek játszott, lábával pancsolva a vízben. Pirospozs¬ 
gás fiatalasszony tűnt fel, vidáman leszidta csemetéjét, 
majd betuszkolta őt egy közeli házba. Nevetésüket hallva 
Lythande felsóhajtott. Ezer év, ezer emlék választotta el őt 
ettől az asszonytól és gyermekétől. 

Nem szerethetsz férfit, mert Titkod kitudódik. Nem szeret¬ 
hetsz nőt, mert ellenségeid megkörnyékeznék, hogy kitud¬ 
ják Titkod. 

És olyanokért, mint Rastafyre, újra és újra megkockáztat¬ 
ja a leleplezést, hatalmának elvesztését. Miért? 

Mert meg kell tennem. Nincs más válasz, csak ez; egy Be¬ 
avatott Zarándok esküje a Törvény mellett, a Káosszal 
szemben. Rastafyrének vissza kell kapnia pálcáját. Arra 
nincs törvény, hogy minden varázslónak hibátlannak kell 
lennie. 

Kezét ráhelyezte a pálcára, úgy, hogy alig érintse, úgy, 
hogy bensőjében ne ránduljon össze valami. 

— Vigyél uradhoz — mormolta. 

Lythande egy kocsmában talált rá Rastafyrére — s mivel 
semmi kedve nem volt nyilvános beszélgetésbe elegyedni 
az Erőről, hátraintette őt. A tömzsi mágus félelemmel és tisz¬ 
telettel bámult fel a Kék Csillagra. 

— Megvan? Máris? 

Lythande hang nélkül előrenyújtotta a becsomagolt pál¬ 
cát. Ahogy megérintette, Rastafyre mintha megnőtt volna, 
csinosabb lett, kevésbé köpcös; még arca is az erő és a fér¬ 
fiasság némi jelét mutatta. 

— És most a fizetségem — emlékeztette Lythande. 

Barátságtalan morgás volt a válasz. 

— Honnan tudjam, hogy Roygan, a Büszke nem vesz 
űzőbe? 

— Nem tudom — felelte Lythande nyugodtan —, van-e 
olyan nagy a varázserőd, óh, Rastafyre, a Haszonlíthatat- 
lan, hogy feltámassza a holtakat? 

— Te ... meg-meg-meg ... ő halott? 

— Ott fekszik, ahol csalfasággal szerzett kincsei rejtőz¬ 
tek, orrában Lythande gyűrűjével. Mostantól kezdve próbáld 
megőrizni varázspálcád erejét más férfiak feleségétől. 

Rastafyre kuncogni kezdett. 

— De m-m-mi mást tehetnék az e-erőmmel? 

Lythande elfintorodott. 

— Koira lantját — mondta —, vagy odakerülsz, ahol Roy¬ 
gan fekszik. 

Rastafyre, a Hasonlíthatatlan felemelte a kezét. 

— Száll-Száll-Szállító — énekelte, s a bársonyzsák feltűnt 
a szoba homályában, majd beleolvadt a levegőbe; körvona¬ 
lai hol kirajzolódtak, hol eltűntek, magukkal ragadva még 
Rastafyre kotorászó kezét is. 

— Átkozott Száll-Száll-Szállító! Gyere, vagy menj el, de 
ne pislákolj így! Maradj! Maradj, azt mondtam! 

Mintha egy játékos kölyökkutyához beszélne, gondolta 
Lythande. 

Végre, mikor sikerült teljesen megjelenítenie, Rastafyre 
előhúzta belőle a lantot. 

s 

Lythande ünnepélyes meghajlással átvette, s becsúsztat¬ 
ta varázsköpenye alá. 

— Egészség és gazdagság járjon veled, óh, Lythande — 
mondta Rastafyre, ezúttal dadogás nélkül; talán ez is a pál¬ 
ca hatása volt? 

— Egészség és gazdagság járjon veled, óh, Rastafyre, a 
Hasz... — Lythande habozott, majd felnevetett — a Hason- 
líthatatlan. 

A kis mágus elindulni készült, mikor Lythande még csen¬ 
desen hozzátette: 

— És több szerencsét a kalandjaidban. 

A Száll-Száll-Szállító nehézkesen bele-belelendült, mint 
valami szemtelen kis árnyék, míg végre teljesen eltűnt. 

Lythande egyedül lépett ki a sötét utcára, a hideg, hold 
nélküli éjszakába. Egy egyszerű mozdulattal előhívta a va¬ 
rázskört, mely eltüntette környezetét; nem volt többé sem 
idő, sem tér körülötte. És akkor Lythande elkezdett lágyan 
játszani a lanton. A csendes lég felkavarodott kissé, s meg¬ 
jelent Koira, csillogó aranyhaja arcába hullott, karcsú, finom 
rajzú alakja átizzott vékony fátylán. 

— Lythande — súgta —, te vagy az? 

— Igen, Koira. Énekelj nekem. Azt a dalt, amelyiket akkor 
énekeltél, mikor együtt ültünk Hilarion kertjeiben. 

Lythande ujjai táncolni kezdtek a húrokon; Koira altja pe¬ 
dig felolvadt az ősi énekben, mely egy fél világgal arrébb ke¬ 
letkezett; s oly sok évvel ezelőtt, hogy Lythande emlékezni 
sem mert rá, mikor. 

Az évek elszállnak fölötted, s a fény, 

Mely benned lakott, éjbe ér; 

S ahogy a kiömlött bor földön s légen át. 

Dalod is nyomtalan elpáráll, 

S ahogy az erdő levelei az avarba süllyednek, 

Úgy tűnik el emléke is emlékednek, 

Amint a kimondott szó, az elzengett ének, 

Legyen alakod örökké ... 

— Állj! — szólt Lythande fojtott hangon. Koira elhallgatott, 
aztán suttogva mondta: 

— A parancsodra énekeltem, és még most is a parancsod 
alatt állok. 

Mire Lythande kétségbeesését leküzdve képes volt fel¬ 
nézni, Koira csendben állt előtte. Lythande végül megszó¬ 
lalt: 

— Mi köt téged a lanthoz, Koira, kit valaha szerettem? 

— Nem tudom — felelte a nő, aztán szellemhangja mint¬ 
ha keserűbbé vált volna. 

— Csak annyit tudok, hogy míg ez a lant létezik, én a rab¬ 
ja vagyok. 

— S az akaratomnak is? 

— Annak is, Lythande. 

Lythande nehezen nyitotta szóra a száját. 

— Nem szerettél, mikor tehetted volna; most az enyém 
leszel, ha akarod, ha nem. 

— Szerelem ... — Koira elrévedt. — Fiatal fruskák voltunk 
akkor, és a fiatal fruskák módján szerettünk; aztán te elmen- 

tél egy távoli országba, ahová nem követhettelek, mert az 
én szívem egy nő szíve volt, a te ... 

— Mit tudsz te az én szívemről! — kiáltott fel Lythande 
kétségbeesetten. 

— Annyit tudok, hogy az enyém egy nő szíve volt, s más 
szerelem után vágyódott, nem a tiéd után. Mit akarsz, 
Lythande? Te is nő vagy; én ezt nem szerelemnek neve¬ 
zem ... 

Lythande lehunyta szemét, de szavai makacsul koppan- 
tak. 

— Mégis itt vagy, és örökké énekelni fogsz a parancsom¬ 
ra, és örökké magadba kell fojtanod vágyadat egy férfi sze¬ 
relme után ... mert most nincs senki számodra, csak én! 

Koira mélyen meghajolt, ám Lythande gúnyt érzett ebben 
a tiszteletadásban. 

— Mi láncol téged a lanthoz? A hely köt hozzá, vagy az 
idő? 

— Nem tudom. Vagy ha igen, nem vagyok képes elmon¬ 
dani. 

Ahogy ez gyakran megtörténik a megigézettekkel ... 
Lythande tudta ... de most rendelkezésére áll minden idő, 
és előbb vagy utóbb, előbb vagy utóbb Koira szeretni fogja 
őt ... Koira a rabszolgája, kezével a lanton kényszerítheti, 
hogy megjelenjen vagy eltűnjön, kezével a lanton, ahogyan 
régen, mikor több után vágyódtak, mint egy közös dal vagy 
egy lány csókja... 

De egy rabszolga színlelt szerelme nem szerelem. 
Lythande kézbe vette a lantot, ujjait a húrokra helyezte; Ko¬ 
ira alakja megingott kissé, s aztán gyorsan, mielőtt meggon¬ 
dolhatná, Lythande felemelte a hangszert, lesújtott vele: 
széttörte a térdén. 

Koira arca megremegett, meglepetést és váratlan, mámo¬ 
ros örömet fejezett ki egyszerre. 

— Szabadság! — kiáltotta. — Végre szabadság ... óh, 
Lythande, most már tudom, hogy igazán szerettél... — Sut¬ 
togása még egy pillanatig ott kavargóit a levegőben, aztán 
csend lett; csak a mágia üres buborékja maradt, árván, hang 
nélkül, fény nélkül. 

Lythande mereven állt, kezében a törött lanttal. Ha Ras¬ 
tafyre most látná! Az életét kockáztatta, ép elméjét, mágiá¬ 
ját, magát a Titkot és a Kék Csillag hatalmát ezért a lantért, 
és pillanatok alatt eltörte, szabadon engedve azt, aki az 
évek hosszú során át őhozzá tartozott volna fogolyként 
...nem tudva többé ellenállni, megtörni Lythande büszkesé¬ 
gét ...' 

Azt gondolná, hogy én is hasznavehetetlen varázsló va¬ 
gyok. 

Vajon melyikünknek lenne igaza? 

Egy mély sóhajjal Lythande válla köré kerítette varázskö¬ 
penyét, megbizonyosodott róla, hogy a két tőr a hüvelyében 
van — ezen az órán sok veszély leselkedik a Régi Gandrin 
holdtalan utcáin, valóságos és mágikus veszélyek egyaránt 
—, aztán továbbindult magányos útján, átlépve a törött lant 
szilánkján. 


Morvay Nagy Péter fordítása 
Horváth Ágnes rajzai 

Az elvarázsolt sziget 


Metae ütemesen énekelt, miközben váltott kézzel kifelé 
húzta a zsinórt. A kis csónak ingott határozott rántásai nyo¬ 
mán. Már a hetedik fogása volt ez aznap, s a súlyából arra 
következtetett, hogy újabb méretes taape akadt a horgára. 
Elvigyorodott, mert bácsikája, Taggart jutott az eszébe, s az 
a fanyar arc, amivel majd a sikerét fogadja. Nagybátyjának 
ugyanis nem tetszett, hogy ő együtt halászik a férfiakkal a 
jeges, téli tengeren. Ahogyan sok más tettével sem értett 
egyet. 

— Nem illendő — csattant fel Taggart ugyanaznap reggel 
—, hogy egy fiatal lány, Komiin országának várományosa, 
úgy öltözzön, mint a köznép, és kockára tegye az életét a 
nyílt tengeren! Amikor Kelana nénéd évekkel ezelőtt a ten¬ 
gerbe veszett, halálával zavart keltett a birodalomban. 

A zavart nem Kelana okozta, gondolta Metae, de fenn¬ 
hangon csak azt mondta: 

— Teljes biztonságban vagyok, bácsikám. Kiskorom óta 
halászom. Apám ragaszkodott hozzá, hogy megtanuljam. Ő 
nem vonakodott elvegyülni a nép közt. 

Taggart vonásai megkeményedtek. Elfordult, mindig így 
tett, amikor a lány az apjáról beszélt. Húsz év előtt, azt kö¬ 
vetően, hogy nővérük eltűnt a tengeren, az ikrek harcba 
szálltak az elszigetelt birodalomért. Metae apja lett a győz¬ 
tes. De most már ő sem élt, a lány nagybátyja pedig régens- 
ként uralkodott, míg Metae el nem éri azt a kort, hogy maga 
vegye át az irányítást. Taggart rideg, megkeseredett ember 
volt, s nem Metae volt az egyetlen, aki alig várta már, hogy 
elteljen a következő néhány hónap. 

A lány elmosolyodott. Taggart, bármennyire fanyalgott is, 
nem tiltotta meg neki, hogy csatlakozzon a halászok cso¬ 
portjához, s ahogy most ott ült, egyedül a hideg szélben, a 
permetező vízcseppek között, míg kezei keményen dolgoz¬ 
tak, tudta, joga van hozzá. Találhatná-e jobb módját annak, 


hogy felkészüljön a nép vezetésére, mint hogy együtt él a 
népével? 

Hirtelen feltámadt a szél, lökése megrázta a csónakot. 
Metae gyorsan ledobta és lábával rögzítette a zsineget, 
majd az evezőkért nyúlt. Szélirányba kell fordulnia. De már 
elkésett! Egy meglepetésszerűen érkező hullám magasra 
emelte a törékeny bárkát, Metae pedig kénytelen volt két 
kézzel megkapaszkodni a peremben, nehogy a vízbe zu¬ 
hanjon. 

Gunnora, segíts meg! — kiáltotta, miközben szél fütyült a 
fülében, s egyre haragosabban tomboltak a hullámok. Meg¬ 
csúszott a lába, az elszabadult zsinór pedig a bokája köré 
csavarodott, s kezdett visszacsúszni a tengerbe. A lánynak 
teljes testsúlyára szüksége volt, hogy ellenállhasson a zsi¬ 
nór rántásának. A palaszürke ég sötétzöldre vált, s Metae a 
gonosz orrfacsaró szagát fedezte fel a levegőben. Nem kö¬ 
zönséges vihar volt ez. A bűz és a felbolydult tenger hatá¬ 
sára gyomra is háborogni kezdett. 

Vastag gyapjúujjasa, bőrből készült nadrágja és csizmá¬ 
ja kevés védelmet nyújtott számára a szokatlan hideg ellen. 
Megborzongott, amint a jéggé fagyott sós permet, mint meg¬ 
annyi repülő tű csapott az arcába. Egyre jegesebb, síkosabb 
lett a csónak széle. 

Itt fogok elpusztulni? kérdezte magában. Úgy fulladok eb¬ 
be a fagyos vízbe, ahogy a nagynéném?Ma§& elé képzel¬ 
te a saját partra vetett testét, jéggel telt tüdejét; vagy az lesz 
a sorsa, ami a nénikéjéé, és örökre eltűnik a hideg Komlin- 
tengerben? 

Aztán Metáének eszébe jutott, hogy nincs egyedül a ví¬ 
zen. A komlini halászflotta többi egysége is szétszóródott a 
tengeren a taape- rajok követése közben. Valószínűleg hoz¬ 
zá hasonlóan, egyikük sem sejtette, mi vár rá. Nyilván vala- 
mennyiüket készületlenül érte a vihar. A férfiak most bizo- 

nyosan az életükért harcolnak. Jobban aggódott az embe¬ 
reiért, mint magáért; a saját életét nem érezte annyira fon¬ 
tosnak. 

Taggart bácsi elégedett lesz a maizsákmánnyal, gondol¬ 
ta keserűen. Nem elég, hogy az ő halálával végre biztosan 
uralkodhat az ország fölött, de ráadásul megszabul a lány 
hívei okozta gondoktól is! 

Hatalmas hullám söpört végig a bárka peremén; Metae 
kapaszkodó ujjai engedtek, ő pedig az összegubancolódott 
zsinórköteg tetejére zuhant. Egy újabb hullám zúgott át a 
bárkán, s a lányt minden mozgatható tárggyal együtt a ten¬ 
gerbe sodorta. 

Metae megpróbálta lerúgni nehéz csizmáit, s igyekezett 
kiszabadulni a zsinegből, de olyan hevesen dobálták a hul¬ 
lámok, hogy egyiket sem sikerült megtennie. A víz alá ke¬ 
rült, jeges tengervizet nyelt. Aztán újra a felszínre vetődött; 
erős, vad áramlat sodorta. 

A kimerültség és a hideg felőrölte ellenállását a jeges víz¬ 
ben, s bármennyire küzdött is ellene, hamarosan be kellett 
látnia, hogy elveszett. Örömmel fogadta eszméletének hal- 
ványulását, mert így megszabadult az eget borító gonosz 
zöld felhők látványától. 

Melegem var 7/Első tudatos gondolata arról győzte meg 
Métáét, hogy valóban megfulladt a viharban. Ilyen nedves, 
buja meleg, mint ami most érintette meg a bőrét, sohasem 
volt az északi tenger menti kopár földeken. Nem is lehetett 
volna soha. Mozdulatlanul feküdt; elégedetten vette tudo¬ 
másul, hogy a halálban legalább — végre — melege van. 

— Megsülsz, mint egy lanagut-tojás, ha még sokáig itt ma¬ 
radsz a napon. 

Metae összerezzent a váratlan hangra. Fájdalom hulláma 
remegett végig összezúzott, túlerőltetett izmain. 

— Min Anyjára — nyögött fel bánatosan —, élek. — Eről¬ 
ködve kinyitotta a szemét. Azután rögtön le is hunyta, hogy 
kívülrekessze a ragyogást. 

— Jaj! Hol vagyok? Megvakultam! — Újra mozdulni pró¬ 
bált. — Jaaajj! 

— Csitt! Még a hangod is olyan, mint egy lanaguté. 

Metae köhögött, és leküzdötte a könnyeit. Tálságosán ret¬ 
tegett ahhoz, hogy felnézzen a hang birtokosára. Nem ter¬ 
mészetes eredetű volt a vihar, és ki tudja, miféle szörnyűsé¬ 
ges dolgok keltek életre a nyomában! 

— Kelj fel, ifjú lány ... ha ifjú vagy egyáltalán — mondta a 
hang. — Segítek átmenned az árnyékba. — Metae érezte, 
hogy kezek ragadják meg fájó vállait, és megpróbált feltér¬ 
delni, részben azért, hogy enyhítse a fájdalmat, részben pe¬ 
dig azért, hogy engedelmeskedjen a hang parancsának. 
Várta, hogy elmúljon a szédülése, aztán kinyitotta a szemét, 
és megpróbált megállni a lábán. 

Egy fájdalmas huppanással rögtön visszaesett a földre. 
Össze voltak kötözve a bokái! Metae dühödten odébb hem- 
peredett a fölé hajló öregasszony elől, mert biztosra vette, 
hogy ő kötözte meg a lábát. 

— Hm — dünnyögte az aszott öregasszony. — Úgy 
össze vagy csomagolva, hogy már csak a nyárs hiányzik. 
Azt hittem, csak hínár. — Metae rémült arcát látva aztán hoz¬ 
zátette: — ne ijedj meg, nem akarlak megenni. Igaz, hogy 
cudar helyen élek, de attól még nem vagyok boszorkány. 

Metae újra odanézett a lábára. Csak a horgászzsinór szo¬ 
rította, ami még mindig ott volt a lába köré csavarodva. Meg¬ 
könnyebbülten visszadőlt a homokba, s az öregasszonyt fi¬ 
gyelte, aki most egy éles követ húzót elő az övéből. Néhány 
erőteljes ütéssel megszabadította Métáét kötelékeitől. Me¬ 


tae elégedetten nyugtázta, hogy az asszony olyan óvatosan 
vágta át a zsineget, hogy a leghosszabb épen maradt ré¬ 
szeket érintetlenül hagyta. A jó horgászzsinór nagy érték¬ 
nek számított. 

— Ki vagy te? — kérdezte Metae, miközben az asszony 
felgombolyította a zsineg parton maradt részét, ami nagy 
hínárcsomókkal gabalyodott össze. 

— Min kilenc kardjára! — kiáltott fel az öregasszony, tu¬ 
domást sem véve a lány kérdéséről. — Egy taape! És még 
elég friss, ehető. Nem gondoltam, hogy még egyszer hideg¬ 
vízi halat ehetek életemben. Hát tényleg jó napom van ma. 
Gyere, lányom, vigyük ezt hátra a tűzhöz, mielőtt még rom¬ 
lani kezd! — Feltápászkodott és elsietett a parton. — Még 
ha csak nyersen ehetném meg, azzal is boldog lennék — 
hallotta még Metae a távolodó öregasszony motyogását. 

A lány nagy fájdalmak árán feltérdelt, és elnézett az öre¬ 
gasszony után. Ahogy körbepillantott, látta, hogy messzire 
vetődött Komiin országától. Messzire került a Keleti Föld¬ 
résztől is; ha nem így volt, akkor semmi sem volt igaz abból, 
amit tanult, vagy pedig varázslatos módon megváltozott az 
éghajlat. 

Hazája Quayth tartomány legészakibb részén terült el, s 
az év nagy részében, de főként télen, hideg és szürke volt 
ott minden. S bár Komiinnak kevés kapcsolata volt a külvi¬ 
lággal, Metaének apja minden hírről beszámolt, amit a nagy 
néha megjelenő sulcari kereskedőhajók vagy a még ritkáb¬ 
ban felbukkanó látogatók hoztak a magas hegyeken túlról. 
De efféle helyről Metae még sohasem hallott. 

Párás, fülledt volt a hőség. Metae lerángatta magáról uj¬ 
jasát, de így is patakzott a veríték a hátán és a hóna alatt. 
Átázott nadrágja feszesen tapadt a lábához, s a só marta a 
bőrét. A levegőbe szimatolt, érezhető-e még a gonosz bű¬ 
ze, de csak a tenger édeskés szagát és a buja növényzet 
nehéz illatát hozta felé a szél. 

Smaragdzöld volt a víz, s kék sávjaival oly gyönyörű volt, 
hogy Metae el sem tudott képzelni ehhez hasonlót, a part¬ 
tól pedig zöld, lombos erdősáv nyúlt a szárazföld felé. Arany 
napfényben csillogott a pára. 

Hová lettek Komiin sziklás partjai, a kikötőt övező kopár 
szigetecskék? És tényleg; létezett-e valaha bármi más is 
ezen a napsütötte földdarabon kívül? Metae csak a tiszta, 
azúr színű égboltot látta, amikor elnézett a tenger felett. A 
hőség ellenére megborzongott. 

Az öregasszony után botorkált, és utánakiáltott: 

— Ki vagy te? Miféle hely ez? 

Az öregasszony visszafordult, s összehúzott szemmel 
fürkészte a lányt. 

— Le kellene mosnod magadról a sót, mielőtt kimarja a 
bőrödet — mondta. Aztán meglágyultak a vonásai. — Gye¬ 
re, elbeszélgetünk; amíg te áztatod magad, addig megsül a 
hal. 

Egy közeli, tiszta vizű tavacskához vezette Métáét, és 
olyan leveleket mutatott neki, melyeket összemorzsolva 
lágy, szappanszerű anyagot kapott a mosdáshoz, Metae si¬ 
kálni kezdte magáról a tenger sóját, az asszony pedig köz¬ 
ben kibelezte és széles, zöld levelekbe burkolta a taape-t. 
A csomagocskát a régi hamuval telt gödörben égő tűz fölé 
tartotta. 

— Kelana vagyok — mondta kisvártatva. — Ó, látom, is¬ 
mered a nevem. Te komlini lehetsz. 

Metae bólintott; eltátotta a száját, s csak akkor csukta be, 
amikor a szappan keserű ízét érezte. 

— Jól ismerem a neved, néném — mondta, miután kiköp¬ 
te a szappant. — Apám, Garrin, a te fivéred uralkodott Kom- 
lin országában. 

— Garrin? — ismételte az asszony. Arca fellángolt a hir¬ 
telen örömtől, s Metae látta, hogy igazat mondanak a róla 
szóló történetek: gyönyörű nő lehetett a maga idejében. — 
Garrin lett az uralkodó? — Aztán megváltoztak Kelana vo¬ 
násai. — Azt mondtad, „uralkodott". 

Metae lesütötte a szemét. 

— Apám öt hónapja halt meg. Most Taggart bácsikám kor¬ 
mányoz, amíg egy hónap múlva át nem vehetem a hatalmat. 

— Ajjajj! — sóhajtott Kelana. Visszasüppedt a mohával 
benőtt buckára, s megdörzsölte a homlokát. — Szóval Tag- 
gartnak végül sikerült elnyernie a Komiin feletti uralmat! 

— Nem! — kiáltotta Metae. — Míg én a világon vagyok, 
az a gonosz ember nem fog uralkodni Komiin földjén! 

Kelana keserűen felkacagott. 

— Én is ezt mondtam húsz évvel ezelőtt. De aznap, ami¬ 
kor megkaptam volna a koronát, Taggart elárult. A Gray- 
son-dombokra zarándokoltam fel egyedül azon a reggelen, 
hogy meggyászoljam apánk halálát. Amikor a sziklák tete¬ 
jén jártam, egy hirtelen szélroham lesodort a csúcsról, és le¬ 
zuhantam, de nem a sziklákra, hanem egy nagy tengeri vi¬ 
harba, aminek egy pillanattal előbb még nyoma sem volt. 
Úgy sodort keresztül valami áramlás a jeges vizen, mint egy 
tehetetlen hínárköteget, és később szárazra vetett az egyik 
külső szigeten. 

— De hogy kerültél ide? — kérdezte Metae, s a buja nö¬ 
vényzetre mutatott. — Ez nem Komiin földjének sivársága. 

— Ne higgy a szemednek, gyermekem — mondta Kela¬ 
na. — Ez ugyanaz a sziget, amit először érintett a lábam. 

Metae a homlokát ráncolta; nem először támadtak kétsé¬ 
gei afelől, megbízhat-e az öregasszony szavában. Eléggé 
őszintének látszott, s hangja is, arca is apjára emlékeztette 
a lányt. 

— Majdnem teljesen megfagytam már, mire a sziklákra 
vetett a víz — folytatta Kelana. — Utolsó erőmmel Gunno- 
rához fohászkodtam segítségért, meg azokhoz az ismeret¬ 
len istenekhez, akik e helyen lakoznak. Ezzel megzavarhat¬ 
tam azokat a gonosz erőket, melyek Taggart segítségére 
voltak abban, hogy ide száműzzön engem. 

Hirtelen elsötétedett az ég, és még hidegebb lett a leve¬ 
gő. Aztán, mintegy válaszképpen, egy kék villám cikázott át 
az égbolton, és valamelyest alábbhagyott a hideg. Hatalmas 
szél támadt, és azt hittem, visszafúj a tengerbe, de ugyan¬ 
olyan hirtelen fák és dús lombok fakadtak a semmiből, és 
megvédtek a jeges orkántól. Esni kezdett; ettől csak tovább 
sűrűsödött a növényzet. Olyan volt, mintha a gonosz és a jó 
erői vívnák itt a saját csatájukat, s az én életem lenne a győz¬ 
tes jutalma. 

Minél hevesebb és veszélyesebb lett a gonosz erők tá¬ 
madása, annál gyengédebben dajkálta az élővilágot a jó 
vendégszeretete, mígnem végül az egész sziget ilyenné vál¬ 
tozott, amilyennek most is látod. Épp csak ki kell nyújtanom 
a kezem, ha érett gyümölcsre vágyom, csak beledobok egy 
zsineget a koralltengerbe, és halakkal csillapíthatom az éh¬ 
ségem. — A tűzre pillantott, ahol parázsló szén felett sült a 
hal. — De a Komiinban fogott hallal semmi sem ér fel. 

Napokig folyt a harc, míg végül visszavonultak a sötétség 
erői, és azóta örökösen meleg, párás az idő — mondta Ke¬ 
lana. — Akkor jöttem rá, hogy egyszer s mindenkorra el¬ 
vesztettem minden esélyt a szabadulásra. Míg a jó erők át¬ 
változtatták a földet, hogy megélhessek rajta, a gonosz erői 


láthatatlan falat vontak a sziget körül. Megölni nem tudtak, 
ehelyett csapdába ejtettek itt a szigeten. Ha elég hamar jel- 
zőtüzet gyújtottam volna, azt észrevehették volna a száraz¬ 
földről. 

Kelana felsóhajtott. 

— De nem tettem. így húsz éve élek itt, mindössze .né¬ 
hány mérföldre a hazámtól, és semmit sem érek vele. 

Átnyújtott Metaének egy durva szövésű ruhadarabot. 

— Taggart tudja, hogy te... hogy mi életben vagyunk? — 
kérdezte Metae, miközben a teste köré csavarta a ruhát. 
Furcsállta, hogy vállát és karját szabadon éri a nap, de 
egyáltalán nem volt kellemetlen érzés. 

— Nem hiszem — mondta Kelana. — Egyikünket sem 
mert egyszerűen megölni. Túl közeli rokonai vagyunk. Az ő 
korlátozott hatalma nem tudott volna szembeszállni a nép 
haragjával. Azt hiszem, azt remélte, hogy mindketten itt 
pusztulunk a naptól és a szárazságtól, ahol soha senki nem 
találja meg a tetemünket. Arról nem szerezhetett tudomást, 
hogy a sziget átváltozott. Nem; szerintem, azt hiszi, mind a 
ketten meghaltunk már. 

Metae elégedetten szimatolt a levegőbe, amint Kelana le¬ 
vette a halat a tűzről. Barna, rotyogva gőzölgő pirított gumó¬ 
kat is tűzött az öregasszony a nyársra. Az egyiket óvatosan 
odanyújtotta Metaének. 

— Taggart azt mondja, hogy nagy gyászodban levetetted 
magad a Grayson-dombokról; azt mondja, magad kerested 
a veszted — mondta Metae, miközben óvatosan harapot 
egyet a gumóból; olyan volt az íze, mint a pirított húsdiónak, 
bár másfajta szövetek alkották. A második falattal megéget¬ 
te a nyelvét. 

— Leugrottam, mi? — morogta Kelana. Egyenlő adagok¬ 
ra osztotta a húst, és gondosan lenyalogatta a levét az uj- 
jairól. — És te ezt elhiszed? 

Metae felcsattant: 

— Taggart azt is mondja, hogy egy nő nem tud egy férfi 
ügyességével halászni! — Kezében a gőzölgő taape-val el¬ 
ismerően intett a nagynénje felé. — Nemigen hiszek abban, 
amit a bácsikám mond. 

A szigeten gyorsan teltek a napok. Metae számára túlsá¬ 
gosan is gyorsan. Azon aggódott, meg tud-e szökni, mielőtt 
még Taggart Komiin korlátlan urává válik. Amikor nem a ten¬ 
gert bámulta, kivihetetlen terveket szőve a láthatatlan fal le¬ 
győzésére, Kelanával beszélgetett arról, mi minden történt 
azóta, hogy az asszony eltűnt hazájából. Elmesélte, amit a 
Garrin és Taggart közötti, a hatalom gyakorlásáért vívott 
harcról tudott: elmondta, hogy Garrin a nép akaratára és tá¬ 
mogatására épített, míg Taggart különös, néha mágikus 
harcmodort alkalmazott, melyet részben a sulcariaktól ta¬ 
nult, vagy a hegyekbe tett titkos kiruccanásai során sajátí¬ 
tott el. Komiinban nem számított mindennaposnak a mágia 
alkalmazása, noha mindenki tudta, hogy valamikor az egész 
környéket az Elődök lakták; a népnek nem tetszett, hogy 
Taggart olyan varázslatok segítségével uralkodik felettük, 
melyeket nincs joga használni. Metae apja mellé álltak. Ő 
cserébe sok-sok békés évvel, jóléttel jutalmazta őket. 

— Reméltem, hogy uralkodásom alatt is megmarad a bé¬ 
ke — mondta Metae egyre bátortalanabbul. — Taggart ál- 
nok módon, erőnek erejével ki akarja terjeszteni Komiin ha¬ 
tárait és ezzel a saját hatalmát. 

Kelana viszonzásul a szigetről mesélt Metaének. Együtt 
sétáltak a zátonyon, halásztak, élelmet és színes kagylókat 
kerestek a tengerben. Utóbbiakat Metae eltemette, hogy el¬ 
pusztuljanak és kitisztuljon a belsejük, aztán egy polcra ál- 

lította őket Kelana előtetős kunyhójában. A meleg esték so¬ 
rán Kelana megtanította arra, hogyan kell kicsalogatni az ott¬ 
honuknak kagylóhéjat választó apró remeterákokat a há¬ 
zukból; rájuk kell fújni, aztán addig énekelgetni halkan, míg 
az állatok annyira kimerészkednek, hogy az ujjai közé ka¬ 
parinthatja őket. 

— A remeterák a legjobb csali — mondta Kelana. — De 
ne hagyd nekik prédául a legszebb kagylóidat, mert jönnek 
ezek a kis tolvajok, és ellopják a legszebbeket is! Mindig la¬ 
kást cserélnek, valahányszor üresen találnak egy tágasabb 
kagylót. 

— Semmiképp nem mehetünk el erről a szigetről? — kér¬ 
dezte Metae a nénikéjét. — Semmiképp nem törhetnénk 
meg a minket elrejtő varázst? 

— Csak ha megtalálnánk és szétzúznánk azt a gonosz 
erőt, ami fenntartja — mondta Kelana. — Azt a kevés ter¬ 
mészetfeletti tudást, ami felett rendelkeztem, elvesztettem 
a jó és a rossz első harca idején. Nem hiszem, hogy te... 

Metae a fejét rázta. 

— Közülünk csak Taggart látszik képesnek arra, hogy 
mágikus erők felett rendelkezzen. 

— Ami szintén azt mutatja, hogy valami förtelmes dolog¬ 
nak áldozta a lelkét — felelte Kelana. — Mindig azt tartot¬ 
ták, hogy a mi családunk nem rendelkezik efféle tudo¬ 
mánnyal. A gonosz forrásának itt kell lennie a közelben, va¬ 
lamilyen élőlény formájában — folytatta. — De lehetetlen 
végigkutatnunk minden egyes növényt és állatot ezen a szi¬ 
geten. A jóakaróm, akárki legyen is, jól végezte a dolgát. 
Húsz éven keresztül mindennap kerestem, de mindhiába. 
Nem, gyermekem, innen nincs menekvés. 

De Metae nem volt hajlandó lemondani a reményről. Min¬ 
dennap járta a szigetet, fürkészett, kémlelt, állandóan a rej¬ 
tély kulcsát kereste. A legjobban a tengerben érezte magát. 
A sekély vízben lépdelve alattomos korallokon taposott 
szandáljával, melyet száraz indákból font neki Kelana; és 
úszott a mélyben, miközben sokszor zsinegen húzta maga 
után az örökké falánk halaknak szánt csalit. Faháncsból ké¬ 
szült ruhái foszladozni kezdtek a tengervízben, de mivel ma¬ 
guk voltak a szigeten, a lány nem aggódott emiatt. 

Egyik nap Metae egy nagy kék hal nyomában úszott, s 
eközben egy erősen csipkézett korallkinövésnél találta ma¬ 
gát. Megborzongott. Veszélyes hely volt ez, s jó néhány itt 
tanyázó korallpolip olyan mérgekkel fertőzött, melyektől na¬ 
pokig beteg lesz az, aki ostoba módon hagyja, hogy az ál¬ 
lat a csupasz bőréhez érjen. Bár Métáét elbűvölte a hal lát¬ 
ványa, elfordult, hogy más, könnyebben megközelíthető 
zsákmány után nézzen. 

Amikor később elbeszélte nénikéjének az esetet, Kelaná- 
nak felcsillant a szeme. Azt kérdezte a lánytól, láttott-e ott 
még valamit a halon és a korallon kívül. Esetleg egy rejtőz¬ 
ködő angolnát az egyik mélyedésben? Vagy valami más, 
sötét tengeri lényt? 

— Nem néztem a korallon túlra — felelte Metae. — Nem 
éreztem magam biztonságban azon a helyen, mintha csak 
valami gonosz lakozott volna... 

Egy pillanatra nénjére meredt; maga sem hitte el, amit az 
imént mondott. Aztán felugrott, és futásnak eredt vissza, a 
tenger felé. Kelana a nyomában. Metae keresztültocsogott 
a sekély szakaszon, s visszasietett arra a helyre, ahol a kék 
hal eltűnt a szeme elől. 

Körülúszta a korall csúcsát, s közben gondosan kikerülte 
azokat a vörös részeket, melyekről tudta, hogy mérget tar¬ 
talmaznak. Újra megborzongott, mintha azon a részen hide- 

gebb lett volna a víz. Amikor visszanézett Kelanára, látta, 
hogy az idős asszony megállt egy kicsit hátrébb, s korallpár- 
kányon álldogál. Fázósan húzta össze magát, mintha fa¬ 
gyos lenne a víz és a levegő. 

— Nem tudok közelebb jönni — lihegte Kelana, amikor 
pillantása találkozott Metaéével. — Túl hideg van, túl nagy 
a taszítás. A közelben tanyázik a gonosz. Neked kell meg¬ 
találnod... 

Metae bólintott. 

— Sok szerencsét! — hallotta még nénikéje kiáltását, mi¬ 
közben újra lemerült, hogy megvizsgálja a korallképződ- 
ményt. Körbeúszta, nem volt valami nagy, aztán a felszínre 
emelkedett levegőért. 

— Menj vissza! — Kiáltotta nagynénjének, mert látta, 
hogy Kelanát megkörnyékezte a környéken tanyázó go¬ 
nosz. Tudta, hogy az öregasszony nem elég erős ahhoz, 
hogy sokáig képes legyen visszaverni a támadást. 

De Kelana nem ment. : 

— Most rám összpontosítja a figyelmét! — kiáltotta. — 
Próbáld megtalálni, mielőtt még rájön, hogy te is itt vagy! 

Metae újra alámerült. 

Ott van! Meglátta! Valami zöldesfekete tömeg lüktetett 
egy vörös korallrés mélyén. Lehetetlen volt hozzáférni anél¬ 
kül, hogy az ember kapcsolatba ne kerüljön a méreggel. Me¬ 
tae felúszott, hogy levegőt vegyen. 

Kelana szorosan behunyta a szemét. Ugyanabban az 
ütemben billegett a vízben állva, mint odalent a lény. 

— Gunnora óvjon mindkettőnket — suttogta Metae; egy 
éles követ húzott elő az övéből, s újra lebukott. Habozás nél¬ 
kül belenyúlt a lyukba. 

A korall égette a bőrét, mint a tűz, de ő erőt vett magán, 
s még beljebb tolta karját a csipkézett nyíláson. Vala¬ 
mennyi ösztönével harcba szállva belevágta a kőkést a 
nyálkás, remegő tömegbe. Rémülten érezte, hogy a kő va¬ 
lami keménybe ütközik. Kicsúszott a kezéből. A lény hirte¬ 
len kettéhasadt középen, s visszahúzódott onnan, ahol Me¬ 
tae először megérintette. Lassan nyílt szét, s úgy vonult 
vissza, mint a nyálka az aranygomb alól, melyet, körbefo¬ 
gott. 

Metae kis híján eltátotta a száját, amikor felismerte az 
aranyszínű alakzatot. Egy kagyló! A legszebb, amit eddig lá¬ 
tott. Persze , gondolta, ebben a kagylóban ölt testet a sziget 
minden jósága. Most össze van zárva a belül lakozó gonosz 
lénnyel itta tengerben. 

Úgy érezte, rögtön szétpattan a tüdeje, mégis tovább tol¬ 
ta előre a karját a résben. Tudta, hogy ha most a felszínre 
emelkedne levegőért, sosem venné még egyszer a bátor¬ 
ságot, hogy benyúljon a tüzes hasadékba. Csak bátorságért 
fohászkodott... meg azért, hogy a lénynek ne legyenek mé¬ 
regkarjai, mint egyes tömlőbelűeknek. Remegő ujjai közé 
fogta, s felemelte a kagylót. 

A vörös korallfolyosóból kifelé vezető út még a bemenet¬ 
nél is rosszabb volt. Halálos fájdalom hullámai nyilalltak a 
karjába, és hideg borzalom kerülgette az ujjai hegyét. A lény 
visszakúszott a kagyló külsejére; megpróbálta elérni Métá¬ 
ét. A lány érezte, hogy ezzel egyidejűleg agya mélyére is 
megpróbálja befészkelni magát az ocsmányság. Sikerült 
visszavernie a rohamát azzal, hogy a kagyló alját hozzádör¬ 
zsölte a korallhoz, s így visszakényszerítette a lényt háza 
belsejébe. Amikor végre lerázta magáról, már alig volt ere¬ 
je visszalökni magát a felszínre. 

Amint levegővel telt meg a tüdeje, rögtön a derekára erő¬ 
sített kötött táskához kapott, és kinyitotta. Beledobta a kagy- 

lót, és szorosan marokra fogta a csomagot. Fájdalommal és 
halálos kimerültséggel küszködve tért vissza Kelanához. 
Egymást támogatva visszabotorkáltak a zátonyon keresz¬ 
tül; egyedül aligha tudtak volna megállni a lábukon. 

A partra érve Metae árnyékot keresett, jó messze a víz¬ 
től, és rögtön dörzsölni kezdte magát a homokban. Három 
arasz mély lyukat ásott, s kinyitotta fölötte a táskát, hogy el¬ 
temesse a kagylót. A kifele kandikáló lény azonnal vissza- 
csusszant a kagylóba, amint az a száraz homokhoz ért. Kis 
botocskákkal vette körül a kagylót úgy, hogy az egyik végé¬ 
vel lefelé feküdjön, s legnagyobb nyílása lefelé nézzen. Az¬ 
tán ő meg Kelana homokkal borították be a zsákmányt. 

Metae napokig beteg volt a kagyló eltemetése után. A ko¬ 
rall mérge tombolt a testében, s a csapdába ejtett, rothadó 
gonoszság dühe az agyában. Önkívületének egyes szaka¬ 
szaiban azt gondolta, saját testét zárták a kagyló belsejébe, 


s ott hal meg, ott rohad el lassan ő is, kiszárad, felszívódik, 
mint az undok fekete olaj a homokba. Metae csak Kelaná- 
nak köszönhette, hogy életben maradt, pedig az asszony 
maga is alig élt már. 

Amikor Metae végre magához tért, gyenge volt, de tiszta 
volt az agya; megdöbbenésére szokatlan hűvösséget érzett 
a levegőben. 

— Elbuktunk, néném? — kiáltotta ijedten. — Megszökött 
a lény? 

Kelana odasietett mellé. 

— Az isteneknek hála, magadhoz tértél végre — mondta 
az asszony. — Nem, nem szökött meg. A halála az, ami mi¬ 
att kezd megtörni a varázs. A sziget visszatér természetes 
állapotába. — Kelana segítségével Metae felemelte a fejét. 
Az asszony folytatta: — Nézd! Kezd eloszlani a körénk emelt 
fal; már látszanak a szárazföld körvonalai a tenger felett. 

Még néhány nap, és teljesen visszatérünk a valóságba, s 
jelzőtüzet gyújthatunk, hogy felhívjuk a komliniak figyelmét. 

Metae egy pillanatig a ködös, szürke látóhatárt kémlelte, 
aztán a karjára nézett. Már nem volt olyan éles a fájdalom, 
de cikcakkos sebhelyek éktelenkedtek nemrég még sely¬ 
mes bőrén. Amikor ezt látva Metae rémülten felkiáltott, Ke- 
lana nyugtatgatni kezdte: 

— Csak kívülről ilyen csúnya a karod — mondta neki. — 
Ha nem sérted meg megint a közeljövőben, újra ép lesz. — 
Metae sírva szürcsölte a Kelana által készített zöldségle¬ 
vest, aztán zavaros, mély álomba merült. A következő éb¬ 
redésekor Kelana ismét meleg levessel s bátorító szavakkal 
köszöntötte. — Eltűnt a korallzátony — újságolta. — Már alig 
van nyoma a homoknak, a part tele van kövekkel, mint aze¬ 
lőtt. A lombok helyén bozótos és sótűrő csalit. 

— És a jelzőtűz? — kérdezte Metae csaknem suttogva. 
Nem tudott ennél hangosabban beszélni. A karját dörzsöl- 
gette, de nem fordította oda a tekintetét. 

Már elkezdtem gyűjteni az uszadékfát — mondta a nagy¬ 
nénje. — De lassan megy a munka. Ha jobban leszel, segít¬ 
hetsz te is. — Akkor Metae alaposabban végignézeztt Ke- 
lanán. Döbbenten látta, hogy nénje mennyire megváltozott. 
Kelana éveket öregedett a zátonyon vívott harca óta. Most 
gyengének, törékenynek látszott, s teste még soványabb 
lett a szakadozott gyapjúruha alatt, amit azért vett fel, hogy 
védekezzen az egyre növekvő hideg ellen. Az a ruha volt 
rajta, amit akkor viselt, amikor a szigetre vetődött. 

— Pihenésre van szükséged, nénikém — mondta Metae, 
és megpróbált felkelni. — Én is meg tudom rakni a tüzet. 

— Te még felülni sem tudsz, lányom! — dördült rá Kela¬ 
na. — Idd ezt meg, és bízzuk az istenekre, hogy maguk fe¬ 
jezzék be a dolgot, akkor, amikor akarják. Én életben mara¬ 
dok. 

Sok-sok napnak kellett még eltelnie, míg Metae úgy érez¬ 
te, teljesen visszatért az ereje. Naphosszat a távoli komlini 
partokat bámulta, nézte, hogyan lesznek egyre élesebbek a 
körvonalak a tenger felett. Amikor már elég erősnek érezte 
magát, rövid sétákat tett a parton: hordalékfát gyűjtött. Az 
elvarázsolt sziget sohasem bővelkedett száraz tüzelő¬ 
anyagban, s az a kevés, ami még megmaradt a korábbi 
készletből, szétporladt Metae kezében, miközben a tűzrakó 
hely felé vitte. Mindig messzebbre kellett mennie, hogy iga¬ 
zi fát keressen az igazi világban. 

— Csak egy esélyünk van — mondta Kelana, miközben 
egy girbegurba, sómarta rönkkel bajlódtak. — Észre kell 
venniük ezt a tüzet, máskülönben itt halunk meg a hideg¬ 
ben. Sem időnk, sem fánk nem lesz új tüzet gyújtani. — Meg¬ 
borzongott a jeges szélben. 

Metae még jobban küszködött, s fogcsikorgatva szállt 
szembe a beteg karját kínzó fajdalommal a farönkök cipelé- 
sekor. Amikor Kelana észrevette, mennyire szenved a lány, 
eltiltotta egy időre a munkától azzal, hogy a tűz várhat, Me¬ 
tae karját viszont meg kell menteni. , 

Amikor már bizonyosak voltak afelől, hogy a bomlási fo¬ 
lyamat befejeződött, s a hangyák és a többi föld alatti rovar 
rablóhadjáratai teljesen megtisztították az aranykagylót a 
gonosz lény maradványaitól, a két nő kiásta a kagylót. Még 
Komiin halvány, téli napsugarában is ragyogóan tündökölt 
a színe. Metae alaposan beleszagolt, s nyomát sem találta 
a korábbi undok lakónak. Leöblítette a kagylót a tengerben, 
aztán egy hordalékfából készített polcra tette ideiglenes 
szálláshelyükön. 


==== = =^^ CAROL SEVERANCE 

Néhány nap múlva észrevette, hogy a kagyló elmozdult a 
helyéről. Arra gondolt, valami oknál fogva a nénikéje tehet¬ 
te át máshová, s nem tulajdonított különösebb jelentőséget 
a dolognak. Aznap valamivel melegebb reggelre ébredtek, 
s a lány azt tervezte, a sziget másik végébe megy, hogy 
összegyűjtsön minden maradék tüzelőt. 

Másnapra újra helyet változtatott a kagyló. Metae ezúttal 
a homokban bukkant rá, az ajtó közelében. Felemelte, s 
amikor megfordította, meglepetten felkacagott. Apró reme¬ 
terák ütött tanyát a nagy aranykagylóban. Különös volt, hogy 
egy rák ilyen formájú és méretű kagylót választ, de Metae 
elismeréssel adózott az állat merészségének, ami ilyen re¬ 
mek otthonhoz segítette. 

Viszont a kagylót sem akarta elveszíteni, így hát megpró¬ 
bálta kiűzni belőle a rákot. Egész reggel énekelgetett, és fi¬ 
noman fújdogálta a nyílást, de a rák szorosan összehúzta 
magát, s biztos menedékre lelt a kagyló belsejében. Végül 
Metae undorodva feladta a harcot, s egy magas peremű ko¬ 
sárba hajította a kagylót. Már túl késő volt ahhoz, hogy át¬ 
menjen a sziget túloldalára, s vissza is érjen sötétedés el¬ 
őtt, így hát azzal töltötte a délutánt, hogy nénjének segéd¬ 
kezett a meglévő tűzifa rendezgetésében. 

— Talán meg kellene próbálnunk tüzet gyújtani a meglé¬ 
vő fával — mondta Kelana aznap este. — Nem tetszik ne¬ 
kem ez a melegedés. Ha vihar közeledtét jelzi, minden esé¬ 
lyünk elvész a segélykérésre. 

Légy türelemmel még egy napig, nénikém! — kérlelte Me¬ 
tae. — Jócskán vannak még nagy fadarabok a sziget túlsó 
végén. Holnap összeszedem őket, és holnapután reggel 
meggyújtjuk a tüzet. 

Másnapra megint eltűnt a kagyló. Metae átkutatta a kuny¬ 
hót, aztán az egész tisztást is, s végül nénjét is segítségül 
hívta. Már dél is elmúlt, mire megtalálták a kis rákot, aki las¬ 
san vonszolta új otthonát a sziklákon keresztül, a tenger felé. 
A két nő felnevetett, és visszavitték a kagylót. Kelana vas¬ 
tag kosarat font ágakból, s miután beletette a kagylót, a ko¬ 
sár nyílását füvekből sodort fedéllel takarta el. Más, a rák 
számára megfelelőbb kagylókat tettek a ketrec mellé, hogy 
lakhelyének megváltoztatására csábítsák az állatot. Meg¬ 
egyeztek, hogy a jelzőtűz várhat még egy napot. 

Másnap reggel már egészen melegre fordult az idő, s Me¬ 
tae meglepetten látta, hogy új növények hajtottak ki a szik¬ 
lás parti sáv széle mentén. Leszenvedte magáról a vastag 
kabátot, aztán szitkozódva vette tudomásul, hogy a rák új¬ 
ból megszökött a kagylóval. Lyukat vájt a füvekből készült 
erős fedélen. Kutatás közben Metae észrevette, hogy foltok¬ 
ban kezd visszatérni a homok, a víz pedig különösmód kék 
színű. 

— Ó, istenek! — suttogta a szárazföld felé pillantva. Már 
csak egészen halvány körvonalak mutatkoztak a láthatáron. 
A szigetre kezdett visszatérni a varázs. 

— A rák! — kiáltotta. — Taggart gonoszsága a tengeri 
lényből átváltozott az egyetlen olyan élő formává, amely ké¬ 
pes visszaszerezni a kagylót. Remeterák! Gunnora bocsás¬ 
sa meg ostobaságomat! 

Már túl késő volt tüzet gyújtani. Újra működött a varázs. 
Soha senki nem venné észre a jeladást. 

Metae hívta Kelanát, s megint együtt indultak az arany¬ 
kagyló keresésére. Alaposan átvizsgálták a kunyhótól a ten¬ 
gerig vezető utat, mert előző nap arra indult a rák. Késő dél¬ 
után, amikor Metae már csaknem feladta a reményt, Kela¬ 
na arany csillogására figyelt fel a víz mellett. Odarohant, az¬ 
után felsikoltott és visszahőkölt. 


AZ ELVARÁZSOLT SZIGET ===== 

— Képtelen vagyok megérinteni! — kiáltotta, és elterült a 
homokban. 

Metae leküzdötte az előtte falként tornyosuló undort és fé¬ 
lelmet, mely nem engedte, hogy megérintse a kagylót; olyan 
érzése volt, mintha fagyossá dermedő szurokban járna. 

Kézzel nem tudott hozzányúlni a kagylóhoz, így hát fogott 
egy botot, és azzal lökte meg, vissza a szárazföld felé. Újra 
és újra lendítette a botját, s visszavonulásra késztette az el¬ 
vetemült rákot a sziklákon és a homokos részeken felfelé te¬ 
relgetett kagyló belsejébe. Valahányszor lesújtott az állatra, 
tüzes fájdalom futott végig karjának beteg izmain. 

Metae addig pofozgatta a kagylót, míg végül sík kőfelület¬ 
re ért vele. Akkor egy nagy szikladarabot fogott fájdalomtól 
zsibbadt kezébe. 

Ne! — kiáltotta Kelana a háta mögül. — Ne zúzd szét a 
kagylót! Ez rejti a jó erőit is, és mindent elveszítenénk az¬ 
zal, ha elpusztítanánk. A gonosz védtelen prédáivá lennénk! 

Metae elszörnyedve nézett előbb nagynénjére, azután 
vissza a kagylóra. A rák máris húzta visszafelé terhét a ten¬ 
ger felé. Metae felvette a botot, és újra ütni kezdte a kagy¬ 
lót, s nem engedte eltávolodni a tűzrakó hely körüli tisztás¬ 
tól. 

— Mit tehetünk? — kérdezte, s borzongás futott végig a 
testén az igazi és a képzelt fájdalom rohamától. 

— Nem tehetünk semmit — mondta Kelana. — Nem öl¬ 
hetjük meg a gonoszt úgy, hogy eltemetjük a rákot, mert a 
tengeri lénnyel ellentétben ez el tud mászni, és a kagylót is 
magával viszi. Magától sohasem fog előjönni, a kagylót pe¬ 
dig nem zúzhatjuk szét. — Könnyeit törölgetve lerogyott Me¬ 
tae mellé. — Nem tehetünk mást, mint hogy szabadon en¬ 
gedjük, és reménykedünk, hogy maradt itt valami az igazi vi¬ 
lágból, ami láthatóvá teszi majd reggel a jelzőtüzünket. — 
Hangja elárulta, hogy valójában nem reménykedik már a 
megmenekülésben. 

— Nem — válaszolta Metae. — Akkor Taggart újra és új¬ 
ra felhasználhatná ezt az ocsmány dolgot. El kell pusztíta¬ 
nunk. De ezúttal egyszer s mindenkorra. — Visszapofozta 

- a kagylót a tisztás közepére, aztán nagynénje kezébe nyom¬ 
ta a botot, és futásnak eredt a kis tűzrakó hely felé. 

— Mit csinálsz? — kiáltott rá Kelana, amikor Metae 
visszafordult egy parázsló fadarabbal a kezében. — Most 
nem gyújthatsz tüzet! Éjjel semmiképp nem vehetik észre a 
füstöt, a tűzből pedig csak hamu marad reggelre! 

— Még mindig jobb, ha ezen a fura szigeten éljük le az 
életünket, mint az, hogy szabadon engedjük ezt a szörnyet 

— mondta Metae, s az uszadékfagúla alá lökte az izzó 
gallyat. A száraz fa hamar tüzet fogott, és úgy égett, ahogy 
az odavarázsolt, átnedvesedett hasábok sohasem. Magas¬ 
ra csapó lángnyelvek világították be az esti égboltot. 

Lehetetlen volt botokkal vagy sima kövekkel a tűzbe lö- 
ködni és ott tartani a kagylót. Metae testén hideg borzongás 
futott végig, amikor rádöbbent, hogy újra meg kell érintenie 
a lényt. Bal karját arca elé tartva, nem törődve nénje figyel¬ 
meztető kiáltásaival, kinyújtotta a jobb kezét, hogy felkapja 
a kagylót. Egy pillanatra úgy érezte, megint agyára tekere- 
dik a sötétség köpönyege. De erőnek erejével lerázta ma¬ 
gáról a kábulatot, s a lángokba tartotta a karját. 

Újra átélte azt, amit annak idején a vörös korall alagútjá- 
ban. Sikoltozott, tétovázott, s a szeme sarkában táncoló fe¬ 
kete folt látványa okozta rémületében már-már visszahúzta 
a karját. Saját félkarú, tehetetlen önmagát pillantotta meg, 
aki arra is képtelen, hogy behúzza a csónakba a horgász¬ 
zsineget. Nem tudta tovább csinálni. Egyszer csak hűvös 

kezek érintették az arcát, óvták a tűz hevétől. Vékony, töré¬ 
keny alak állt a teste és a tűz közé. Ó, Kelana, gondolta Me¬ 
tae, hát megint te hozol vissza a sötétségből.. Eltökélten tar¬ 
totta a kagylót a lángok között. 

Végül, amikor a világ már csak a karját fonnyasztó fájda¬ 
lomból állt, Metae úgy érezte, sikerült kiűznie a rákot. Agyá¬ 
ban érezte, amint a lény elernyed, és kigördül a kagyló bel¬ 
sejéből, s végül lehull a szenesedő hasábok közé. Lassan 
felnyitotta a szemét, és visszahúzta a kezét. Csak az üres 
kagylót szorongatta sebes, véres öklében. 

Metae és Kelana figyelték, hogyan ég el a rák. Mindketten 
érzéketlenek voltak már; nem törődtek sem a hőséggel, sem 
azzal, hogy a rák szánalmas erőfeszítések árán megpróbál¬ 
ta elérni őket. Lassan összezsugorodott, és előbb fekete ha¬ 
mu, majd ezer színben játszó nyálka maradt utána. A tüzet 
kemény sziklán rakták, így a visszamaradó olajszerű anyag 
nem tudott visszaszivárogni a földbe. Bugyborékolt, pezs- 
gett, s végül bűzös, fekete füstté állt össze. 

A füst egyre sűrűsödött, s gomolygó felhőkben szállt felfe¬ 
lé, de ezeknek a felhőknek a mérete nem állt arányban az 
elégett állat nagyságával. Addig tekergeti, addig terjeszke¬ 
dett a füst, míg végül egyetlen hatalmas zöldesfekete oszlop¬ 
ba állt össze, s így emelkedett a magasba. Metae látta az el¬ 
ső esti csillagok fényében, hogyan terül szét vastag takaró 
gyanánt az égen. Csak nézték, nézték, míg végül már sem¬ 
mit sem láttak. 

Metaére és nénjére váratlanul köszöntött a hajnal. Egy¬ 
máshoz simulva ébredtek a hideg szélben, tagjaik sajogtak 
a kemény kövön töltött éjszakától. A tűz helyén csupán pa¬ 
razsat találtak, s a füst nyomában már csak egy keskeny, 
piszkoszöld folt éktelenkedett a palaszürke égen. Az is eltűnt 
mindjárt, amikor Metae odafordította a tekintetét. 

— Hahó! Metae, te vagy az? Hahó! 

A hang hallatán a lány teljesen felébredt, megfordult, s a 
partot kémlelte. Embereket és csónakokat látott, egy egész 
flottára való csónakot; szorosan egymás mellett hánykolód¬ 
tak a téli tengeren. Metae integetni próbált, de annyira fáradt 
volt, hogy nem tudta felemelni a kezét a földről. 

— Nénikém — suttogta —, odanézz! A halászcsónakok. 
Megtaláltak minket. 

Kelana pislogott, aztán lassan felült. Megpróbáltá a vállá¬ 
ra teríteni régi téli köpenyét, de az agyonperzselt rongydara¬ 
bokká foszlott a testén. Végigsimított megperzselődött haj¬ 
szálain. 

Hiúságát látva Metae elmosolyodott, s néhány pillanat múl¬ 
va nagy büszkeséggel mutatta be megmentőiknek Komiin or¬ 
szágának jog szerinti úrnőjét. Az idősebb férfiak azonnal fel 
is ismerték Kelanát, hiszen eltűnése előtt gyakran látták. 
Gyorsan előléptek, hogy felajánlják neki szolgálataikat. 

— Hmm — dünnyögte Kelana kedélyesen. — Épp ideje 
volt már, hogy ideérjetek. -- Elhárította hűségesküjeiket, s ra¬ 
gaszkodott hozzá, hogy továbbra is unokahúga felé kötelez¬ 
zék el magukat. 

— Én már túl vén vagyok a politikához — mondta. — Túl 
hosszú ideig voltam távol. Nem vágyom már semmi másra, 
csak egy jó meleg szobára, ahonnan hallgathatom, hogyan 
süvít odakint a szél, meg sok-sok taapé-ra, ami soha nem 
fogy el. — A férfiak nevettek, és ünnepélyesen mindent meg¬ 
ígértek neki. 

— Mi hír Taggartról? — kérdezte Metae; bánta, hogy a név 
említésére felhők árnyékolják be nénikéje arcát, de tudta, 
hogy most ő felel a birodalom dolgaiért, s foglalkoznia kell 
Taggart ügyével. 



A férfiak idegesen toporogtak, és sanda pillantásokat ve¬ 
tettek egymásra. 

— Asszonyom, Taggart régens meghalt — mondta végül 
egyikük. Újra a társaira nézett. — Épp múlt éjjel történt. Ami¬ 
kor a fejére tették a koronát, Taggart hirtelen felüvöltött, és 
félreugrott. A magasba lökte a kezét, és láttuk, hogy égnek 
az ujjai. Megpróbáltuk eloltani a lángokat, igaz szívvel meg¬ 
próbáltunk segíteni rajta, de a tűz feltartóztathatatlanul ter¬ 
jedt tovább a végtagjain, és csak fekete hamu maradt a nyo¬ 
mában. Ez a hamu lassan pergett lefelé a terem kőpadlójá¬ 
ra. Ezalatt elégtek a lábai, a lábfejei. — A férfi megállt egy 
pillanatra; mély lélegzetet vett. 

— Miután teljesen elemésztette a tűz a testét, a hamu las¬ 
sanként folyékony anyaggá változott. Olyan ocsmány és go¬ 
nosz volt a bűze, amilyen maga Taggart is volt életében. 

A férfi elhallgatott, mert érezte, nem volt egészen helyén¬ 
való az utóbbi kijelentése, de Metae intett neki, hogy foly¬ 
tassa. — A bűzlő olaj ott maradt még egy darabig a kőpad¬ 
lón, aztán végül füstfelhővé dagadt. Kigomolygott a terem¬ 
ből; mi követtük, és láttuk, hogy errefelé tart. Hajnalban meg¬ 
láttuk ezt a szigetet, itt, ahol azelőtt semmiféle sziget nem 
volt. Akkor láttuk, hogy ez is Taggart sötét mágiájának a mű¬ 
ve, ezért átjöttünk ide, hogy körülnézzünk. 

— A gonosz végül mindig visszatér a maga fajtájához — 
mondta Kelana. — Taggart nagy árat fizetett a sikertelen 
merényletért. — Metae sérült karjára esett a pillantása. A 
lány még mindig ott szorongatta a kagylót a markában. Hir¬ 
telen öröm suhant át Kelana kísérteties arcán. 

Metae követte nénikéje tekintetét, és látta, hogy a kagyló 
közelében rózsaszínes árnyalatot nyert a bőre; egészséges 
és fényes új bőr keletkezett az égés helyén. Diadalmasan 
tekintett nagynénjére. Most értette meg, hogy a kagyló se¬ 
gítségével ismét a régi lesz a karja. A koralltól és a tűztől 
származó sebeinek nyoma örökké megmarad, de izmai és 
velük az ereje visszatér. Újra használhatja majd a karját, 
hogy odategye a taapé-t Kelana asztalára. Metae hangosan 
felnevetett a gondolatra. A kagyló Kelanáról is ugyanúgy 
gondoskodik majd, mint őróla. 

Ami a kagylót illeti, nem fénylett már úgy, színe is megfa¬ 
kult. Valamikor tükörsima felszínén hajszálrepedések futot¬ 
tak, arany ragyogását krétaszürke árnyalattal cserélte fel. 
De egészben volt, ereje teljében. Metae vitte magával a csó¬ 
nakokhoz. 

— Miért nem hagyod itt azt a régi kacatot? — kérdezte tő¬ 
le azegyik férfi, amikor a lány, kezében a kagylóval, beszállt 
a csónakba. — Odahaza rád vár Komiin országának min¬ 
den kincse és gazdagsága. 

Metae elmosolyodott. 

— Nem mindig a legszebb gyémánt a legértékesebb — 
felelte. A kagyló ott feküdt sebes tenyerén. Aztán felemelte, 
hadd érjék a téli napsugarak. 


Hajdú Gábor fordítása 
Rőczei György rajzai 



FANTASZTIKUS LEXIKON 


ATLANTISZ 

Midőn a hatalmas istenek felosztották egymás közt a koz¬ 
moszt, Poszeidónnak, az óceánok urának egy, a Pireneusi¬ 
félszigettől Közép-Amerikáig húzódó szigetcsoport jutott. E 
szigetek legnagyobbika Akkora volt, mint egész Kis-Ázsia. 

A szigetek bővelkedtek természeti szépségekben, lakóik 
pedig, amint arról Poszeidón egykettőre meggyőződött, szé¬ 
pek voltak és értelmesek, ám mivel csak nemrégiben terem¬ 
tették őket, híjával voltak a vezetőknek, a társadalmi rend¬ 
nek. Még nevet sem adtak sziget-otthonuknak. 

Ahogy Poszeidón birodalmát járta, a fősziget közepén 
emelkedő hegyen egy Klétó névre hallgató, gyönyörű lány¬ 
ra bukkant, akit tüstént a magáévá is tett, s aki utóbb tíz fiú¬ 
gyermekkel ajándékozta meg. Elsőszülöttjüknek az* Atlasz 
nevet adták, s Poszeidón a szigeteket, a környező óceánt 
az ő tiszteletére nevezte el Atlantisznak, illetve Atlanti-óce¬ 
ánnak. 

Lévén azonban a legféltékenyebb az istenek között, 
nyomban ezután három mély árkot ásott Klétó hegye köré. 
Kilométernyi széles - volt mindhárom, kilométernyi széles 
földkörök választották el egymástól őket. Poszeidón tíz fel¬ 
cseperedett s királlyá lett fia e körökön építette fel az akko¬ 
ri világ legpompásabb városát, középütt anyjuk palotájával 
és apjuk égbe nyúló templomával. A királyok mindegyike At¬ 
lantisz egytizede felett uralkodott, Poszeidón sugallatára 
azonban királyi tanácsot alkotva közösen kormányozták bi¬ 
rodalmukat. 

Sok évszázadon át Atlantisz volt a világ közepe. Békéjét 
és biztonságát hatalmas hadsereg és ötvezősoros gályák 
sokaságából álló flotta szavatolta, mellyel a környező népek 
hajóhadai együttesen sem mérkőzhettek. Atlantisz tudósai, 
mérnökei nem fukarkodtak a jó tanácsokkal: ők tanították 
meg az egyiptomiakat és a majákat, hogyan emelhetnek pi¬ 
ramisokat, a görögöket arra, mire valók az atlaszfigurák; 
széles körben terjesztették fémmegmunkálási, csilla¬ 
gászati, orvosi és mágikus ismereteiket. Azt tartották róluk, 
makacsul kutatják a kozmoszt összetartó és mozgató erők 


titkát, melyet szintén az emberiség javára óhajtottak fordí¬ 
tani. 

Jó ezerkétszáz évszázada azután a királyok megváltoz¬ 
tatták a környező népekkel kapcsolatos nézeteiket. Úgy 
döntöttek, hogy mindazok, akik részesülnek az atlantiszi 
kultúra áldásaiból, legyenek a birodalom adófizető alattva¬ 
lói, s parancsot adtak seregeiknek a világ meghódítására. 
Csapatokat küldtek Közép- és Dél-Amerikába, ezek lever¬ 
ték az aztékokat, inkákat és majákat, s gazdag zsák¬ 
mánnyal tértek meg Atlantiszra. Egy másik sereg Észak-Af- 
rika ellen tört, azután Egyiptomban verődött össze újra, hogy 
a görög szigetvilág lerohanása után Ázsia királyságait is en¬ 
gedelmességre szorítsa. 

Krisztus előtt 9500 körül hatalmas inváziós flotta hajózott 
be az athéni öbölbe, ahol a sokszoros túlerőben lévő partra 
szállókat elszánt akháj sereg várta. Mikor megütköztek, a 
kilőtt nyílvesszők elsötétítették a napot, a harci paripák pa¬ 
táinak dübörgésébe pedig még az Olimposz is belereme¬ 
gett. Az akhájok bámulatos kitartással küzdöttek, s az atlan¬ 
tiszi hadak végül kénytelenek voltak meghátrálnLHajóik épp 
kifutni készültek, mikor alvadtvérszínűvé vált az ég, majd el¬ 
borították a sosem hallott mennydörgés közepette összetor¬ 
lódó fekete fellegek. Az óceán roppant hullámokat vetett, a 
föld kérgét rengések rázták: napokig úgy rémlett, a kozmosz 
alkotóelemeire hullik szét. Az égből szüntelenül hullt a zá¬ 
por, hegyek hasadtak meg, kiléptek medrükből a tengerek. 
Végre-valahára mégis elcsendesedett minden, s a partra 
vergődő hajók legénysége széthírlelte Atlantisz pusztulását. 
A szigetek felett egyetlen éjszaka alatt összecsaptak az 
óceán hullámai, eltörölve az egykor oly hatalmas, virágzó 
birodalom minden dicsőségét. 

Az ókori történészek gyakorta latolgatták, mi okozhatta 
Atlantisz végzetét. Némelyek úgy vélték, Poszeidón büntet¬ 
te ily kegyetlenül hozzá méltatlanná lett, vereséget szenve¬ 
dett népét, mások arra az álláspontra helyezkedtek, hogy 
az atlantiszi Judósok végül felfedték a kozmoszt mozgató 
erők titkát, s eme erőket elszabadítva a szigetvilág, majd¬ 
hogynem az egész emberiség pusztulását okozták. 





Ismeri a GALAKTIKÁT? A világ egyik legjobb Science fiction 
folyóiratát? A fantasztikus jövő és a távoli világok 
üzenetét? Elbeszélések, folytatásos regények, 
hírek, ismertetések könyvekről, filmekről, videóról. 
Megjelenik havonta. Minden száma élmény. Kaland, izgalom, 
szórakozás. Keresse az újságárusoknál. 










